AFC ge disciplinary committee ah Raajjeyge Zumayl | Mihaaru\nއޭއެފްސީގެ ޑިސިޕްލިނަރީ އެންޑް އެތިކްސް ކޮމިޓީގެ މެމްބަރު ޒުމައިލް.\nއޭއެފްސީގެ ޑިސިޕްލިނަރީ ކޮމިޓީއަށް ރާއްޖޭގެ ޒުމައިލް\n05 ޖޫން 2019 - 11:232comments\nއޭއެފްސީގެ ޑިސިޕްލިނަރީ އެންޑް އެތިކްސް ކޮމިޓީ އަށް އެފްއޭއެމްގެ ޑިސިޕްލިނަރީ ކޮމިޓީގެ މެމްބަރު އިސްމާއިލް ޒުމައިލް ރަޝީދު އިންތިހާބުކޮށްފި އެވެ.\nމިއީ އޭޝިއާގެ މައި ފުޓްބޯޅަ ޖަމިއްޔާގެ ޖުޑިޝަލް ކޮމިޓީއަކަށް ދިވެއްސަކު އިންތިހާބުވި ފުރަތަމަ ފަހަރެވެ. ޑިސިޕްލިނަރީ އެންޑް އެތިކްސް ކޮމިޓީގެ ޗެއާމަނަކަށް ސިންގަޕޫރުގެ ލިމް ކިއާ ޓޮން އިންތިހާބުކުރިއިރު ވައިސް ޗެއާމަނަކީ ޗައިނާގެ ޝެން ރުއީ އެވެ. ޒުމައިލްގެ އިތުރުން ދެން ތިބެނީ އޮސްޓްރޭލިއާ، ބަހުރޭން، ޖަޕާން، ކުވޭތު، ފިލިޕީންސް އަދި ސައުދީ އަރަބިއާގެ މެމްބަރުންނެވެ.\nމި ކޮމިޓީގެ އިތުުރުން ޖުޑިޝިއަލް އަނެއް ދެ ކޮމިޓީ ކަމަށްވާ އޭއެފްސީ އެންޓްރީ ކޮންޓްރޯލް ބޮޑީ އަދި އޭއެފްސީ އެޕީލް ކޮމިޓީއަށް މެމްބަރުން އިންތިހާބުކުރީ ފްރާންސްގެ ޕެރިހުގައި އިއްޔެ ބޭއްވި އޭއެފްސީ އެކްސްޓްރާ އޯޑިނަރީ ކޮންގްރެސްގަ އެވެ.\nއޭއެފްސީގެ ހިންގާ ކޮމިޓީ ކަމަށްވާ އެގްޒެކެޓިވް ކޮމިޓީގައި ނިމިގެން ދިޔަ ދެ ދައުރުގައި ވެސް ރާއްޖެ ވަނީ ތަމްސީލްވެފަ އެވެ. އެގޮތުން އެފްއޭއެމްގެ ކުރީގެ ރައީސް އަލީ އާޒިމް އަދި މޯލްޑިވްސް އޮލިމްޕިކް ކޮމިޓީގެ ރައީސް މުހައްމަދު ޝަވީދު ވަނީ އެ ކޮމިޓީގައި ހިމެނިވަޑައިގެންފަ އެވެ.\nއެންމެ ފަހުން ބޭއްވި އިންތިހާބުގައި ކުރިމަތިލީ އޭއެފްސީ އެގްޒެކްޓިވް ކޮމިޓީގެ އަންހެން މެމްބަރުގެ ގޮނޑި އަދި ފީފާ ކައުންސިލަށް އޭއެފްސީން ކަނޑައަޅާ އަންހެން މެމްބަރުގެ ގޮނޑި އަށެވެ. އެކަމަކު އެފްއޭއެމުން ނަން ހުށަހެޅި މަރިޔަމް މުހައްމަދު (މާޔަން) އަށް އިންތިހާބުގައި ނާކާމިޔާބުވީ އެވެ. އޭނާ ވަނީ އިންތިހާބަށް އޮލިމްޕިކް ކައުންސިލް އޮފް އޭޝިއާގެ ރައީސް ކުވޭތުގެ އަހުމަދު އަލް-ސަބާހް ނުފޫޒު ފޯރުވިކަމުގެ ތުހުމަތުކުރައްވައި، ފީފާ އަށް މައްސަލަ ހުށަހަޅައިފަ އެވެ.


Raees aai Majilis ge Raees ge aburaa behey kamah bune meehaku vazeefaa inn vaki koffi | Mihaaru\nރައީސާއި މަޖިލީހުގެ ރައީސްގެ އަބުރާ ބެހޭ ކަމަށް ބުނެ މީހަކު ވަޒީފާއިން ވަކިކޮށްފި\nރައީސް އިބްރާހިމް މުހައްމަދު ސޯލިހާއި މަޖިލީހުގެ ރައީސް ނަޝީދު ބައްދަލުވުމެއްގައި: އެ ދެބޭފުޅުންނަށާއި ސަރުކާރަށް ފާޑުކިޔަސް ސަރުކާރުގެ ވަޒީފަ ނުގެއްލޭނެ ކަމަށް އަބަދުވެސް ވިދާޅުވޭ.---ފޮޓޯ: މިހާރު\n03 ޖޫން 2020 - 16:54\nރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ސޯޝަލް މީޑިއާގައި ތަކުރުކޮށް ފާޑުކިޔައި އަބުރާ ބެހޭ ކަމަށް ބުނެ ހިތަދޫ ޕޯޓް ލިމިޓެޑް (އެޗްޕީއެލް) ގެ މުވައްޒަފަކު ވަޒީފާ އިން ވަކިކޮށްފި އެވެ.\nހިތަދޫގެ އެ މީހާ ވަޒީފާ އިން ވަކިކުރި ސަބަބެއް ކަމަށް އެޗްޕީއެލް އިން އިއްޔެ ފުރަތަމަ ފޮނުވި ސިޓީގައި ބުނީ، ރައީސާއި މަޖިލީހުގެ ރައީސްގެ އަބުރު ގެއްލޭ ގޮތަށް ސޯޝަލް މީޑިއާގައި ތަކުރާރުކޮށް ވާހަކަ ދައްކާތީ ކަމަށެވެ. އެ ފިޔަވަޅު އެޅީ އެކަން ތަކުރާރުކުރާ ނަމަ ވަޒީފާ އިން ވަކިކުރާނެ ކަން ކުރިން ވެސް އެ މުވައްޒަފާ ހިއްސާ ކުރުމަށް ފަހު، އިސްލާހު ނުކުރުމުން ކަމަށް އެމްޕީއެލްގެ މެނޭޖިން ޑިރެކްޓަރު ޝާހިދު އަލީ ސޮއިކުރައްވާފައިވާ ސިޓީގައި ވެ އެވެ.\nނަމަވެސް އެ މުވައްޒަފަށް ފުރަތަމަ ފޮނުވި ސިޓީގެ ބައެއް އިބާރާތްތައް ގޯސްކޮށް ހުރުމުން، އެޗްޕީއެލް އިން އެ ސިޓީ އަނބުރާ ގެންގޮސް ފަހުން އެހެން ސިޓީއެއް ފޮނުވި އެވެ. ވަޒީފާ އިން ވަކިކުރިކަން އަންގައި ފޮނުވި ފަހުގެ ސިޓީގައި ރައީސް އިބްރާހިމް މުހައްމަދު ސޯލިހާއި މަޖިލީހުގެ ރައީސް ނަޝީދުގެ ވާހަކައެއް ނެތެވެ.\nފަހުގެ ސިޓީގައިވާ ގޮތުން އެ މުވައްޒަފު ވަނީ އެޗްޕީއެލްގެ "ކޯޑް އޮފް ކޮންޑަކްޓް ޕޮލިސީ" އާ ޚިލާފުވެފަ އެވެ. ޑިސެމްބަރު 1، 2019 ގައި ފޮނުވި އިންޒާރުގެ ލިޔުމުގައި، އެ މުވައްޒަފު ހިންގި ކަންކަން ތަކުރާރު ކޮށްފި ނަމަ ވަޒީފާ އިން ވަކިކުރާނެ ކަން އަންގާފައިވާތީ އެ ފިޔަވަޅު އެޅީ ކަމަށް އެ ސިޓީގައި ވެ އެވެ. ޑިސެމްބަރު 1 ގައި އިންޒާރުގެ ލިޔުން އެ މުވައްޒަފަށް އެޗްޕީއެލް އިން ފޮނުވީ ރައީސާއި މަޖިލީހުގެ ރައީސްގެ އަބުރަށް ހުތުރުވާ ގޮތަށް ސޯޝަލް މީޑިއާގައި ލިޔުންތައް ލިޔާތީ ކަމަށް ބުނެ އެވެ.\nހިތަދޫ ސަރަހައްދީ ބަނދަރު ބަލަހައްޓާ އެޗްޕީއެލުން ވަޒީފާ އިން ވަކިކުރި މުވައްޒަފަކީ 2014 އިން ފެށިގެން އެ ކުންފުނީގައި އެސިސްޓެން އޮޕަރޭޝަން އޮފިސަރެއްގެ މަގާމު އަދާކުރަމުން އައި މީހެކެވެ.\nއެޗްޕީއެލް އަކީ އެމްޕީއެލްގެ ދަށުން ހިންގާ ކުންފުންޏެކެވެ.\nރައީސް އިބްރާހިމް މުހައްމަދު ސޯލިހާއި މަޖިލީހުގެ ރައީސް ނަޝީދަށް ފާޑުކީ ކަމަށް ބުނެ މުވައްޒަފަކު ވަޒީފާ އިން ވަކިކުރި އިރު، މިފަދަ މައްސަލައެއްގައި މި ސަރުކާރުގައި އެއްވެސް މުވައްޒަފެއްގެ ވަޒީފާ ނުގެއްލޭނެ ކަމަށް މީގެ ކުރިން އެތައް ފަހަރަކު އެ ދެ ބޭފުޅުން ވެސް ވިދާޅުވެފައިވެ އެވެ. ހިޔާލުފާޅުކުރުމުގެ މިނިވަންކަން އަބަދުވެސް ރައްޔިތުންނަށް އޮންނާނެ ކަމަށް މި ސަރުކާރުން ވަރަށް ބޮޑަަށް ދައުވާކުރެ އެވެ. ރައީސް އިބްރާހިމް މުހައްމަދު ސޯލިހުގެ ރިޔާސީ ކެމްޕެއިންގައި ރައްޔިތުންގެ ތާއީދު ހޯއްދެވުމަށް އެންމެ ބޮޑަށް "ވިއްކެވި" އެކައްޗަކީ ވެސް އެއީ އެވެ.\nރައީސް މުހައްމަދު ނަޝީދު އައްޑޫ ވަޒީފާ ރައީސް އިބްރާހިމް މުހައްމަދު ސޯލިހް ސޯޝަލް މީޑިއާ ޚިޔާލުފާޅުކުރުމުގެ މިނިވަންކަން އެމްޕީއެލް ޝާހިދު އަލީ، މެނޭޖިން ޑިރެކްޓަރު، އެމްޕީއެލް\nތިޔަ މުވައްޒަފު މީހާ އަކީ ފާއިތުވި6މަސްދުވަހު އޮފީހަށް ހާޒިރުނުވާ، މަސައްކަތަށް ފަރުވާ ކުޑަ ފަރާތެއް. މެނޭޖަރ ގަޅިވުމަކީ ފަރުވާކުޑަމީހުން ވަޒީފާގައި ގެންގުޅެންޖެހޭ ކަމެއް ނޫން\nރިޔާސީ ކެމްޕޭނުގައި ވިއްކި އެއްޗެއް ގަނެގެން ތިބި ބަޔަކު މިއަދު މިކަންވެސް ދިފާއުކޮށްފަ ވާހަކަ ދައްކާނެ. އެހެން ބަޔަކު ކުރީމަ ގޯސްވެފަ ހަމަނުޖެހިފަ އަމިއްލައަށް ކުރީމަ ރަގަޅުވެފަ ޖަސްޓިފައި ކުރުން އެންމެންނަށްވެސް އޮންނަނީ.\nމި ސަރުކާރަކީ ރާއްޖެގެ މިނިވަންކަމާ ހަމަޖެހުން ނަގާލަމުން އަންނަ ބައެއްކަން ދިވެހިންނަ އެގޭ ހިސާބުން ނަޝީދާ އިބޫއަ ފާޑު ކިއުމުން ކަޑާ ލުމަކީ ދިވެހިން ހާސްވާންޖެހޭ ވަރުކަމެއް ނުން މިކަހަލަ އެތައް ބައެއް ކަޑާނެ. ދިވެހިން އެބަޖެހޭ ޤައުމީ ވިސްނުމަކުން ޤައުމާ ދޭތެރޭ ވިސްނަން އެހެންނޫނީ މިނިވަންކަން ހިގައިދަނެ މީ ވަރައް ވާހަކަ.\nމިންގަޑުސުލޫކީ ގަދަރު އިއްޒަތް މިހާރުއޮންނަ އެއްޗެއްތަ އިއްޒަތާގަދަރު މިހާރުތޯ އޮންނަންވީ ޑމޮކްރަސީގަ އިއްޒަތާގަދަރާ އޮންނައެއްޗެއްނޫން މިހާރު ވެރިއެއް ގެރިއެއްނޯންނާނެ\nކަޑާލި މިހަކީ ވަރައް ތެދުވެރި މީހެ. ހައްގުބަސް ބުނީމަ ސަރުކާރަ ހަޖަމް ނުވަނީ.\nސިޔާސަތުތަކަށް ފާޑު ކިޔުން މައްސަލައެއް ނޫން. ނަމަވެސް ދައުލަތުގެ މުވައްޒަފުން ފާޅުގައި ސަރުކާރަށް ފާޑުކިޔާ ވެރިންގެ އަބުރާ ބެހުމަކީ އެތިކަލީ ގޯހެއް. ސުލޫކީ ރަނގަޅު މިންގަޑެއް ހިފަހައްޓަން ޖެހޭނެ\nތިހެންވިއްޔާ ދައުލަތުގެ މުވައްޒަފުންނަށް ވޯޓު ލެވިގެންވެސް ނުވާނެ.\nކުންފުނިތަކައް ލެވިފައިތިބި އެމްޑީންގެ ފެންވަރު ދައްކަން ފާހަގަވަނީ!!\nކޮންމެ އިންސާނަކީވެސް އިއްޒަތަކާއި ޤަދަރެއް ލިބިގެންވާ މީހެކެވެ. އެއީ ކިތަންމެ ނިކަމެއްޗަކަސް މަހުޖަނަކަސް އެކަން ހަމަޖެހިފައިއޮންނަގޮތެވެ. ކަންމިހެންހުރުމުން އިންސާނުންގެ އަބުރުކަތިލުމަކީ އަދި އަބުރަށް ހުތުރުވާގޮތަެް ކުރެހުން ކުރުހައި ރައްޔިތުންގެ މެދުގަެި އެމީހަކާއި މެދުނަފްރަތުއުފެދޭ ގޮތައްއަމަލުތައްބައްޓަން ކުރުމަކީއެއްވެސް މީހަކު ކޮއްގެންވާނެކަމެއްނޫނެވެ. މިހެންކަމުން ކަމަކީޙަޤީގަތެއް ކަމުގައިވާނަމަވަޒީފާއިންވަކިކުރުމަކީ މައްސަލަެއް ނޫނެވެ.\nރ ސޯލިހު، ރ ނަޝީދުވެސް ހިއްވަރު ދެނީ ހިޔާލު ފާޅުކުރަން.. އެއީ އެއްވެސް ހެއްކެއްނެތި .ރާބޮނިއްޔޭ، އިސލާމެއްނޫނޭ، ވައްކަން ކޮށްފިޔޭ ކިޔާ މައިންނާ އަޅުވާ ގޮވުމަކަށްނޫން ވަްުދުވީ އެފަދަ އަމަލުތަކަށް ބޮޑު އަދަބު ދޭން.. މިހާރުގެ މިލިޔުމުން ކަމުގެ ހަޤީޤަތް ގެއްލި ފިތުނަ އުފެދުމަށް މަގުފަހިވާކަން ފާހަގަވެ..\nރ. ނަޝީދު ހިތްވަރުދިން ހިޔާލުފާޅުކުރުމުގެ ޒަމާނުގަ މައުމޫނަށް ކުރަހާފަ ހުރި ކާޓޫނުތައް ބަލާބަލަ. މައުމޫނާ ޔާމީނަށް ކުރި ވަރު އެއީ އެންމެ ރަގަޅު ކަންކަން ކަމަށް ހަދައި މިހާރު ވާ ކަންކަން އެކަނި އެއީ މައްސަލައެއް ކަމަށް ބަލާނަމަ ދެން ތިކިޔޭ އެއްޗެއް އަމިއްލައަށް ނޭގިފަ ތިހުރީ.\nމާލޭ ބަދަރުގެ ދަށުން އުތުރާދެކުނުގެ ބަދަރުތައް ވަކިކޮށް ރައިސް ނަޝީދުގެ ވެރިކަމުގަ ހިންގަން މަސައްކަތް ކުރިގޮތަށް އެހެން ކުންފުންޔެއްގެދަށައް ބަދަލުކުރޭ... މާލޭ ބަދަރުގެ ޑިޕާޓްމެންޓް އެއްގޮތަށް ތިތަންތަން ހިންގަން އުޅެގެން އެންމެ ކުޑަވެގެން އިދާރީ ކަންކަންވެސް ތި އުޅެނީ ނުބެލެހެއްޓިގެން... ކިހިނެތް ތިތަންތަން ކުރިއަރުވަން މަސައްކަތެއް ކުރެވޭނީ؟ ޝާހިދު އެހުންނަނީ ބޯގޮވާފަ...ނުބެލެހެއްޓޭ...


Bread Kanafe Bread Kanafe\nރެސިޕީ : ބްރެޑް ކަނާފޭ\nފަލަސްތީނުގެ ރައްޔިތުންގެ މެދުގައި މަޝްހޫރު، ފަލަސްތީން މި ރެސިޕީއަކީ ތަފާތު ފޮނި އެއްޗެއް ތައްޔާރުކޮށް ތަޖުރިބާ ކޮށްލަން އިހްތިޔާރުކުރަން ރަގަނޅު އެއްޗެކެވެ. މިއީ ހަވީރު ސަޔަށް ނުވަތަ މެންދުރު ނުވަތަ ރޭގަނޑުގެ ކެއުމަށްފަހު ޑެޒާޓެއްގެ ގޮތުގައިވެސް ކާލަން މީރު އެއްޗެކެވެ.\n100ގ ބަޓަރު (މެލްޓްކޮށްފައި)\nސިރަޕް ތައްޔާރުކުރަން ބޭނުންވާނެ ތަކެތި :\n1 މޭޒުމަތީ ސަމުސާ ލުނބޯ ހުތް\n1 މޭޒުމަތީ ސަމުސާ ރޯސް ވޯޓަރ\nފުރަތަމަ އަވަން 180އަށްލާފައި ހޫނުކުރަން ޖައްސާށެވެ. ޕާނުގެ ކައިރިނެގުމަށްފަހު ބްލެންޑަރެއްގައި ހިމުންވަންދެން ޕްރޮސެސްކޮށްލާށެވެ. ދެން ޕްރޮސެސްކުރި ޕާނުގެ ތެރެއަށް މެލްޓްކުރި ބަޓަރ އެއްކުރާނީއެވެ. އެއަށްފަހު ޓްރޭއެއްގައި ބަޓަރުހާކާފައި، ފުށް ވެސް ހާކާލާށެވެ.\nދެން ޓްރޭގެ ތެރެއަށް ކުރިން މިކްސްކުރި ޕާން މިކްސްގަނޑުގެ އެއްބައި އަޅާލާށެވެ. ދެވަނަ ލޭޔަރއަށް ކްރީމް އާޅައި ފަތުރާލުމަށްފަހު މީގެ މައްޗަށް މޮޓްޒަރެއްލާ އަޅާ ފަތުރާލާށެވެ. ދެން ބާކީ ހުރި ޕާން މިކްސްގަނޑު މީގެ މައްޗަށް އަޅައި ފަތުރާލުމަށްފަހު އަވަނަށްލައި 20 މިނެޓު ފިހެލާނީއެވެ. ފިހެ ނިމުމުން މީގެ މައްޗަށް މުގުރި ޕިސްޓާޝިއޯތައް ލޮލަށް ރީތި ވަރަކަށް ބުރުއްސާލާނީއެވެ.\nޝުގަރސިރަޕް ތައްޔާރުކުރާނެ ގޮތަކީ، އެންމެ ފުރަތަމަ މެދުގިނީގައި ތެއްޔެއްގައި ފެން، ހަކުރު، ލުނބޯ ހުތް އަދި ރޯސް ވޯޓަރ އެއްކޮށްފައި، ހަކުރުތައް ގިރެންދެން މަޑުގިނީގައި މިކްސްކުރާނީއެވެ.\nކުދި ފޮތި ފޮއްޗަށް ބްރެޑް ކަނާފޭ ކޮށާފައި ސާރވްކުރަނީ ޝުގަރ ސިރަޕްއާއެކުއެވެ.\nއިތުރު ލިޔުންތައް ކާނާ ކާނާ ރޯދަ ޚާއްޞަ


vnews - Race3aai Incredibles2hukuru dhuvahu Premier kuranee\n"ރޭސް 3" އާއި "އިންކްރެޑިބްލްސް 2" ހުކުރު ދުވަހު ޕްރިމިއަރ ކުރަނީ\n"ރޭސް 3" އާއި "އިންކްރެޑިބްލްސް 2" އަންނަ ހުކުރު ދުވަހު ޝްވެކް ސްނެމާގައި ޕްރިމިއަރ ކުރާއިރު، މި ދެ ފިލްމުގެވެސް ޓިކެޓް ވިއްކަން ފަށައިފިއެވެ.\nޝްވެކުން ބުނީ "ރޭސް 3" އާއި "އިންކްރެޑިބްލްސް 2" އަންނަ ހުކުރު ދުވަހު ޕްރިމިއަރ ކުރާއިރު، މިއަދުން ފެށިގެން ޓިކެޓް ބުކްކޮށް އަދި ގަންނަން ލިބެން ހުންނާނެ ކަމަށެވެ. މިފިލްމް ހުޅުމާލޭ ސިނެމާގެ އިތުރުން މާލޭ ސިނެމާގައިވެސް ދައްކާނެއެވެ.\n"ރޭސް 3" ފިލްމަކީ 2008 ވަނަ އަހަރު ރިލީސްކުރި "ރޭސް" މި ފިލްމުގެ ސީކުއެލްއެކެވެ. 2008 ވަނަ އަހަރު ރޭސް ގެ ފުރަތަމަ ފިލްމު ނެރެނުއިރު، 2013 ވަނަ އަހަރު "ރޭސް 2" ވަނީ ނެރެފައެވެ.\nރެމޯ ޑިސޫޒާ ޑައިރެކްޓް ކޮށްފައިވާ މިފިލްމުގައި މިފަހަރު އަލަށް ސަލްމާން ޚާން ފެނިގެންދާނެއެވެ. މީގެ އިތުރުން ދެން ފެނިގެންދާނެ ބައެއް ސްޓާރުންގެ ތެރޭގައި އަނިލް ކަޕޫރާއި ޖެކޮލިން ފެނާންޑޭޒް އާއި ބޮބީ ޑިއޯލް ހިމެނެއެވެ. ހިމެނެއެވެ.\n"އިންކްރެޑިބްލްސް 2" ފިލްމަކީ 2004 ވަނަ އަހަރު ރިލީސްކުރި "ދަ އިންކްރެޑިބްލްސް" ފިލްމުގެ ސީކުއެލްއެކެވެ. ޕިކްސާ އެނިމޭޝަން ސްޓޫޑިއޯ އަން ޕްރޮޑިއުސް ކޮށްފައިވާ އެނިމޭޓެޑް މި ފިލްމު ނެރެނީ ވޯލްޓް ޑިޒްނީ ޕިކްޗާސްއިންނެވެ.


Mausoom ah ruhun dhinumu ge massala committee ah\nމައުސޫމަށް ރުހުން ދިނުމުގެ މައްސަލަ ދިރާސާކުރަން ކޮމިޓީއަށް\nޓޫރިޒަމް މިނިސްޓަރުގެ މަގާމަށް މިދިޔަ ބުރާސްފަތި ދުވަހު އައްޔަން ކުރެއްވި ޑރ. އަބްދުﷲ މައުސޫމަށް ރުހުން ދިނުމަށް ރައްޔިތުންގެ މަޖިލީހަށް ރައީސް އިބްރާހިމް މުހައްމަދު ސޯލިހް ފޮނުއްވި މައްސަލަ ދިރާސާ ކުރަން އެ މަޖިލީހުގެ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީއަށް ފޮނުވައިފި އެވެ.\nޖުމްހޫރީ ޕާޓީގެ ސްލޮޓެއްގައި މައުސޫމް ޓޫރިޒަމް މިނިސްޓަރުގެ މަގާމަށް އައްޔަން ކުރެއްވީ މިދިއަ ޖުލައި މަހުގެ ނުވަނަ ވަނަ ދުވަހު އޭރުގެ ޓޫރިޒަމް މިނިސްޓަރު އަލީ ވަހީދު މަގާމުން ވަކިކޮށް ހަމަ އެ ދުވަހު އިކްނޮމިކް މިނިސްޓަރު ފައްޔާޒު އިސްމާއީލަށް ވަގުތީ ގޮތުން މިނިސްޓްރީ ހަވާލުކޮށްފައި އޮންނަތާ މަސް ދުވަސް ފަހުންނެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި އެ މަޖިލީހުގެ ރައީސް މުހައްމަދު ނަޝީދު ވިދާޅުވީ މައުސޫމަށް ރުހުން ދިނުމުގެ މައްސަލަ މަޖިލީހަށް ލިިބިފައިވާ ކަމަށާއި އެ މައްސަލަ ދިރާސާ ކުރަން މަޖިލީހުގެ ސަރުކާރުގެ މަސްއޫލިއްޔަތު އަދާ ކުރާ މިންވަރު ބަލާ ކޮމިޓީއަށް ފޮނުވާފައިވާ ކަމަށެވެ.\nމިނިސްޓަރު މައުސޫމަށް ރުހުން ދިނުމަށް މަޖިލީހަށް ފޮނުވާފައިވާއިރު، ގާނޫނު އަސާސީގައި ބުނާ ގޮތުން ވަޒީރުންގެ މަޖީލިހަށް ނުވަތަ ސަރުކާރުގެ ކެބިނެޓްގައި ހިމެނޭ މިނިސްޓްރީއަކަށް މިނިސްޓަރަކު އައްޔަން ކުރުމަށް ފަހު، ރުހުން ހޯދުމަށް މަޖިލީހަށް ފޮނުވަން ޖެހެ އެވެ.\nޓޫރިޒަމް މިނިސްޓަރު ކަމަށް އައްޔަން ކުރެއްވި މައުސޫމަކީ ކުރީގެ ރައީސް މައުމޫން އަބްދުލް ގައްޔޫމްގެ ސަރުކާރުގައި ވެސް ޓޫރިޒަމް މިނިސްޓަރު ކަން ކުރެއްވި ބޭފުޅެކެވެ. އަދި އޭނާއަކީ އިނގިރޭސިވިލާތުގެ ބާމިންހަމް ޔުނިވާސިޓީގައި އާބަން އެންޑް ރީޖަނަލް ސްޓަޑީޒް އިން ޕީއެޗްޑީ ހާއްސިލު ކުރައްވާފައިވާ ރާއްޖޭގެ ޓޫރިޒަމް ދާއިރާގެ ތަޖުރިބާކާރެކެވެ.\nރައްޔިތުންގެ މަޖިލިހުގެ ކެލާ ދާއިރާގެ މެމްބަރުކަމާއި ސަން އައިލެންޑް ރިސޯޓްގެ ކުރީގެ މެނޭޖަރުކަން ވެސް ކުރެއްވެވި މައުސޫމް މިނިސްޓަރު ކަމަށް އައްޔަން ކުރެއްވުމުގެ ކުރިން ހުންނެވީ ސިންގަޕޫރުގައި ހުންނަވާ ރާއްޖޭގެ ސަފީރުކަމުގަ އެވެ. -- ސަފީރުކަމުގެ މަގާމަށް މައުސޫމް ވަޑައިގެންނެވީ ފެބުރުއަރީ 18، 2019 އިގަ އެވެ. އޭގެ ކުރިން މައުސޫމް ވަނީ ސްޓްރީމް ލައިނާސް ޕްރައިވެޓް ލިމިޓެޑްގެ ޗީފް އެގްޒެކްޓިވް އޮފިސަރުގެ މަގާމު ވެސް ފުރުއްވާފަ އެވެ.\nމީގެ ކުރިން ޓޫރިޒަމް މިނިސްޓަރު ކަމުގައި ހުންނެވި އަލީ ވަހީދު އެ މަގާމުން ވަކިކުރީ އެ މިނިސްޓްރީގެ އަންހެން މުވައްޒަފުންތަކަކަށް އޭނާ ޖިންސީ ފުރައްސާ ކުރި ކަމުގެ ތުހުމަތު ކުރެވޭ މައްސަލާގަ އެވެ. އެ މައްސަލަ ފުލުހުން ވެސް ދަނީ ބަލަމުންނެވެ. އަލީގެ ޕާސްޕޯޓް ހިފަހައްޓާފައިވާއިރު އޭނާގެ ފޯނާއި ލެޕްޓޮޕް ވެސް ފުލުހުން ވަނީ ގެންގޮސްފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް\nތުހުމަތުތަކަށް މައުސޫމު ނުސީދާކޮށް ދެކޮޅު


Kaamiyaabu Meehunge Kibaigai Vaa Ehen Meehunnah Neygey Baeh Kankan ކާމިޔާބު މީހުންގެ ކިބައިގައިވާ އެހެންމީހުންނަށް ނޭނގޭ ބައެއް ކަންކަން – Huvadhoo News Kaamiyaabu Meehunge Kibaigai Vaa Ehen Meehunnah Neygey Baeh Kankan Huvadhoo News\nކާމިޔާބު މީހުންގެ ކިބައިގައިވާ އެހެންމީހުންނަށް ނޭނގޭ ބައެއް ކަންކަން\nއަހަރަމެން ކޮންމެ މީހަކުވެސް ކާމިޔާބު ހާޞިލްކުރަން ބޭނުންވެއެވެ.\nބައެއް ފަރާތްތަކަށް ވަރަށް ފަސޭހައިން ކާމިޔާބު ހާޞިލް ކުރެވޭއިރު، ގިނަ އަދަދެއްގެ މީހުން ދިރިއުޅުމުގައި މާބޮޑު ކާމިޔާބެއް ނުލިބި، ހުރި ހާލަތުގައި ތާށިވެފައި ވާ ބައެއް ފަދައިން ދިރިއުޅުމުގައި ކާމިޔާބުގެ އިންތިޒާރު ކުރާ ބައެއްގެ ގޮތުގައި ތިބެއެވެ.\nމިފަދަ ފަރާތްތަކަށް ކާމިޔާބާއި ދުރަށް ގެންދަނީ ކޮންކަމެއް ހެއްޔެވެ؟ ނަމަވެސް ބުނެވެނީ ކާމިޔާބީގެ ޚާއްސަ ސިއްރެއް ނުވަތަ ކާމިޔާބު ހާޞިލްކުރުމަށް އަމަލުކުރަންޖެހޭ ވަކި ޚާއްސަގޮތެއް ނުވަތަ މަގެއް ނޯވެއެވެ.\nކަން މިހެން ހުރި ނަމަވެސް، ކާމިޔާބު ފަރާތްތައް ކާމިޔާބު ހާޞިލްކުރުމުގައި ވަކި ޚާއްސަ އުޞޫލުތަކަކާއި ގޮތްތައް އެކުލެވެއެވެ. މިލިޔުމުގައި ބައެއް ކާމިޔާބު ފަރާތްތަކުގެ ކިބައިގައިވާ ބައެއް މުހިންމު ކަންކަން އެކުލަވާލަމެވެ.\nކާމިޔާބު މީހަކަށް ވުމަށް އެނެމެންގެ ރުހުން ހޯދަން ނުއުޅުން\nކާމިޔާބު މީހަކަށް ވުމަށް އެންމެންގެ ރުހުން ލިބިފައިވާ މީހަކަށް އެމީހާ ވުން ކޮންމެހެން މަޖުބޫރެއް ނޫނެވެ. ގިނަވަގުތު މަސައްކަތްކޮށް، އަމިއްލަ ނަފުސުގެ ކޮންޓްރޯލް ނަގައި، ވާދަކުރާ އެހެން ފަރާތްތަކަށްވުރެ ކުޅަދާނަ މީހަކަށް ވުން މުހިން މެވެ. އަމިއްލަޔަށް ދެކޭ ގޮތް ހާމަކުރުމުގެ ބަދަލުގައި އެހެން މީހުން އަޑުއަހަން ބޭނުންވާ ގޮތަށް ވާހަކަ ދައްކައިގެންވެސް މީހުންގެ ރުހުން ހޯދައެވެ. ނަމަވެސް އަމިއްލަ ނަފުޒު ބަދަލުކޮށްގެން ކާމިޔާބު ހޯދަން އުޅެފިނަމަ، ތިބާގެ އަމިއްލަވަންތަކަމާއި ޤަބޫލުކުރުންތައް ގެއްލިދެއެވެ. އަމިއްލަ ނަފުސު ޤަބޫލު ނުކުރާ ކަންކަން އިސްކޮށްގެން ހޯދާ ކާމިޔާބެއް ދެމެހެއްޓުމަކީ ފަސޭހަ ކަމެއް ނޫނެވެ. ކާމިޔާބު މީހުން ޤަބޫލުކުރާ ގޮތުގައި، ހަޤީޤީ ކާމިޔާބަކީ، އަމިއްލަ ނަފުސު ބަދަލު ނުކޮށް، އަމިއްލަވަންތަކަން ގެއްލުވާނުލައި، ހާޞިލްކުރާ ކާމިޔާބެވެ.\nކުރިމަތިވާ ކޮންމެ ހުރަހަކީ އިތުރު ފުރުޞަތެއް ކަމުގައި ދެކުން\nކާމިޔާބު މީހުން ޤަބޫލުކުރާގޮތުގައި ކާމިޔާބު ނުވާ ފަހަރުވެސް ކުރިމަތިލާން ޖެހެއެވެ. ކާމިޔާބަށް ވާސިލްވުމުގެ ރާސްތާގައި، ތަފާތު ގޮންޖެހުންތައް ކުރިމަތިވެއެވެ. ތަފާތަކީ، ކާމިޔާބު މީހުން، ދަތި އުނދަގޫ ވަގުތެއް ކުރިމަތިވުމުން، އަމިއްލަ ނަފްސު ކުށްވެރިކޮށް، އުއްމީދު ގެއްލުވާނުލާކަމެވެ. ދަތި އުދަނގޫ ހާލަތްތަކުގައިވެސް، ދިމާވާ ގޮންޖެހުންތަކުންވެސް، ރަނގަޅު ކަންކަން ދެނެގަނެ ފުރުޞަތު ހޯދަން އެފަދަ ފަރާތްތައް ދަނެއެވެ. ސަބަބަކީ ކުރިމަތިވާ ކޮންމެ ކަމެއްގައިވެސް، ކޮންމެވެސް ރަނގަޅު ކަމެއް އެކުލެވިފައި ވާނެތީއެވެ. ދިރިއުޅުމުގައި ދިމާވާކަންކަން އިދިކޮށް ވިސްނުމުގެ ބަދަލުގައި، ރަނގަޅަށް ވިސްނައި ކުރިޔަށް ދިޔުމުގެ ނުގުޑާ އަޒުމުގައި މަސައްކަތް ކުރާ ފަރާތްތައް ދިރިއުޅުމުގައި ކާމިޔާބެވެ. ދިރިއުޅުމުގައި ކުރިމަތިވާ ކޮންމެ ކަމެއްގައިވެސް، ރަނގަޅު ކަންކަމާއި، ނުރަނގަޅު ކަންކަން އެކުލެވެއެވެ. ކަންކަމާމެދު ރަނގަޅަށް ވިސްނުމަކީ، ޕޮޒިޓިވް މައިންޑް ސެޓެއްގެ ވެރިއަކަށްވެ، ކަންކަން ފަސޭހައިން ހާޞިލްވުމަށް އެޅޭ ބިންގަލެކެވެ.\nއެހެންމީހުންނާއި އަމިއްލަޔަށް އަޅާނުކިޔުން\nއަހަރަމެން އިންސާނުންނަށް އަބަދުވެސް، އެހެން މީހުން ދެކޭގޮތާއި، ވިސްނާގޮތް މުހިންމުވެއެވެ. މިއީ އިންސާނުންގެ ޠަބީއީ ސިފައެކެވެ. ނަމަވެސް ކާމިޔާބު މީހުން އަމިއްލަ ނަފުސު އެހެން މީހުންނާއި އަޅާ މިނެ ނުކިރައެވެ. އަމިއްލަ ނަފުސު އެހެން ފަރާތްތަކާއި އަޅާކިޔުމުގެ ބޭނުމެއް ނެތެވެ. ތަފާތު އިންސާނުންނަކީ ދިރިއުޅުމުގައި ޤާބިލިއްޔަތުކަން އެކިކަންކަމުގައި ހުންނަނީ އެކި ފެންވަރުގައެވެ. އެހެންކަމުން އެކަކު އަނެކަކާއި އަޅާ ނުކިޔޭނެކަން ކާމިޔާބު މީހުން ދަނެއެވެ. އެކި މީހުންގެ ދިރިއުޅުމުގައި ފެންނަން ނުހުންނަ ފަރުދާ ވެފައިވާ ކަންކަމުގައި ފޮރުވިފައިވަނީ ކޮންފަދަ ކަންކަމެއް ކަން އަހަރަމެންނަށް އަންދާޒާ ނުކުރެވޭނެއެވެ. ކާމިޔާބު މީހުން އަޅާކިޔައި ވާދަ ކުރަނީ އަމިއްލަ ނަފުސާއެވެ.\nއަމިއްލަ ކޮންޓްރޯލުގައިވާ ކަންކަމަށް އެކަނި އަމާޒު ބެހެއްޓުން\nވަށައިގެންވާ މާހައުލާއި، މޫސުމާއި، ކައިރީގައިވާ މީހުންގެ އުޅުމާއި ގުޅުން، ނުދަންނަ ފަރާތްތައް ވިސްނާގޮތް ފަދަ ކަންކަމަކީ، އަހަރަމެންގެ ކޮންޓްރޯލްގައިވާ ކަންކަމެއް ނޫނެވެ. މިފަދަ ކަންކަމަކީ، އެކަންކަން ބަދަލު ކުރުމަށް ކިތަންމެ މަސައްކަތެއް ކުރި ނަމަވެސް އެއްވެސް ބަދަލެއް ނާންނާނެ ކަންކަމެވެ.\nކާމިޔާބު މީހުން މިފަދަ ކޮންޓްރޯލުން ބޭރުގައިވާ ކަންކަން، ބަދަލުކުރުމަށް ވަގުތު ހޭދަ ނުކުރެއެވެ. މިފަދަ ފަރާތްތައް ބަދަލުގައި، އަމިއްލަ ކޮންޓްރޯލުގައިވާ ކަންކަން ބަދަލުކުރުމަށް އިސްކަންދެއެވެ. ކަމެއް ހާޞިލްކުރުމަސް ކުރާ މަސައްކަތް، ދައްކާ ވާހަޖަ، ކަންކަމާއި ދެތެރޭ އަމިއްލަޔަށް ދެކޭގޮތް، އަމިއްލަޔަށް އަމަލުކުރާ ގޮތް، މިފަދަކަންކަމަކީ އަމިއްލަޔަށް ކޮންޓްރޯލް ކުރެވޭ، އެކަމެއް ބަދަލުކޮށްގެން ކާމިޔާބަށް ވާޞިލްވެވޭނެ ކަންކަމެވެ. އަމިއްލަޔަށް ބާރު ނުފޯރުވޭ ކަންކަމާއި ވިސްނައި، އެފަދަ ކަންކަން ބަދަލުކުރަން މަސައްކަތް ކުރުމަކީ، އަގުހުރި ވަގުތު ބޭކާރުވެ، އެއިން އެއްވެސް ނަތީއްޖާއެއް ނުނުކުންނާނެ ކަންކަމެވެ.\nދުވަސް ކިތަންމެ އުނދަގޫ ނަމަވެސް، ޝުކުރުވެރިވާންޖެހޭ ކޮންމެވެސް ކަމެއް ކުރިމަތިވާނެއެވެ. މިއަދު މައްސަލައެއްގެ ގޮތުގައި ކުރިމަތިވާ ކަމަކުން، މާދަމާ ކަންކަން ނިންމުމުގައި އިބްރަތްތެރި ފިލާވަޅަކަށް ވުން އެކަށީގެންވެއެވެ.\nދިރިއުޅުމުގައި، ރަނގަޅު ނިންމުން ނިންމައި، ހަރުދަނާ މީހަކަށް އަހަރަމެން ވުމަށް ބާރުއަޅަނީ، ދިރިއުޅުމުގައި ހެދޭ ގޯސްތަކާއި، ދިމާވާ މައްސަލަތަކާއި، ދަތި އުނދަގޫ ހާލަތެވެ. މިފަދަ އެތައްކަމެއް، ކާމިޔާބީއަށް ދަތުރުކުރާ މަގުގައި ކުރިމަތިވެއެވެ. ކާމިޔާބު މީހުން ލިބިފައިވާ ކަންކަމަށް އަބަދުވެސް ޝުކުރުވެރިވާން ހަނދާން ނައްތާނުލައެވެ.\nހިތްމަތާއެކު ހުއްޓުމެއްނެތި މަސައްކަތް ކުރުން\nނާކާމިޔާބީ އަދި ދަތި އުދަނގޫ އަކީ ކަމެއް ހާޞިލްކުރުމަށް ނާއުއްމީދުވާންޖެހޭ ކަމެއް ކަމުގައި ނުދެކުން މުހިންމެވެ. ހާޞިލް ކުރަން ބޭނުންވާ ލަނޑުދަނޑި ވާސިލް ނުވާނެކަމަށް ހީވުމަކީ، އެކަމެއް ހާޞިލް ކުރުމަށް ނާއުއްމީދުވެ، ވިސްނުން ބަދަލުވެ، އިޙްސާސްތައް ބަދަލުވެ، މާޔޫސްވާކަމެކެވެ. ނަމަވެސް ހިތްމަތާއެކު މަސައްކަތްކުރުމުން ކޮންމެ ކަމެއްވެސް ބަދަލުވާނެއެވެ.\nއަމިއްލަޔަށް ކުރާ ކަންކަމުގެ ޒިންމާ އަމިއްލަޔަށް ނެގުން\nކަމެއް ގޯސްވިނަމަވެސް އޭގައި ކަންތައްތަކެއް އެކުލެވޭނެއެވެ. އެކަމެއްގައި އަމިއްލަ މައްސަލައެއްވާނަމަ، އެކަން ޤަބޫލުކޮށް، އެކަމެއްގެ ޒިންމާ އަމިއްލަޔަށް ނެގުމަށް އާދަކުރަން ޖެހެއެވެ. އަމިއްލަޔަށް ހެދޭ ގޯސް، އެހެން މީހުންގެ ބޮލުގައި އަޅުވައި ކަންކަމުން ރެކުމަކީ ކާމިޔާބު މީހުން ގެންގުޅޭ ސިފައެއް ނޫނެވެ.\nއެއްގޮތް ވިސްނުން ގެންގުޅޭ މީހުންނާ އެއްކޮށް އުޅުން\nއެއްގޮތް ވިސްނުން ގެންގުޅޭ، ކުރިޔަށްދިޔުމަށް ހިތްވަރުދޭ ގްރޫޕަކާއި އެއްކޮށް އުޅުމަކީ، ކުރިޔަށް އެޅިގެންދާނެ ބާރެކެވެ. އަގުހުރި ފިލާވަޅުތައް އެކަކު އަނެކެއްގެ ކިބައިން ދަސްކުރެވިދާނެއެވެ.\nއެއްގޮތް ވިސްނުމުގެ މީހުންނާއިއެކު އުޅުމަކީ، އެއްވިސްނުމެއް ކުރިޔަށް ނެރެ، ކާމިޔާބު ހާޞިލްކުރުމަށް އެޅިގެން ދާނެ ބާރެކެވެ.


Mezo Mohamed ge goi neygey siyaasee lava!\nމެޒޯ މުހައްމަދުގެ ގޮތް ނޭގޭ ސިޔާސީ ލަވަ!\n- 11 months ago3- އަމްރު ރއ\nދިވެހި މިއުޒިކީ ދުނިޔޭގައި މަޝްހޫރު މެޒޯ މުހައްމަދު އޭނާގެ ރޫހާނީ ފިކުރުގައި ކަރުގައި ރަންރީނދޫ ފޮތިކޮޅެއް އޮޅާލައިގެން އުޅުމަށްފަހު ކޮންރާގަކަށްކަން ފޭނުންނަށް އެހާބޮޑަށް ސާފު ނުވާ ރާގަކުން އޭނާގެ ސޯޝަލް މީޑިއާ ފޮލޯވަރުންނަށް ލަވައެއް ކިޔައިދީގެން ވަރަށް ގިނަ ފޭނުން އެލަވައިގެ މާނަ ތަންކޮޅެއް ތިލަކޮށްދޭން އެބަ އެދެއެވެ.\nޅެންބައިތު އޭނާ ދޫކޮށްލީ އޭނާގެ ޓްވީޓަރު ފޮލޯވަރުންނަށެވެ. ކުރިން އޭނާ ހެދި ލަވައެއްގައި އުޑުގެތަރިތައް ބަލަން ހުރެގެން ކޮންމެވެސް ސަނާތަކެއް ކިޔާ ވާހަކަތަކެއް ހިޓްވިއެވެ. އެއީ ވަރަށް ޖަޒުބާތީ ލަވައެކެވެ. ކަމަނަގޯތީ އާދަނުވެސް ހިޓްވިއެވެ.\nމިފަހަރު ފޭނުންނަށް މާނަ ނުނެގިގެން އުޅެނީ ރަންރީނދޫ ފޮތިކޮޅެއް ނުވަތަ ރިވެތި ދިވެހި ބަހުން ބުނާނަމަ ރަންރީނދޫ ފޮށައެއް ކަރުގައި އޮޅާލައިގެން ހުރެ ދޫކޮށްލި ޅެންބައިތުގައި ފިޔާތޮށި މާތަކުން ތަރިތައް ވިދާހެން ވިދުންގެނުވާފައި ހުރެގެންނެވެ.\nޅެންބައިތު ފަށަމުން އޭނާ ކިޔާފައިވަނީ:\n"ވައިއޭޖީ އަކީ ހަނިމަގު ފުޅާކޮށްދެއްވި، ފޮރޮޅާ ފައިމަގުގަ\nކަނޑުއޮޅި ހުރަސްކުރެވޭނެ ގޮތް ހޯދާ ދެއްވި ވެރިއެއް،\nވެރިކަން ބަދަލުކުރެވޭ ދޮގު އިލްޒާމުން ރައްޔިތުންގެ ބުއްދިޔާ\nކުޅެގެންކަމުގަ ވަނީ ނަމަ އެވާނީ ހީލަތްތެރި ވެރިކަމަށް\nދަހިވެތި ބަޔަކު ހިންގި ހުތުރު އަމަލަކަށް"\nމިލަވަޔާމެދު ކޮމެންޓްކުރި މެޒޯ މުހައްމަދުގެ ފޭނަކު ބުނީ މެޒޯ މިހާރު ބަހާރު މޫސުމުގައި ނޫރާނީ މާފޮޅުވަނީ ކަމަށެވެ. އޭނާގެ ރަންރީދޫ ފޭނަކު ސުވާލުމާކު އުފެދިގެން އަހަނީ މަނިކުފާނު ތިޔައުޅުއްވަނީ އަނެއްކާ ކޮންފަދަ ބޮޑު ކަމެއް ލައިގެންތޯއެވެ. ދެން އެހި މީހާ އަހަނީ ރާގަކަށް ކިޔާފަ ނިކަން އަޑުއިއްވާލަދީބަލާށެވެ. އަނެކަކު އަހަނީ އޮއްގާ ނުއުކައި ވެގެންއުޅޭގޮތް ކިޔައިދީބަލާށެވެ. މީހަކު ވަރުގަދަ ހިނިގަނޑެއްޖަހާލާފައި ބުނަނީ ފެވަރިޓް އެމްޑީޕިއަން ފްރޮމް ޓުޑޭ އޮންވާޑް އެވެ.\nޅެންބައިތު ދޫކޮށްލުމަށްފަހު ބޭނުންކޮށްފައިވާ ސިމްބޮލްއިން ދައްކަނީ ޅެންބއިތުކިޔައިދޭނެ ރާގަކާމެދު ފިކުރު ބޮޑުވެގެން އުޅެނީކަމަށެވެ.\nޅެންބައިތާމެދު ފުންކޮށް ވިސްނައި ފިކުރުކޮށްލުމަށްފަހު ފަހުމްވާ އެއްމާނައަކީ މެޒޯ މުހައްމަދު އެއްދުވަސްވަރެއްގައި ހެންވޭރު އަޑިޕާކާއި ދިމާއިން ހިގައިބިގައިވެ ޖޮގިންގައި އުޅެނިކޮށް މަގުއެއްވަރުނުވެ އަޑިގުޑަންތަނަކުން ފައިފޮރޮޅައިލިކަމެވެ. އޭގެފަހުން ހުވަދުއަތޮޅުގެ ރަށެއްގެ ވަލުތެރޭގައި ގެއެއް އަޅައި މާލެނާރައި ހުރެފައި މާލެއައިސް އަޑިޕާކާއިދިމާއަށް ގޮސް ބަލާލިއިރު ހިތްގައިމު ރީތި ބްރިޖަކާއި ފަސޭހަކޮށް ހަދާފައިވާ ބޮޑުތަކުރުފާނުމަގު ފެނުމުން ހައިރާންވެގެން ދުލުން ބޭރުވި ބަސްތަކެއްކަމަށެވެ. މިޅެންބައިތު ރިލީޒްމިކުރީ ލައްކަ ދުވަހު ފޮރުވައިގެން އުޅުމަށްފަހުއެވެ.\nއެކަކު ބުނީ "ކަނޑާލިޔަސް މެޒޯ މުހައްމަދު ގައިން އަންނާނީ ރީނދޫ ލޭ" ކަމަށެވެ. އެކަމަކު އޭނާ އެންމެ ފަހުން މިރިލީޒްކުރި ޅެންބައިތުން އެހެންމާނައެއްވެސް ދޭހަވެއެވެ. ކީހާ ޅެން ފަރިއްސަވެ ނިމުނީއޭ ނުބުނެވޭނެތޯއެވެ. އެމާނަ ދޭހަ ނުވަންޏާ މެޒޯ މުހައްމަދު މިކިޔަނީ ކީކޭ ބާވައެވެ. ރަންރީނދޫވެހުރެ ފިޔާތޮށި ފިނިފެންމަލެއްގެ އަވާގައިޖެހިގެން ތަރިތައް ގުނަމުން ސަނާކިޔަނީއެވެ. އެސަނާތައްގޮސް މިރައްދުވަނީ އެމްޑީޕިއަނުންގެ އެއްނަމްބަރު ދުޝްމަން ވައިއޭޖީ އަށެވެ.\nމެޒޯ އަކަސް ރޔ ޚިދުމަތް އެނގޭ އެމް ޑީޕީ ގެ ދޯދިޔާ ކަންވެސް ދެން ހަޖަމް ކުރޭ؟؟؟؟\nއަދިވެސް ޕުރައިމަރީގެ އުދާސްގަނޑު މައިތިރި ނުވޭދޯ؟\nމިހާރު ތީ އެއްވެސް ފެންހިކޭ ވާހަކަ ދައްކާ މީހެއްނޫން. ސިޔާސީ ގޮތުން މަޝްހޫރުވާނެ ކަމަށް ހީކޮށް އޭނާ އެ ގެއްލުވާލަނީ އަމިއްލަ ކުރިމަގު. ސީދާކޮށް ނުބުނުމަކީ އޭނާގެ ފިނޑިކަން. ސިޔާސީ ވާންޖެހޭނީ ނިކަން ކެރިގެން.


SunOnline: Zayn Malik Aa Lava Album eh nerefi\nއައިމިނަތު ލުބާ 16 Jan 2021, 09:55\nމަޝްހޫރު ލަވަކިޔުންތެރިޔާ ޒޭން މާލިކް---\nމަޝްހޫރު ލަވަކިޔުންތެރިޔާ ޒޭން މާލިކް، 28، އާ ލަވަ އަލްބަމެއް ނެރެފި އެވެ.\n"ނޯ ބޮޑީ އިޒް ލިސިނިންގް"ގެ ނަމުން ނަންދީފައިވާ މި އަލްބަމުގައި ޖުމުލަ 11 ލަވަ ހިމެނެ އެވެ. ލަވަ އަލްބަމް ނެރުމަށްފަހު ޒޭން ބުނީ އާ އަލްބަމް ދޫކޮށްލަން ލިބުމުން ވަރަށް ހިތްހަމަޖެހޭ ކަމަށާއި ހުރިހާ އެންމެންގެ ސަޕޯޓާއެކު މިކަން ވެއްޖެ ކަމަށެވެ.\nބައްޕައަކަށް ވުމަށް ފަހު ލަވަކިޔުންތެރިޔާ ޒޭން ނެރުނު ފުރަތަމަ ލަވަ އަލްބަމަށް އާންމުންގެ ބޮޑު ތަރުހީބެއް އަންނަނީ ލިބެމުންނެވެ. ޓްރެންޑް ވަމުން އަންނަ މި ލަވަ އަލްބަމް ވަރަށް ކަމުދާ ކަމަށް ގިނަ ފަންނާނުން ވެސް ވަނީ ބުނެފަ އެވެ.\nމިދިޔަ ސެޕްޓެމްބަރު ޒޭން އާ އޭނާގެ ލޯބިވެރިޔާ މޮޑެލް ޖީޖީ ހަދީދް އަށް ފުރަތަމަ ދަރިފުޅު ވަނީ ލިބިފަ އެވެ. ދެމީހުންނަށް އަންހެން ދަރިއަކު ލިބުނު ނަމަވެސް ދަރިފުޅު ގެންގުޅެނީ މީޑިއާތަކާ ވަރަށް ދުރުގަ އެވެ. ޒޭން ވަނީ އޭނާގެ އަމިއްލަ ސޯލޯ ތިން އަލްބަމެއް މިހާތަނަށް ނެރެފަ އެވެ.\nދެހާސް ދިހަވަނަ އަހަރު އުފެދުނު މަޝްހޫރު ބޭންޑް ވަން ޑިރެކްޝަން އިން ބޮޑު މަގްބޫލުކަމެއް ހޯދި ޒޭން މާލިކް ވަނީ 2015 ވަނަ އަހަރު އެ ބޭންޑުން ވަކިވެފަ އެވެ. އޭގެ ފަހުން އޭނާ މަސައްކަތް ކުރަމުން އަންނަނީ ސޯލޯ ލަވަތަކެއް ނެރުމަށެވެ.\n"މިޝަން އިމްޕޮސިބަލް 8" ގެ ޝޫޓިން ފަސްކޮށްފި\nނިކީ މިނާޖުގެ ބައްޕަ މަރުވެއްޖެ\nއެމާ ވަޓްސަން އެންގޭޖްވީތަ؟


India ge Covishield vaccine maadhamaa dhivehi raajje ah gennane kamah report kohffi\nއިންޑިއާގެ ކޮވިޝީލްޑް ވެކްސިން މާދަމާ ދިވެހިރާއްޖެއަށް ގެންނާނެކަމަށް ރިޕޯޓްކޮށްފި\nސީރަމް އިންސްޓިޓިއުޓް އޮފް އިންޑިއާއިން ކޮވިޑް-19 އާ ދެކޮޅަށް އުފައްދާފައިވާ ކޮވިޝީލްޑް ވެކްސިންގެ ޝިޕްމެންޓެއް މާދަމާގެ ވަގުތެއްގައި ދިވެހިރާއްޖެއަށް ގެންނާނެކަމަށް ރިޕޯޓްކޮށްފިއެވެ.\nއިންޑިއާގެ މަޝްހޫރު މީޑިޔާއެއްކަމަށްވާ "ވިއޯން ނިއުސް" އިން ރިޕޯޓްކޮށްފައިވާ ގޮތުގައި ކޮވިޝީލްޑް ވެކްސިންތައް ދިވެހިރާއްޖެއަށް މާދަމާ މެންދުރުފަހު ދޭއް ޖަހާއިރު ގެނައުމަށް ހަމަޖެހިފައިވަނީ އެއަރ އިންޑިއާގެ ޚާއްސަ ފްލައިޓެއްގައެވެ. މި ވެކްސިން ބޭނުންކުރުމާއި ބެހޭ ހުރިހާ ހުއްދައެއް ދިވެހި ސަރުކާރުން ދީފައިވާކަމަށްވެސް އެ ވިއޯން ނިއުސްއިން ވަނީ ބުނެފައެވެ.\nއިންޑިއާގެ އެކްސްޓާނަލް އެފެއާޒް މިނިސްޓްރީން މިއަދު ނެރުނު ނޫސްބަޔާނެއްގައިވެސް ވަނީ 20 ޖެނުއަރީން ފެށިގެން އަވައްޓެރި ބައެއް ގައުމުތަކަށް ހިލޭ އެހީގެ ގޮތުގައި ވެކްސިން ފޮނުވަން ފެށިގެންދާނެކަމަށެވެ. އެގައުމުތަކަކީ ބޫޓާން، ދިވެހިރާއްޖެ، ނޭޕާލް، ސީޝެލްސް، މިޔަންމާ އަދި ބަންގްލަދޭޝެވެ.\nސީރަމް އިންސްޓިޓިއުޓް އޮފް އިންޑިއާއަކީ ދުނިޔޭގައި މިވަގުތު އޮތް އެންމެ ބޮޑު ވެކްސިން އުފައްދާ ކުންފުންޏެވެ. ސީރަމް އިންސްޓިޓިއުޓުން ވަނީ ކޮވިޝީލްޑް ވެކްސިންގެ 11 މިލިޔަން ޑޯޒް އިންޑިއާގެ ސަރުކާރަށް ފޯރުކޮށްދީފައެވެ.\nކޮވިޝީލްޑް ވެކްސިނަކީ މަޝްހޫރު އޮކްސްފޯޑް-އެސްޓްރަޒެނެކާ ވެކްސިނަަށް އިންޑިއާއިން ކިޔާ ނަމެވެ. އޮކްސްފޯޑް-އެސްޓްރަޒެނެކާ ވެކްސިން ބޭނުންކުރުމަށް އިނގިރޭސިވިލާތުން ވަނީ ހުއްދަ ދީފައެވެ. ދިވެހިރާއްޖެއިންވެސް ވަނީ މި ވެކްސިން ގަތުމަށް އެސްޓްރަޒެނެކާ ސިންގަޕޯރއާއި އެކު އެއްބަސްވުމެއްގައި ސޮއިކޮށްފައެވެ.


ތާރީޚު: 27 އޮކްޓޯބަރ 2014\nމަހަކު 12687.50 ރުފިޔާ\nމަހަކު 5437.50 ރުފިޔާ\nފެކަލްޓީ އޮފް އެންޖިނިއަރިންގ ޓެކްނޮލޮޖީ، ހދ. ކުޅުދުއްފުށި ކެމްޕަސް\nއިލެކްޓްރިކަލް އެންޑް އިލެކްޓްރޯނިކްސް/މެކޭނިކަލް އެންޖިނިއަރިންގ\nމޯލްޑިވްސް ކޮލިފިކޭޝަން އޮތޯރިޓީގެ ސަނަދަތަކުގެ އޮނިގަނޑުގެ ލެވެލް7ގެ ސަނަދާއި ލެވެލް9ގެ ސަނަދެއް ހާސިލުކޮށްފައިވުން. ނުވަތަ،\nމަޤާމުގެ މަސައްކަތާ ގުޅޭ ދާއިރާއިން 10 އަހަރު ދުވަހުގެ ތަޖުރިބާ ލިބިފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީގެ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ހާސިލުކޮށްފައިވުން.\nކިޔަވައިދިނުމަށް ހަމަޖެހިފައިވާ މުޤައްރަރާ އެއްގޮތަށް ތަފާތު ފެންވަރުގެ ކޯސްތަކަށް ކިޔަވައިދީ ކޯސް ނިމުނުގޮތުގެ މަޢުލޫމާތު މެނޭޖްމަންޓަށް ދިނުމާއި، އެސައިންމަންޓާއި އިމްތިޙާން ކަރުދާސްތައް ހަދައި، މާކްސްތައް ތައްޔާރުކުރުމާއި، ކޮންމެ ދަރިވަރެއްގެ ޕްރޮގްރެސްއާއި ޕަރފޯމަންސް މޮނިޓަރކޮށް މެނޭޖްމަންޓަށް މަޢުލޫމާތު ދިނުން.\n(ބ) ޕާޓްޓައިމް ލެކްޗަރަރއިން ދޭ މާއްދާތަކާއި އިމްތިޙާނު ދިނުމާއި، ކަނޑައެޅިފައިވާ މުއްދަތުގައި ޕޭޕަރުތައް ސާފުކޮށް ނިންމުން.\nފަންނީ އެހެން މުވައްޒަފުންނާ ގުޅިގެން، އެކުވެރިކަމާއެކު، މަސައްކަތަށް ފަސްނުޖެހޭ، ޕްރޮފެޝަނަލް ރޫޙެއްގައި މަސައްކަތްކުރުން.\nމަހަކު 11374.40 ރުފިޔާ\nއިލެކްޓްރިކަލް އެންޑް އިލެކްޓްރޯނިކްސް/ މެކޭނިކަލް އެންޖިނިއަރިންގ\nމޯލްޑިވްސް ކޮލިފިކޭޝަން އޮތޯރިޓީގެ ސަނަދުތަކުގެ އޮނިގަނޑުގެ ލެވެލް7ގެ ސަނަދު ލިބިފައިވުން. ނުވަތަ،\nމަޤާމުގެ މަސައްކަތާ ގުޅޭ ދާއިރާއަކުން ލެވެލް7ގެ ސަނަދެއްނެތި، މޯލްޑިވްސް ކޮލިފިކޭޝަންސް އޮތޯރިޓީގެ ސަނަދުތަކުގެ އޮނިގަނޑުގެ ލެވެލް 8 ގެ ސަނަދެއް ލިބިފައިވުމާއެކު، މަޤާމުގެ މަސައްކަތާ ގުޅޭ ދާއިރާއިން 8 އަހަރު ދުވަހުގެ ތަޖުރިބާ ލިބިފައިވުން. ނުވަތަ،\nކިޔަވައިދިނުމަށް ހަމަޖެހިފައިވާ މުޤައްރަރާ އެއްގޮތަށް ތަފާތު ފެންވަރުގެ ކޯސްތަކަށް ކިޔަވައިދީ، ކޯސް ނިމުނުގޮތުގެ މަޢުލޫމާތު މެނޭޖްމަންޓަށް ދިނުމާއި، އެސައިންމަންޓާއި އިމްތިޙާން ކަރުދާސްތައް ހަދައި މާކްސްތައް ތައްޔާރުކުރުމާއި، ކޮންމެ ދަރިވަރެއްގެ ޕްރޮގްރެސްއާއި ޕަރފޯމަންސް މޮނިޓަރކޮށް މެނޭޖްމަންޓްއަށް މަޢުލޫމާތު ދިނުން.\n(ނ) ކަނޑައެޅިފައިވާ މުއްދަތުގައި މާއްދާތަކުގެ އިމްތިޙާން ކަރުދާސްތައް ތައްޔާރުކޮށް، ކަނޑައެޅިފައިވާ މުއްދަތުގައި އިމްތިޙާނު ދިނުމާއި، ޕޭޕަރުތައް ސާފުކޮށް ނިންމުން.\n(ޅ) ކިޔަވައިދޭ މާއްދާތައް ކިޔަވައިދެވޭ ފެންވަރު މަތިކުރެވޭނެ ގޮތްތައް ވިސްނައި، އެކަމަށް މަސައްކަތްކުރުން.\n(އ) ފެކަލްޓީގެ ކަންތައްތައް ރަނގަޅުކުރުމަށް ހިންގާ ކަންކަމުގައި އެއްބާރުލައި، އަމިއްލަގޮތުންވެސް މަސައްކަތްކުރުން.\n2014 ނޮވެންބަރު6ވާ ބުރާސްފަތިދުވަހުގެ މެންދުރު 12:00 ގެ ކުރިން ދިވެހިރާއްޖޭގެ ޤައުމީ ޔުނިވަރސިޓީގެ އިދާރީ މަރުކަޒަށް.\nމި މަޤާމަށް ހޮވޭ ކެންޑިޑޭޓަކު ވަޒީފާއަށް ނުކުންނަ ތާރީޚުން ފެށިގެން ފުރަތަމަ3މަސް ދުވަސް ބެލެވޭނީ ވަޒީފާގެ ޕްރޮބޭޝަން މުއްދަތުގެ ގޮތުގައެވެ. މި މުއްދަތުގެ ތެރޭގައި މުވައްޒަފުގެ މަސައްކަތުގެ ފެންވަރާއި، މަސައްކަތްތަކުގެ އަޚުލާޤަށް ބަލައި، އެއްވެސް ނޯޓިހެއް ދިނުމަކާ ނުލައި ވަޒީފާގެ އެއްބަސްވުން އުވާލައި، މުވައްޒަފު ވަޒީފާއިން ވަކިކުރުމުގެ އިޚުތިޔާރު ޔުނިވަރސިޓީއަށް ލިބިގެންވެއެވެ.


SunOnline: Feature: Maluge Viyafaari ah Eid eh\nމާލޭގެ މާ ވިއްކާ ފިހާރައެއްގެ ތެރެއިން: ވެލެންޓައިންސް ޑޭ އާ ދިމާކޮށް މަލުގެ ޑިމާންޑު ވަނީ ވަރަށް ބޮޑަށް އިތުރުވެފައި -- ސަން ފޮޓޯ: މާހިލް މުހައްމަދު\nމަލުގެ ވިޔަފާރިއަށް ޢީދެއް\nމިދުވަސްވަރު އެންމެ ޑިމާންޑު ބޮޑީ ރަތް ފިނިފެންމަލަށް\nފިނިފެން މަލެއް 35 ރުފިޔާއާއި 60 ރުފިޔާއާ ދެމެދުގައި\nބައެއް ފިހާރަތަކުން މަހަކު 6000 ޑޮލަރުގެ މާ އެތެރެކުރޭ\n1 އަހަރު4މަސް ކުރިން - 14 ފެބްރުއަރީ 2017 7\n"ހަމަ އޮބި ނޯވެގެން ބަންދު ބޯޑު އަޅުވައިގެން މިތިބީ،" މާލޭގައި މާ ވިއްކާ ފިހާރައެއް ހިންގާ މީހަކު ކިޔައިދިނެވެ. ފިހާރައިގެ ބޭރުގައި ޒުވާން އުމުރުފުރައިގެ ގިނަ އަދަދެއްގެ ކުދީން އޭރު ވެސް ކިޔުހަދާފައި ތިއްބެއެވެ. އޭރު ގަޑިން މެންދުރުފަހު 2:30 ވަނީއެވެ.\nމިއީ މާލޭގައި މާ ވިއްކާ އެންމެ ފިހާރައެއްގެ ވާހަކައެވެ. މަލުގެ ވިޔަފާރިއަކީ މާލޭގައި ފުޅާ ދާއިރާއެއްގައި ކުރަމުން އަންނަ ވިޔަފާރިއެއް ކަމަށްވާއިރު އެއަށް ޑިމާންޑު އޮންނަކަން، ހަމަ އެކަނި މާލޭގެ މާ ފިހާރަތަކަށް ބަލައިލިއަސް ފެންނާނެ އެވެ. ބޮޑު ތަރުހީބެއް ލިބޭ މި ވިޔަފާރިއަށް އަންނަ އެންމެ ބޮޑު އީދަކީ، ކޮންމެ އަހަރެއްގެ ފެބްރުއަރީ މަހުގެ 14 ވަނަ ދުވަހާ ދިމާކޮށް، ދުނިޔޭގެ އެކިކަންކޮޅުތަކުގައި ފާހަގަކުރާ "ލޯބިވެރީންގެ ދުވަސް" ނުވަތަ ވެލެންޓައިންސް ޑޭ އެވެ. އެދުވަހު ނޫނަސް މާފިހާރަތަކަށް އާންމުގޮތެއްގައި ރަނގަޅު މަންފާއެއް ލިބެއެވެ. އެހެން ނަމަވެސް ވެލެންޓައިންސް ޑޭ އާ ގުޅިގެން އަންނަ ޑިމާންޑު ވަރަށް ބޮޑެވެ.\nމާލޭގައި މި ވިޔަފާރި ކުރާ ބައެއް ފިހާރަތަކަށް ގޮސް މައުލޫމާތު އޮޅުން ފިލުވާލުމުން، ވެލެންޓައިންސް ޑޭ އާ ގުޅިގެން ޑިމާންޑަށް އަންނަ ކުއްލި ބަދަލު ވަރަށް ސާފުވި އެވެ. އަދި މިދުވަހާ ގުޅިގެން މާ ވިއްކާ އިތުރު ފިހާރަތަކެއްވެސް މާލޭގައި ހުޅުވާފައި އެބަ ހުއްޓެވެ.\nހަފްތާއެއްގެ މައްޗަށް އާންމުކޮށް މާ ފިހާރައަކުން ގެންނަނީ 500 އާއި 700 ދެމެދުގެ މަލުގެ ޝިޕްމަންޓެކެވެ. މިއީ ހަމަ އެކަނި ރަތް ފިނިފެންމަލުގެ އަދަދެވެ. މަލުގެ ވިޔަފާރިއަށް އަންނަ އީދުގައި އެންމެ ޑިމާންޑު ބޮޑު ވަނީ ރަތް ފިނިފެންމަލަށެވެ.\nމި އީދާ ގުޅިގެން އެކި ފިހާރަތަކުން ގެންނަނީ އެކި މިންވަރުގެ ޝިޕްމަންޓުތަކެވެ. އެގޮތުން ބައެއް ފިހާރަތަކުން ވެލެންޓައިންސް ޑޭ އާ ގުޅުވައިގެން އެ ދުވަހުގެ އެއް ހަފްތާ ކުރިން ވަނީ ޝިޕްމަންޓުތައް ގެނެސްފައެވެ.\nމާލޭގެ މާކެޓުގައި ރަތް ފިނިފެންމަލެއްގެ އަގު 35 ރުފިޔާއާއި 60 ރުފިޔާއާ ދެމެދުގެ އަގެއްގައި އުޅޭ އިރު ބައެއް ފިހާރަތަކުން އެ ދުވަހަށް ޚާއްސަކޮށްގެން 5000 ރެޑް ރޯސް ނުވަތަ ރަތް ފިނިފެންމާ ގެނެސްފައިވެއެވެ. އަދި ބައެއް ފިހާރަތަކުން ވަނީ 10،000 ރަތް ފިނިފެންމާ އެތެރެކޮށްފައެވެ.\n"މި ދުވަސްވަރު ވަރަށް ބާރު ބޮޑުކޮށްދަނީ. ވަރަށް ބައިވަރު އޯޑާސް އެބަ އާދޭ. މިއީ ވެލެންޓައިންސް ޑޭ އަށް ކޮންމެ އަހަރަކުވެސް ޑިމާންޑު ބޮޑުވާ ދުވަސްވަރެއް. އަޅުގަނޑުމެން މި ދުވަހަށް ޚާއްސަކޮށްގެން 10،000 ރަތް ފިނިފެންމާ އަދި އެހެން ބާވަތްތަކުގެ 20،000 މާ އެބަ ގެންނަން،" މާލޭގައި މަލުގެ ވިޔަފާރި ކުރާ މީހަކު ކިޔައިދިނެވެ.\nމި ވިޔަފާރީގައި އުޅޭ އެންމެވެސް އިއްތިފާގުވާ އެއް ވާހަކައެއް އެބަ އޮތެވެ. އެއީ ވެލެންޓައިންސް ޑޭ އަށް ރަތް ފިނިފެންމަލުގެ ޑިމާންޑު ބޮޑުވުމެވެ. މި ދުވަހަށް ޚާއްސަކޮށްގެން ފިހާރަތަކުން ވަނީ އާންމުކޮށް ގެންނަ ފިނިފެންމަލުގެ މިންވަރަށް ވުރެ 20 ޕަސެންޓާއި 35 ޕަސެންޓާ ދެމެދުގެ އިތުރު މިންވަރަކަށް މާ ގެނެސްފައެވެ. މަލުގެ ވިޔަފާރިއަށް އަންނަ މި އީދަށް އެ ވިޔަފާރީގައި އުޅޭ ހުރިހާ ފަރާތްތަކުންވެސް ތިބީ ތައްޔާރު ވެގެންނެވެ.\n"ވަރަށް ފުލްކޮށް މިދަނީ. ގިނައިން މި ފޮނުވަނީ ރިސޯޓަށް. ރިސޯޓުތަކުން ވަރަށް ބޮޑެތި އޯޑާސް އާދޭ. މިއަދުވެސް މި ފޮނުވާލަނީ 2000 ރެޑް ރޯސް. މިދުވަސްވަރު މި ވިޔަފާރިން ވަރަށް ބޮޑު ފައިދާއެއް ވޭ،" ރާއްޖެއަށް މާ އެތެރެ ކޮށް އޭގެ ވިޔަފާރި ކުރާ މީހަކު ކިޔައިދިނެވެ.\nމާ ވިއްކާ އިތުރު ފިހާރައަކަށް ވަދެ އަހާލުމުން ބުނީ އެތަނުން ވިއްކަނީ މަލުން އުފައްދާ އެކި ވައްތަރުގެ ޕްރޮޑަކްޓްސް ކަމަށެވެ. އަދި ވެލެންޓައިންސް ޑޭއަށް ޚާއްސަ ޕްރޮޑަކްޓްތަކެއް ތައްޔާރުކޮށްފައިވާ ކަމަށާއި އެކި ޕްރޮޑަކްޓުތަކުގެ އަގުވެސް ތަފާތު ކަމަށް އެތަނުން ބުންޏެވެ. ނަމަވެސް އިއްޔެ ވަރަށް ވިޔަފާރި ރަނގަޅު ކަމަށާއި، އިއްޔެއިން ފެށިގެން "ވަރަށް ބާރު ބޮޑު" ކަމަށް އެ ފިހާރައިން ބުންޏެވެ.\nމާލޭގެ އެންމެ ނަން ހިނގާ މާ ވިއްކާ ފިހާރަތަކުން މާ އެތެރެ ކުރަނީ އާންމުކޮށް އެއް މަންޒިލްތަކަކުންނެވެ. އެގޮތުން ރާއްޖެއަށް އެންމެ ގިނަ އަދަދަކަށް މާ އެތެރެ ކުރަނީ ކެންޔާ، އިކުއިޑޯ، ނެދަލެންޑްސް އަދި ޔޫރަޕްގެ ބައެއް ގައުމުތަކުންނެވެ.\nމަލުގެ ވިޔަފާރި އަކީވެސް އެއިން ބޮޑު ނަފާއެއް ލިބޭ ވިޔަފާރި އެކެވެ. މި ވިޔަފާރީގައި އުޅޭ މީހުން އާންމު ގޮތެއްގައި މަހެއްގެ މައްޗަށް ރާއްޖެ ގެންނަނީ 6000 ޑޮލަރުގެ މަލެވެ. އެވަރުގެ ޝިޕްމަންޓެއް ގެންނާނީ ގައިމު އެ ވިޔަފާރިން ނަފާ ލިބޭތީތާއެވެ.


ފަތްގަނޑު ފުރޭތަ 21 – Esfiya\nހިތާމަ ބިރުވެރި 41 seconds ago\nފަތްގަނޑު ފުރޭތަ 21\nއެއްރެއެއްގެ މެންދަމުގެ ވަގުތެވެ. ނަމްރަން ހުރި ރީތިވާށެވެ. މިކިއްލާތެރެ ބަލައިލަން ނުކުތުމުގެ ނިޔަތުގައި ނަމްރަން ކޮޓަރިން ނުކުތީ، އޭނަގެ ބާރުތައް، އޭނަ ގެންގުޅޭ ކުޑަކުޑަ އަސައެއްގައި ފޮރުވާފައެވެ. އެއި، މިދަންވަރު އެކަހަލަ ބާރެއް ބޭނުން ކުރަން ނުޖެހޭނެކަމަށް ހިތުން ޔަގީންކޮށްފައެވެ.\nނަމްރަން ހިނގަމުން ދިޔައެވެ. ހަނި މަގަކުން އޭނައަށް ނިކުމެވުނީ ކުޑަކުޑަ ގޮޅިއަކަށެވެ. މިއީ ދުވަހަކުވެސް އޭނައަށް ފެނިފައިވި ގޮޅިއެއް ނޫންކަމުން ވަށައިގެން ބަލައިލެވުނީ ހައިރާންވެފައެވެ. ފަހަތުން އަޑެއް އިވުނު ހެން ހީވެގެން ބަލައިލިއިރު ބޮޑު ދޮރެއް ލެއްޕެނީއެވެ. ޔަގީނެވެ! އެއީ އެގޮޅީގެ ބޮޑު ދޮރެވެ.\nނަމްރަން ތެޅިގަތެވެ. ސަލާމަތްވުމަށެވެ. ނަމަވެސް ރައްކާވާން ގޭނިގޭނި އޮތްވައި އެ ދަގަނޑު ގޮޅިއާއި އެކު ނަމްރަން ގެންދިޔައީ އުންމީދުވެސް ނުކޮށް އޮށްވައެވެ.\nނަމްރަންއަށް ހޭލެވުނުއިރު އޮތީ މިބޮޑު ހޮހޮޅައިގެ ތެރޭގައެވެ. އަތާއި ފައި ހަލުވަން ބަލައިލި އިރު ބަނދެފައެވެ. އެނައްޓުވާލަން، ކުރި މަސައްކަތް ދެނެވޮޑިގަންނަވާނީ މާތް ރަސްކަލާންގެއެވެ. ނަމްރަން އިރުކޮޅަކު ހުރުމަށްފަހު ކުރިމައްޗަށް ބަލައިލިއިއެވެ. ދެފޭރަ ދަތް ދައްކައިގެން ނުލަފާ ހިންޏެއް އައިސްފައި ހުރި ފުރޭތަ ނަމްރަންއަށް ފެނުނީ ދެނެވެ.\n“ކަލޭގެ މަގުސަދަކީ ކޮބާ؟ އަދި ކަލެޔަކީ ކާކު؟ ..”. ކިތަންމެ ވަރުބަލިވެފައި ހުއްޓަސް ނަމްރަން ހިތްވަރު ދޫކޮށެއް ނުލިއެވެ. މިއީ ކޮންތާކުން އައި ކާކުބާއޭ ހިތަށް އަރައި އޭނައަށް އެކަމާއި މެދު ވިސްނާލެވުނެވެ. އަތުގައި ހުރި ބަރުތަކުގެ ބޭނުންކުރަން ހިތަށް އެރީވެސް އެވަގުތުއެވެ.\n” މަށަކީ ކާކުހޭ؟ ހައްހައްހާ! މަށަކީ ފުރޭތައެއް؟ ކަލެއަށް އެނގޭތަ އަހަރެން؟ ފަތްގަނޑު ފުރޭތަ އެނގޭތަ؟ ..” އެފުރޭތަ ކޮށްލި ސުވާލުން ނަމްރަންގެ ގައިން ހީބިހި ނަގައިގެން ދިޔައެވެ. މިއީ ފަތްގަނޑު ފުރޭތަ ބާއެވެ. މާތްކަލާއްކޯއެވެ!\n“ކަލެއަކީ ފަތްގަނޑު ފުރޭތަ ކަމުގައި ވަނީނަމަ އަހަރެން މިތަނަށް ގެނައި ސަބަބު ބުނޭ! ..” ނަމްރަން ހަރުކަށިކޮށް ވާހަކަ ދައްކަން ފެށިއެވެ. “ކަލޭ ގެ އިންފޯއެއް އަދި ނުދެމެއްނު؟ ..” އެފުރޭތަ ހިނިގަނޑެއް ޖަހާލިއެވެ. ” މަށަކީ ކާކުކަން ކަލެއަށް ހަމަ ރަނގަޅަށް ވެސް އެނގޭ! ..” ނަމްރަންއަށް އެކަން އެނގުނީ އޭނަގެ އަތުގައި ހުރި ކުދިކުދި ބާރުތަކުންނެވެ.\n” ކިހިނެއް ކަލެއަށް އެނގުނީ؟ ..” ފުރޭތަ ރުޅިވެރި ކަމާއިއެކު އަހާލިއެވެ. ކަލެއޭ ކިޔާފައި ވާހަކަ ދައްކަން ޖެހުމުން ނަމްރަންއަށް ހަމަގައިމުވެސް ވަރަށް އުނދަގޫ ވިއެވެ. އެއީ ދުވަހަކުވެސް އޭނަ ގެންގުޅުނު ބަހުރުވައެއް ނޫން ވިއްޔާއެވެ!\n“ބުނަން ރަނގަޅު ވާހަކަ އެއް؟ އަހަންނެއް ދުވަހަކުވެސް ކަލެއޭ ކިޔާފައި ވާހަކަދައްކާ ހިތެއް ނުވޭ! އެހެންވެ މިބުނަނީ ކަލޭގެ މަގުސަގަކީ ކޮބާހޭ؟ ..” ނަމްރަން އަށް އައި ރުޅިން ބުނެލެވުނެވެ. ފަހު ލަފުޒު ބޭރުވީވެސް ހަޅޭކެއްގެ ގޮތުގައެވެ. “އޭތް .. ހަޅޭއް ނުލަވާ މަޑުން ހުންނަން ދަސްކުރޭ! އެހެންނޫނީ ނުކުންނަ ނަތީޖާ މާރަނގަޅެއް ނުވާނެ! ..” އެފުރޭތަ ދޮރާއި ދިމާލަށް ހިނގައިގަތީ އިންޒާރެއް ދީފައެވެ.\nދޮރުން މީހަކު އެތެރެއަށް ވަންނަން އުޅޭހެން އޮށޯވެލައިގެން އޮތް ނަމްރަންއަށް ހީވިއެވެ. ޔަގީންކޮށްކޮށް ހުއްޓާ ނަމްރަންއަށް ފެނުނީ އޭނަގެ ހިތް ރޮއްވައި ނުލައި ނުހުންނާނޭ ފަދަ މަންޒަރެކެވެ.\n” ނިމްޔަން! ..” ނަމްރަންއަށް ހަޅޭއް ލަވައިގަނެވުނެވެ. ކިތަންމެ ދެލިދެލިކޮށް ލެއި އުނގުޅިފައިވި ނަމަވެސް އެއި އޭނަގެ ކޮއްކޮކަން އޭނައަކަށް ނުއޮޅޭނެއެވެ. ހިތަށް އެތަކެއް އަސަރެއްކޮށް ނަމްރަން އެބޮޑު ދޮރުގައި ތަޅައިގަތެވެ. އެކޮށީގެ ދޮރުން ބޭރުވާން ކިތަންމެ މަސައްކަތެއް ކުރިއަކަސް ނުނިކުމެވޭނެކަން އެނގިހުރެ ވެސް އެކަހަލަ އަގެއް ނެތް މަސައްކަތް ކުރަންވީ ކީއްވެބާއޭ އޭނަގެ ހިތަށް އެރިއެވެ.\nނިމްޔަން އަކީ އަންހެން ކުއްޖެކެވެ. އެއީ ނަމްރަންގެ އެއްބަނޑު އެއްބަފާ ކޮއްކޮއެވެ. ނަމްރަންގެ ބައްޕަ، ރަސްކަމުގައި އުޅުއްވަނިކޮށް ކުއްލި ބަލިހާލަތަކަށް ރުޖޫޢަވުމަށްފަހު އެއްވެސް ބޭސްވެރިޔަކަށް އެކަން ރަނގަޅު ނުކުރެވި ހުއްޓާ އެރަސްކަލުން އަވަހާރަވުން އެއީ އެ ދެކުދިންގެ މުޅި ދިރިއުޅުން ފަނާކޮށްލިފަދަ ކަމެކެވެ. ނަމަވެސް އެކަމުގައިވެސް ނިމްޔަންގެ އެހީތެރިކަން ބަރާބަރަށް ނަމްރަންއަށް ލިބުނެވެ.\nނިމްޔަންއަކީ ރަނގަޅު ކުއްޖެކެވެ. އެއީ ޖިންނިއެއް ކަމުގައި ވިޔަސް ހުލްޤުހެޔޮ ހިތްހެޔޮ ކުއްޖެކެވެ. އެހީތެރި އޯގާތެރި ކުއްޖެކެވެ. މީހުންނަށް އަޅާލާ، އަނެކާގެ ހިތާމަތަކުގައި ގަވާއިދުން ބައިވެރިވާ ހަންޑި ކުއްޖެކެވެ.\n“ކަލޭތީ ހާދަހާވާ ނުބައި މީހެކޭ! މަގޭ ކޮއްކޮއޭ އެއީ! އެހެން ހަނދާކަށް ނުވާނެއްނު؟”. ނަމްރަންގެ އަޑު ކުރެހުނެވެ. މިތަން ބަލަން ހުރި ފުރޭތަ ބަރު ހިނިގަނޑެއް ޖަހައިލިއެވެ. ންމަރަންގެ ގާތަށް އިތުރަށް ރުޅިއައެވެ. ” މިބުނަ ..” ބުނަން އުޅުނު އެތި ހުއްޓައިލުވައި އެފުރޭތަ ނަމްރަންއަށް އަތުން އިށާރާތެއް ކުރިއެވެ. ދޮރާއި ދިމާލަށް ބެލުމަށެވެ. ތަންބަލަން ހުރި ނަމްރަން ދޮރާއި ދިމާލަށް ބަލައިލީ ދެން ވާނޭ ގޮތް އަންދާޒާ ވެސް ނުކުރެވޭ ހާލުގައެވެ. އޭނަގެ ކޮއްކޮ މިފާނާވެނިވި ދުނިޔެއާއި އަލްވަދާއު ކިޔައިފިއެވެ. ހަމަ އޭނަގެ ސަބަބުންނެވެ. ދެން ހަމަ އެގޮތަށް އޭނަގެ ސަބަބުން މި ދުނިޔެއާއި ވަކި ވާނީ ކިތައް ފުރާނަކަމެއް ނަމްރަން އަކަށް ކަލްކިޔުލޭޓަރަކުން ވެސް ކަލްކިޔުލޭޓެއް ނުކުރެވޭނެއެވެ. މިއީ އެއަށްވުރެ ބާރުގަދަ އެއްޗެކެވެ. މިއީ ފަތްގަނޑު ފުރޭތައެވެ!\nބިރުވެރި ލޯބި October 8, 2017\nތީއެ ހިތުގާ މިވާ ވިންދަކީ ލޯބިވާ……\nހިތާމަ ލޯބި June 5, 2016\nހިތާމަ މަޖާ July 23, 2015\nބިރުވެރި ކުރުވާހަކަ މުބާރާތް January 5, 2019\nހިތުގަ މިވާ ސޫރަ ތެދޭ!!\nހިތާމަ އުފެއްދުންތެރި ލިޔުން ލޯބި June 10, 2020


New normal akee koba? | Mihaaru\n"ނިއު ނޯމަލް" އަކީ ކޮބާ؟\nމާލެ ލޮކްޑައުންގައި: ކަންކަން ހަމަޔަކަށް އެޅުމުން އަނެއްކާވެސް ގެއިން ބޭރަށް ނުކުމެ އުޅެން ޖެހޭނެ .-- ފޮޓޯ: އަހުމަދު އަވްޝަން /މިހާރު\n04 މެއި 2020 - 10:29\nކޮރޯނާވައިރަސްއާ އެކު މިހާރު މުޅި ދުނިޔެ ވެސް ގާތްގަނޑަކަށް މި އޮތީ ބަދަލުވެފަ އެވެ. ރާއްޖެ ވެސް އެ ހާލަތަށް ވެއްޓިއްޖެ އެވެ. މި ރޯގާގެ ނިމުމުގެ ކޮޅުމަތި އަދިވެސް ފެންނަން ނެތުމާ އެކު، ކުރީގެ އާދަތަކަށް އަނބުރާ ދެވޭކަށް ނެތެވެ. ދެން އޮތީ ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ މެޑިކަލް އޮފިސަރު ޑރ. ނަޒްލާ ރަފީގު ވިދާޅުވި ގޮތަށް، "ނިއު ނޯމަލް" އަކަށް ދިއުމެވެ. ލޮކްޑައުންގެ ހާލަތު ނިމި، އަނބުރާ މަގުމައްޗަށް ނުކުމެވުނު ނަމަވެސް، އުޅެން ޖެހޭނީ އެ "ނިއު ނޯމަލް"ގަ އެވެ.\n"ނިއު ނޯމަލް" އަކީ ކޮބައި ހެއްޔެވެ؟\nދުނިޔޭގެ ބޮޑެތި ގައުމުތައް ވެސް ބިރު ގަންނަވާލައި، މުޅި ދުނިޔެ ވެސް ހުއްޓުވާލި ކޮރޯނާވައިރަސް އިން ރައްކާތެރިވުމަށް ގިނަ ގައުމުތަކުން ވަނީ ހަރުކަށި ފިޔަވަޅުތަކެއް އަޅައިފަ އެވެ. ގެއިން ބޭރަށް ނުކުމެ އުޅުން މުޅިން ހުއްޓުވައި، އޮފީސްތަކާއި ސްކޫލުތަކާއި މިސްކިތްތައް ވަނީ ބަންދުކޮށްފަ އެވެ. ފަސޭހައިން ގައިންގަޔަށް އަރާ މިބަލި ފެތުރުނަ ނުދިނުމަށް އޮތް ހަމައެކަނި ގޮތަކީ ވެސް ގެއިން ނުނިކުމެ ތިބުމެވެ.\nއެކަމަކު އަބަދު ގޭބަންދުވެފައި ނުތިބެވޭނެތީ، ދެން މަގުމައްޗަށް ނުކުންނައިރު އާ އާދަތަކެއް އެބަ އަށަގަންނުވަން ޖެހެ އެވެ. ބަލިމަޑުކަމުގައި އަހަރުމެން މިހާރު އަމަލުކުރާ ގޮތްތައް، އެއީ އާއްމުކޮށް ވެސް އަމަލު ކުރަން ޖެހޭ ގޮތްކަމަށް ބަދަލު މި އޮތީ ޖެހިފަ އެވެ. ސޯޝަލް ޑިސްޓެންސިން ނުވަތަ އިޖްތިމާއީ ގައިދުރުކަން އަބަދުވެސް ބޭއްވުމެވެ. އެއްވެ އުޅުންތައް މި ވަގުތަށް ހުއްޓާލުމެވެ.\nކޮރޯނާވައިރަހާ ގުޅިގެން ލޮކްޑައުންކޮށްފައިވާ ސައުދީ އަރަބިއާގެ ވެރިރަށް ރިޔާޒުގެ ފިހާރައެއްގެ ބޭރުގައި، ދުރުމިން ބަހައްޓައިގެން ކިޔޫ ހަދާފައި. މިއީ ދެން ކަންވާނެ ގޮތް --ފޮޓޯ:އޭއެފްޕީ\nކޮރޯނާވައިރަސްގައި އެންމެ ބޮޑަށް އަސަރުކޮށް، ގިނަ ބަޔަކު މަރުވި ޔޫރަޕްގެ ގިނަ ގައުމުތައް ވެސް މިހާރު ތައްޔާރުވަމުން އަންނަނީ ލޮކްޑައުންގެ ހާލަތު ލުއިކުރާށެވެ. އިޓަލީ އާއި ސްޕެއިނާއި އިނގިރޭސި ވިލާތް ފަދަ ގައުމުތަކުން ވެސް މި ކަމަށް ތައްޔާރުވަމުން އަންނަ އިރު އެންމެ އިސްކަމެއް ދެނީ "ނިއު ނޯމަލް" ވީހާ ވެސް ބޮޑަކަށް އާއްމު ކުރުމެވެ. ވިޔަފާރިތަކާއި ރެސްޓޯރަންޓުތައް ހުޅުވާލި ނަމަވެސް، ގާތްގާތުގައި މީހުންނަކަށް ނުތިބެވޭ ގޮތަށެވެ. ސްކޫލުތަކާއި ހިދުމަތް ދޭ އޮފީސްތަކުގައި ވެސް އަމަލު ކުރާނީ އެހެންނެވެ.\nރާއްޖޭގެ ހާލަތު މި ވަގުތު ގޯހެވެ. މަދު ދުވަސްކޮޅެއްގެ ތެރޭގައި ޕޮޒިޓިވްވި މީހުންގެ އަދަދު 500އަށް ވުރެ އިތުރުވެފައިވާއިރު، ކުރިއަށް އޮތް ތަނުގައި މި އަދަދު ގިނަވުން ވަރަށް އެކަށީގެންވެ އެވެ. ބަލިން ރައްކާތެރިވުމަށް މިދިޔަ މަހު 15ގައި މާލެ ސަރަހައްދު ލޮކްޑައުންކޮށްފައި ވާއިރު މިހާރު ރާއްޖޭގެ ހުރިހާ ރަށްތަކަށް ވެސް އަރައިފޭބެނީ ހުއްދަ ހޯދައިގެންނެވެ. އެކަމަކު މިހެން އަބަދަކު ބަންދުކޮށްގެން ނުތިބެވޭނެ އެވެ. ހަލުއިކަމާ އެކު ބަލި މިހާރު ފެތުރުނަސް، ބަލި ޖެހޭ މީހުންގެ އަދަދު ކިރިޔާ ވެސް މަދުވެލާއިރަށް ލޮކްޑައުން އުވާލައި، ހިދުމަތްތައް އަލުން ފަށަން ޖެހޭނެ އެވެ. އެކަމަކު ކުރިން ބުނި "ނިއު ނޯމަލް" ނުވަތަ އާ އާދަތަކާ އެކު އެވެ.\nއަށަގަންނުވަން ޖެހޭ އާ އާދަތައް\nލޮކްޑައުން އުވާލާތަނުން، ކުރަން ހުރި ކަންތައްތަކުގެ ލިސްޓު ވަރަށް ދިގުވެދާނެ އެވެ. އެކަމަކު ކޮންމެ ތަނަކަށް ދިޔަޔަސް، ކޮންމެ މީހަކާ ބައްދަލު ކުރިޔަސް، މި ވަގުތު ސޯޝަލް ޑިސްޓެންސިން ހިޔާރުކުރާށެވެ. ސްކޫލުތަކާއި މިސްކިތްތަކުގައި ވެސް ރައްކާތެރި ދުރުމިނެއް ބަހައްޓައިގެން ތިބެވޭނެ އެވެ. ހިދުމަތް ހޯދުމަށް ދިގު ކިޔުއެއް އޮތް ނަމަވެސް ދެން ޖެހޭނީ ކެއްތެރިކަމާ އެކު އިންތިޒާރު ކުރާށެވެ.\nހިދުމަތް ދޭ ތަންތަނާއި ސަރުކާރުގެ ކަމާ ބެހޭ އިދާރާތަކުން ކަންކަން އިންތިޒާމު ކުރަން ވެސް ޖެހޭނީ މި އާ އާދަތަކަށް އިސްކަން ދީގެންނެވެ. ހިދުމަތް ދޭ ވަގުތުތައް ބަހާލައި، އެކި މީހުން އެކި ގަޑިތަކުގައި ހިދުމަތް ދެވިދާނެ އެވެ. މާލެ ވަށައި ދުވެލައި ނުވަތަ ކަސްރަތު ކުރަން ބޭނުންވާ މީހުންނަށް އެ ފުރުސަތު ދޭ އިރު ވެސް ހަމަ މިހެން، އެކި ވަގުތުތަކުގައި އެކި އުމުރުގެ މީހުން އެކަން ކުރުމަށް އުސޫލުތައް ހެދިދާނެ އެވެ. ފިހާރަތަކާއި ރެސްޓޯރަންޓުތަކާއި ސިނަމާ ފަދަ ތަންތަން، ތޮއްޖެހުނަ ދީގެން ނުވާނެ އެވެ.\nރޯދަ އަށް ހަނދު ބެލުމުގެ ކުރިން ސައުތު އެފްރިކާގެ ކޭޕް ޓައުންގައި ބަޔަކު ހާމަތަނެއްގައި ބުރާސްފަތި ދުވަހުގެ ރޭ، ދުރުމިން ބަހައްޓައިގެން ނަމާދު ކުރަނީ --ފޮޓޯ:އޭއެފްޕީ\nމީގެ އިތުރުން، ފޭސް މާސްކު ބޭނުން ކުރުމާއި ގަވައިދުން އަތް ދޮވުން ފަދަ ކަންކަން ހުއްޓާނުލުމަކީ މުހިއްމު ކަމެކެވެ.\nޑރ. ނަޒްލާ ވިދާޅުވި ގޮތުގައި ކޮރޯނާވައިރަސްގެ ނުރައްކާ ގައުމެއްގައި ފެތުރުމަށް ފަހު ކޮންޓްރޯލްކުރެވެނީ ވަރަށް ބުރަ މަސައްކަތުންނެވެ. ބަލި ޖެހޭ މީހުންގެ އަދަދު ކިރިޔާ މަދުވެލާއިރަށް، ބަލި ކޮންޓްރޯލްވީ ކަމަށް ހީކުރެވުނު ނަމަވެސް އެކަން ނިމުނީކީ ނޫނެވެ. ލޮކްޑައުން އުވާލި ނަމަވެސް ދެ މަހެއްހާ ދުވަހު ނުވަތަ އެއަށް ވުރެ ގިނަ ދުވަހު މި އާ އާދަތަކާ އެކު އުޅެން އެބަ ޖެހެ އެވެ. މި ބައްޔަށް ވެކްސިނެއް ނުވަތަ ބޭހެއް އުފެއްދެންދެން އަހަރުމެންގެ އާދަތަކަށް ޖެހޭނީ ބަދަލުތަކެއް ގެންނާށެވެ. އެކަމަކު އާއްމުންގެ އާދަތަކަށް ބަދަލު ގެނައުމަކީ ސިއްހީ ދާއިރާއަށް އުނދަގޫ ކަމެއްކަން ޑޮކްޓަރު ފާހަގަކުރެއްވި އެވެ.\nއާ އާދަތަކަށް އަހަރުމެން ތައްޔާރުތަ؟\nކޮރޯނާވައިރަސް ރާއްޖެއަށް އައުމުގެ ކުރިން، އެ ބަލިން ފިލާވަޅު ލިބިގަންނަން ދިވެހިންނަށް ފުރުސަތު ލިބުނެވެ. އެހެން ގައުމުތަކަށް ދިމާވި ގޮތް ފެނި، އެކަމުން ރައްކާތެރިވުމަށް ސަރުކާރުން ނަސޭހަތްދީ ފިޔަވަޅުތައް ވެސް އެޅިމެ އެވެ. ޑޮކްޓަރުންނާއި ސިއްހީ މާހިރުން، ބަލިން ރައްކާތެރިވާނެ ގޮތްތައް ކިޔައިދީ، ކެނޑިނޭޅި އިރުޝާދުތައް ދެމުން ދިޔަ އެވެ. ކާފިއު ހިންގައި، ހިދުމަތްތައް ލިމިޓް ކުރި އެވެ. އެކަމަކު އެ އަމުރުތަކަށް ގިނަ މީހުން ބޮލެއް ނުލަނބަ އެވެ. ބަލިމަޑުކަން ރާއްޖެއަށް ލައިގަންނަން ދެން މީހުން މަގުމައްޗަށާއި ތަންތަނަށް ނުކުތެވެ.\nސިއްހީ އޮފިޝަލުން ވިދާޅުވާ ގޮތުގައި ހަލުއިކަމާ އެކު ރާއްޖޭގައި މިހާރު މި ބަލި ފެތުރެމުން ދަނީ ވެސް އެ އިރުޝާދުތަކަށް ބީރު ކަންފަތެއް ދިނުމުންނެވެ. މިހާރު އަނެއްކާވެސް މިއޮތީ އާ އާދަތަކަށް ބޯލަނބަން ޖެހޭ ވަގުތު އައިސްފަ އެވެ. މަގުމައްޗަށް ނުކުތުމުގެ ހުއްދަ ލިބޭ ތަނުން، އެންމެން އެއް ފަހަރާ ނުކުމެ، ފިހާރަތަކާއި ރެސްޓޯރަންޓުތަކާއި ޕާކުތައް ތޮއްޖައްސައިގެން ކަމަކު ނުދާނެ އެވެ. އެހެން ނޫނީ ބަލި ޖެހޭ މީހުންގެ އަދަދު އިތުރުވެ، ނުވަތަ ބަލީގެ އާ ރާޅެއް ނަގައި އަނެއްކާވެސް ލޮކްޑައުންކުރަން ޖެހިދާނެ އެވެ. ގައިމު ވެސް މި ގޭބަންދު ދެ ވަނަ ފަހަރަށް ތަޖުރިބާ ކުރާކަށް ދެން އެކަކު ވެސް ބޭނުމެއް ނުވާނެ އެވެ.\nހެލްތު ޕްރޮޓެކްޝަން އެޖެންސީ ލޮކްޑައުން ސިއްހީ ކުއްލި ނުރައްކަލުގެ ހާލަތު ޑރ. ނަޒްލާ ރަފީގް (އެޗްޕީއޭ) ސިއްހަތު ބަލިތައް\nނިއުނޯމަލްއަކީ ޖެހިގެން އޮތް ހަބަރުގަ "އަމިއްލައައް އެކަހެރިވެ ސަލާމަތްކޮއްދިނީ މުޅިރައް" އެޒުވާނާ އަމަލިކުރިގޮތައް އެންމެންގެ އަމަލުތައް ބަހައްޓައިގެން އުޅުން އެއީ ތިމާއަކީ ވައިރައް ހުރެދާނެމީހެއްކަމައް ބަލައި އެހެން މީހަކައް ތިމާގެ ފަރާތުން ވައިރަސް ނާރާނެގޮތަކައް އަދި އެފުރުސަތު އެންމެ ކުޑަވާނެގޮތަކައް އަމަލުތައް ބެހެއްޓުން.\nޑިސްޓެންސް ދުރުކުރާށޭ ބުނީމާ އަނގަމަތީގާނޫންބާ ޖަހާނީ؟\nޜައްޖޭގެ އަބާދީގެ އެންމެން ޓެސްޓް ކުރަން4ލައްކަ ކިޓް ހޯދަން ވީ. ޢެމެރިކާގެ އެހީތެރިކަމަަށް އެދޭ.\nމެޑަމް މިވަގުތު ޓެރަސްމަތީ މެރަތަނެއް ދުވަނީ. ނިއުނޯމަލް އަކީ ގޭ އެންމެނަށް ރައްޔިތުންގެ ލާރިން މުސާރަލިބޭވަޒީފާ ހަމަޖައްސާފަ ޓެރަސްމެރަތަން ދުވުން.\nރައްޔިތުންގެ ބައިތުލްމާލުން ނެގި ލާރިގަޑު ދެނިކޮށް ކޮންމެސް ވަރެއްވެދާނެ.\nދިވެހިންނަށް ތިކަމެއް ނުވާނެ. ހިތުން ވަރަށް ތަންދޮރުދަންނަ، ސްމާރޓް، މިނިވަން ބައެއް ދިވެހިންނަކީ. ރީތި އަދި ރަނގަޅު ކޮންމެ އާދައަކީ މި މީހުނަށް ކަޓް ކަމެއް. ފަރުދީ ޒިއްމާއެއް ނޯންނާނެ. މުޅިންވެސް ޒިއްމާ ނަގަންޖެހޭނީ ކޮންމެވެސް އެހެއް ބައެއް. ތަރައްގީ ވީ ގެންގުޅޭ ފޯނާއި، ދުއްވާ ސައިކަލް އެކަނި. ވިސްނުމާއި އާދަތައް މިތަނުގައި ވަނީ ބަޔަކު ޚަރާބު ކޮށްފަ. މިތިބީ ބަޔަކު ގެނެސްދިން "ޑިމޮކްރަސީއާއި މިނިވަންކަމުގަ" ހަފުސްވެފަ.\nބުރޯ ޑިމޮކްރަސީ އެއްނޫން މައްސަލައަކީ! ރާއްޖޭގެ ނިސްބަތުންވެސް ބޮޑު ރަށެއްގެ ގޮތުގައި ނުވެސް ބެލެވޭ މާލޭގަ ހުރިހާ މޮޅެތި ވަޒީފާތަކާއި ފުރުސަތުތައް ތަނަވަސްކުރުމަށްފަހު މިތަނަށް ތޮށްޖަށްސައިގެން ސަރުކާރުގެ ބޮޑުން ކަމުގައިވާ މާލޭގެ ރައްޔެތުން މުއްސަނދިވާން އެތަށް ޤަރުނަކަށް ފައްކާކޮށްފައިވާ މިނިޒާމަކީ ރާއްޖޭގެ ހަލާކު. ބައްލަވާތި މާގިނަދުވަހަކު ދިވެހިންނެއް މިހެނެއްނޫޅެނެ. ބޭރުޤައުމުތަކަށް މޮޅެތި މީހުން ހިޖުރަކުރަން ފެށީމާ ރަހަލާނެ..\nނިއު ނޯމަލްގައި ދިވެހިން އުޅެނީ ކިހިނެއް. ދުލުން ބުނެވިދާނެ. ފިހާރަތަކާ ރެސްޓޯރެންޓް ހޮޓާތައް ޖާގައިގެ ގޮތުން ވަރަށް ދަތި. ކޮޓަރިތައް އެހާ ކުޑަވެފަ އުޅޭ މީހުން ގިނަ. ސަރުކާރު އޮފީސްތަކުގެ ޖާގަ ވަރަށް ކުޑަ. ގިނަ ކުންފުނިތަކާ އަމިއްލަ މަސައްކަތް ކުރަނީ ވަރަށް ދަތި ތަންތަނުގައި ދަތި ހާލުގައި. މީގެ އިތުރުން މީހުންގެ ކިބައިގައި ހިފާފަހުރި ދުވަސްވީ އާދަދޫކުރެވުންދަތި.\nގައިމު ސަރުކާރުން ބުނާތީ އަޑުއެހިން މިތާންގަ އުޅޭ ބަންގާޅީން ނޯންބުނޭ ކުދިތަން ކޮޅުގަ ހާލުގަ އުޅެނީ އެކަމާ ދެރަވެގެން ސަރުކާރުން ބަންގާޅަ ސިޓީއެއް ގުޅީފަޅުގައި އެތައްޔާރު ކުރަނީ\nނިޔުނޯމަލްއަކީ ބިދޭސީންނެތް ރާއްޖެއަކައްވުން\nނިއު ނޯމަލްގައި ބިދޭސީން ކުރާ މަސައްކަތް ކުރަން ތައްޔާރުތޯ؟\nލިޔުން ނިންމާލަމުން ބުނި ރައްޔިތުން ބަސް ނޭހުން އެވާހަކަ ގަބޫލު ނުކުރަން...ލޮކްޑައުން ކުރީ ފުރަތަމަ 5ން 8އަަށް 3ގަޑިއިރު...މީނަމެއްގައި ކުރިކަމެއް...ދެން އޭރު ސަރުކަރުން ބުނީ މާސްކް އަޅާކަށް ނުޖެހޭނޭ...ކޮންމެ ގައުމެއްގައި ވެސް ބަސްނާހާ ބަޔަކު ތިބޭނެ.އެކަމު މާލޭން ފެނުނީ ގިނަބަޔަކު ގޭގައި ބަސްއަހައިގެން ތިބިތަން...\nނިއުނޯމަލްގައި އެންމެ ކުރިން ބިދޭސީންނަށް ކިޔައިދޭންޖެހޭނީ ބޭރުތެރޭ ތަންތަނުގައި ގައިދުރުކަން ބަހައްޓަންވާނެ ގޮތް. އެމީހުންނަކީ މާ ބޮޑަށް ގައިގަ ހޭކެން އުޅޭ ބައެއް. ނޭގޭނެ ދުރުން ދާކަށް.\nނިއު ނޯމަލްއޭ؟ ދިވެހިން މިއުޅެނީ ނޯމަލް ކޮށްވެސް އުޅެން ނޭންގިގެން. ޔަގީނުންވެސް އެހެން ގޮތެއް ނެތީމަ މިހާރު ގޭގަ މި ތިބެވެނީ. ކުރީގަވެސް އުޅުނީ އެބްނޯމަލްކޮށް. ދެން އެހެންވީމަ ވާންޖެހޭނީ ނިއު އެބްނޯމަލްއަކަށްނު.


20 million dollar ge maraamathaaeku full moon ah furihamakan!\n20 މިލިއަން ޑޮލަރުގެ މަރާމާތާއެކު ފުލްމޫނަށް ފުރިހަމަކަމެއް!\nޝެރެޓަން ފުލްމޫންގެ މޫދު ވިލާތަކެއް-\nގާތްގަނޑަކަށް 20 މިލިއަން ޑޮލަރުގެ ބޮޑު މަރާމާތެއް ކުރުމާއެކު ޝެރެޓަން ފުލްމޫން ރިސޯޓަށް އިތުރު ފުރިހަމަ ކަމެއް ލިބިއްޖެ އެވެ.\nފުރަނަފުށީގައި ތަަރައްގީކޮށްގެން ހިންގާ މަތީ ފަންތީގެ މި ރިސޯޓު އިތުރަށް ފުރިހަމަ ކުރުމުގެ ގޮތުން ވަނީ ދިވެހި ވަންނަތަ ސިފަތަކާއެކު ޒަމާނީ ކުލަތައް އެއްކޮށްލައިގެން ބޮޑު ބަދަލެއް ގެނެސްފަ އެވެ. އެގޮތުން ރިސޯޓު 20 މިލިއަން ޑޮލަރު (ގާތްގަނޑަކަށް 300 މިލިއަން ރުފިޔާ) ގެ މަރާމާތަކަށްފަހު އަލަށް ހުޅުވާފައިވަނީ ރިސޯޓުގެ ފަރުމާ ގާތްގަނޑަކަށް އެއްކޮށް ބަދަލުކޮށްލައިގެނެވެ.\nރިސޯޓް ފަރުމާ ކުރީ ދުނިޔޭގައި އެންމެ މަޝްހޫރު އެއް ކުންފުނި ކަމަށްވާ ބުޓިކް މަލްޓި ޑިސިޕްލިނަރީ ޑި ޑިޒައިން ޕްރެކްޓިސް ކުންފުނިންނެވެ. މި ކުންފުނިން ގެނެސްފައިވާ ބަދަލުތަކާއެކު އިތުރު 10 ކެޓަގަރީގެ ކޮޓަރިތައް ވަނީ އިތުރުކޮށް ޖާގައިގެ ތަނަވަސްކަން ގެނެސްދީފަ އެވެ.\nޝެރެޓަން ކުންފުނިން ބުނެފައިވާ ގޮތުގައި މިހާރު ރިސޯޓުން މުޅިން ތަފާތު އިހުސާސެއް ކުރެވޭއިރު، ރިސޯޓު ފަރުމާކޮށްފައިވާ ގޮތުން އާއިލާތަކާއި ކުޑަކުދިންނަށް ހިތްގައިމު މާހައުލެއް ވެސް މިހާރު އޮންނާނެ އެވެ.\nރާއްޖޭގައި އެންމެ ކުރިން ހުޅުވި ރިސޯޓުތަކުގެ ތެރޭގައި ހިމެނޭ މި ރިސޯޓަކީ ފަސް ތަރީގެ ފެންވަރުގައި 176 ވިލާ ހުރެ އެވެ.


SunOnline: Adeeb ah filan furusathu libunee sarukaarun Court ah aiy beynumun: Umar Naseer\nއަދީބަށް ފިލަން ފުރުސަތު ލިބުނީ ސަރުކާރުން ކޯޓަށް އަތް ބޭނުމުން: އުމަރު ނަސީރު\nމުހައްމަދު މުޒައްޔިން ނާޒިމް 02 Aug 2019, 11:14\nކުރީގެ ހޯމް މިނިސްޓަރު އުމަރު ނަސީރު -- ސަން ފައިލް ފޮޓޯ\nސީރިއަސް ތުހުމަތުތަކަށް ތަހުގީގު ހިނގަމުންދާ ކުރީގެ ނައިބު ރައީސް އަހްމަދު އަދީބަށް ފިލުމުގެ ފުރުސަތު ލިބުނީ، ސަރުކާރުން ކޯޓަށް އަތް ބާނައި އޭނާގެ މައްޗަށް މީގެ ކުރިން އިއްވި ހުކުމްތައް ބާތިލުކުރުމުގެ ސަބަބުން ކަމަށް ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nއެކިއެކި ތުހުމަތުގައި ޝަރުއީ ކޯޓުތަކުން އަދީބަށް މުޅި ޖުމްލަ 33 އަހަރުގެ ޖަލު ހުކުމްތަކެއް އިއްވިއެވެ. ނަމަވެސް ވެރިކަން ބަދަލުވިފަހުން، ކޯޓުތަކުން ވަނީ އެ ހުކުމްތައް ބާތިލުކޮށްފައެވެ. އަދި ސުޕްރީމް ކޯޓުން ވަނީ އެ ކޯޓަށް ހުށަހެޅިފައިވާ އޭނާގެ އިސްތިއުނާފީ މައްސަލައިގައި ކޯޓުން ވަކި ގޮތެއް ނިންމަންދެން އަދީބުގެ ޕާސްޕޯޓު ހިފަހައްޓާފައެވެ.\nޕާސްޕޯޓު ހިފަހައްޓާފައިވަނިކޮށް އަދީބު އިއްޔެ ވަގަށް އިންޑިއާއަށް އެތެރެވާން އުޅެނިކޮށް ވަނީ ހިފަހައްޓާފައެވެ.\nއެކަމާ ގުޅިގެން އުމަރު ނަސީރު "ސަން" އަށް ވިދާޅުވީ، އަދީބަށް ފިލުމުގެ ފުރުސަތު ލިބުނީ، ސަރުކާރުން އެކަމަށް މަގުފަހުކޮށް ދިނުމުން ކަމަށެވެ. އޭނާ ވިދާޅުވީ، އަދީބަކީ ސީރިއަސް ތުހުމަތުތަކެއް ކުރެވޭ މީހަކަށް ވުމުން އަދީބު ހުންނަ ޖެހޭނީ ޖަލުގައި ކަމަށެވެ.\n"އޭނާ ދޫވެގެން ނުވާނެ. އޭނާއަށް މިއަދު ފިލުމުގެ ފުރުސަތު ލިބުނީ، ކޯޓުން އޭނާ މިނިވަން ކުރީމަ. ކޯޓުން އޭނާ މިނިވަންވީ ސަރުކާރުން ކޯޓަށް އަތް ބޭނުމުން،" އުމަރު ނަސީރު ވިދާޅުވިއެވެ.\nއަދީބު ޖަލުން މިނިވަންވުމާ ގުޅިގެން ރައީސް އިބްރާޙިމް މުހައްމަދު ސޯލިހު އަދި ހޯމް މިނިސްޓަރު އިމްރާން އަބްދުﷲ ވިދާޅުވެފައި ވަނީ، އަދީބު މިނިވަންވީ ސަރުކާރުން ކުރި ކަމަކުން ނޫން ކަމަށާއި އަދީބު މިނިވަންވެގެން ދިޔައީ ކޯޓުތަކުން ކުރި ހުކުމްތަކުގެ ސަބަބުން ކަމަށެވެ.\nފިލައިގެން އިންޑިއާގެ ސޫތުކުޅިއަށް އެތެރެވި އަދީބު މިހާރު ވަނީ އިންޑިއާގެ ހިމާޔަތަށް އެދިފައެވެ. ދިވެހި ފުލުހުން އިއްޔެ ނެރުނު ނޫސްބަޔާނުގައި ބުނީ، އަދީބު ރާއްޖެ ގެނައުމުގެ މަސައްކަތް މިހާރު އެކުވެރި ގައުމުތަކާ ގުޅިގެން ކުރަމުންދާ ކަމަށެވެ. އަދި އޭނާ ފިލުމަށް އެހީތެރިވި މީހުންނަށް ފިޔަވަޅު އަޅާނެކަމަށް ފުލުހުން ބުންޏެވެ.


"Nivairoalhi" ge aa teaser akaai lava eh dhakkaalaifi | Mihaaru\n"ނިވައިރޯޅި" ގެ ޕޯސްޓަރެއް: ފިލްމް ސިނަމާ އަށް އަންނާނީ އަންނަ މަހުގެ 15 ގައި.\n"ނިވައިރޯޅި" ގެ އާ ޓީޒާއަކާއި ލަވައެއް ދައްކާލައިފި\n22 ސެޕްޓެމްބަރ 2018 - 11:493comments\nއަންނަ މަހު ސިނަމާ އަށް ގެންނަން ނިންމާފައިވާ، ބަތަލާ ނިއުމާ މުހައްމަދުގެ ވަދާއީ ފިލްމު "ނިވައިރޯޅި" ގެ ޓީޒާ ޓްރެއިލާއަކާއި ފިލްމްގެ ޕޯސްޓަރާއި ލަވައެއް ދައްކާލައިފި އެވެ.\nރޭ ބަނޑޮސް އައިލެންޑް ރިސޯޓްގައި ބޭއްވި ކާޓެއިން ރެއިޒާ އިވެންޓްގައި ފިލްމުގެ ކާސްޓާއި ކްރޫ އަދި ދައުވަތު ދީގެން ގިނަ ބަޔަކު ބައިވެރިވި އެވެ.\nނިއުމާ އެކްޓުކުރުން ހުއްޓައިލާ ފިލްމު "ނިވައިރޯޅި" ރިލީޒްކުރަން ނިންމާފައި ވަނީ އަންނަ މަހުގެ 15 ގަ އެވެ. މި އަހަރުގެ އެންމެ އިންތިޒާރު ކުރެވޭ އެއް ފިލްމްގެ އާ ޓީޒާ ޓްރެއިލާ އިން ވަނީ ފިލްމްގެ ގިނަ މަންޒަރުތަކެއް ނިއުޅެމުންދާތަން މިއުޒިކާ އެކު ދައްކާލައިފަ އެވެ.\nމީގައި ފިލްމްގެ އެއްވެސް މަންޒަރެއްގެ ޑައިލޮގެއް ހިމަނައިފައެއް ނުވެ އެވެ.\nފިލްމުގެ ރަސްމީގެ ލަވައިގެ ގޮތުގައި ދައްކައިލި ލަވައިން ފެންނަނީ ނިއުމާ އާއި ޔޫސުފް (ޔޫއްޕެ) ޝަފީއު އެވެ.\n"ނިވައިރޯޅި" ގެ އާ ޓީޒާ ޓްރެއިލާ.\n"ނިވައިރޯޅި" އަކީ "ލޫދިފާ" އާއި "ހެޕީ ބާތުޑޭ" ފަދަ މޮޅެތި ފިލްމުތައް ބެލުންތެރިންނަށް ގެނެސް ދިން މޫމިން ފުއާދު ލިޔެ، ޑައިރެކްޓްކޮށްފައިވާ ފިލްމެކެވެ. އޭނާގެ އެންމެ ފަހުން ޑައިރެކްޓް ކުރި "ލޫދިފާ" އަކީ 2011 ގައި ގެނެސް ދިން ފިލްމެކެވެ.\nބޮޑު ކާސްޓެއް ހިމަނައިގެން ހަދާފައިވާ "ނިވައިރޯޅި" އާ ބެހޭ ގޮތުން މޫމިން ބުނީ މިއީ ދިވެހި ސިނަމާ އަށް ވަރަށް އާ ކޮންސެޕްޓެއް އުފަންކުރުވާނެ ފިލްމެއް ކަމަށެވެ. އަދި ފިލްމްކީ ބެލުންތެރިން ގަޔާވާ ކަހަލަ ފުރިހަމަ އަދި ރީތި ފިލްމަކަށް ހަދަން މުޅި ޓީމް މަސައްކަތްކޮށްފައި ވާނެ ކަމަށް ބުންޏެވެ.\n"ނިވައިރޯޅި" ގެ ރަސްލީ ލަވަ.\n"ނިވައިރޯޅި" ގެ ކާސްޓުން، ނިއުމާ އާއި ޔޫއްޕެއާ އެކު ފެނިގެންދާ ތަރިންގެ ތެރޭގައި ޔޫސުފް (ޔޫއްޕެ) ޝަފީއު، ޒީނަތު އައްބާސް، އިސްމާއީލް ޒާހިރު، މަރިޔަމް ޝަކީލާ އަދި އައިނިމަތު (އައިންތު) ރަޝީދާ، އައިމިނަތު ރިޝްފާ، އަހުމަދު ސައީދު، ނާޝިދާ (ނާއްކޮ) މުހައްމަދު، އަހުމަދު (އަޒޭ) އަޒްމީލް، މަރިޔަމް ހަލީމް، އަހުމަދު ޒިޔާ، އަޖްނާޒް އަލީ، އަހުމަދު އާސިމް އަދި އައިމިނަތު އިޝާލް ރަޝީދު ހިމެނެ އެވެ.\n"ނިވައިރޯޅި" އަކީ ނިއުމާ އާއި އޭނާގެ ދަރިފުޅު ޒޯޔާ ހަސަންގެ ނަމުގައި ހަދާފައިވާ ފިލްމް ކުންފުނި ނިއުޒޯ އިން ގެނެސްދޭ ފިލްމެކެވެ.\nބަނޑޮހުގައި ބޭއްވި ކާޓެއިން ރެއިޒާ އިވެންޓްގެ ތެރެއިން.\nނިއުމާ ބުނި ގޮތުގައި މި ފިލްމަކީ އޭނާ އެކްޓް ކުރާ ފަހު ފިލްމަށްވާތީ ފިލްމް ވީހާ ވެސް ފުރިހަމަ ފިލްމަކަށް ހަދަން ވަރަށް މަސައްކަތްކޮށްފައި ހުންނާނެ އެވެ. އަދި ފިލްމް ބަލައިލުމުން އެކަން ސާފު ވާނެ ކަމަށް ބުންޏެވެ.\n"ނިވައިރޯޅި" ވެގެން ދާނީ އެޕްރީލްގެ ފަހުން އޮލިމްޕަސް ސިނަމާ އަށް އަންނަ ފުރަތަމަ ފިލްމަށެވެ. އެންމެ ފަހުން އެޅުވީ މަރިޔަމް (މަރީ) މޫސާގެ "ދިޔަ ލޯތްބާ ދުރަށް" އެވެ. އެ ފިލްމާ އެކު މި އަހަރުގެ މިހާތަނަށް އަޅުވާފައި ވަނީ ޖުމްލަ4ފިލްމެވެ.\nއެއީ "ތިތަ ލޯތްބާ ދުރަށް" ގެ އިތުރުން ޔޫއްޕެގެ "ދެވަންސޫރަ"، ޑާކް ރެއިން އެންޓަޓައިންމަންޓްގެ "ވަކިން ލޯބިން" އަދި އަމްޖަދު (އަމްޖޭ) އިބްރާހީމްގެ "ރޭވުމުން" އެވެ.\nއިތުރު ލިޔުންތައް ދިވެހި ފިލްމް އިންޑަސްޓްރީ ނިއުމާ މުހައްމަދު ޔޫސުފު ޝަފީއު (ޔޫއްޕެ) އެކްޓްރެސް އައިމިނަތު ރިޝްފާ


Mudhaa Gehnan Maldivian In Cargo Flight Thakeh Baavanee - Vaguthu\nރާއްޖެއަށް މުދާ އެތެރެކުރުމަށް، ބައެއް ގައުމަކަށް މޯލްޑިވިއަނުން ކާގޯ ފްލައިޓްތަކެއް ބާއްވަން ނިންމައިފި އެވެ.\nގައުމީ އެއާލައިން މޯލްޑިވިއަން އިން ކާގޯ ފްލައިޓްތަކެއް ބާއްވަން ނިންމީ ކޮވިޑް-19 ފެތުރެމުން ދާތީ ރާއްޖެ އަށް ފްލައިޓްތައް އައުން ވަނީ ވަރަށް ބޮޑަށް މަދުވެފައި ވުމުން މުދާ ގެނައުމުގައި ވިޔަފާރިވެރިންނަށް ދައްޗެއް ފޯރިޔަ ނުދިނުމަށެވެ.\nމޯލްޑިވިއަން އިން ބުނީ މުދާ ގެންނަން ދަތުރުތައް ކުރުމަށް ހަމަޖެހިފައިވަނީ ސްރީ ލަންކާގެ ކޮލަމްބޯ އާއި އިންޑިއާގެ ޓްރިވެންޑްރަމް އާއި ޗެންނާއީ އާއި ތައިލެންޑް އަދި ދުބާއީ އަށެވެ. ޑިމާންޑް އޮތް ވަރަކަށް އިތުރު ގައުމުތަކަށް ވެސް ދަތުރުކުރާނެ ކަމަށް މޯލްޑިވިއަން އިން ބުނެއެވެ.\nމޯލްޑިވިއަން އިން ބުނީ ކާގޯ ފްލައިޓްތަކާއި ގުޅޭ އިތުރު މައުލޫމާތު މޯލްޑިވިއަންގެ 7977926 ނަމްބަރު ފޯނުން ލިބޭނެ ކަމަށެވެ.\nރައީސް އިބްރާހީމް މުހައްމަދު ސޯލިހު އިއްޔެ ބޭއްވެވި ނޫސްވެރިންގެ ބައްދަލުވުމެއްގައި ވަނީ ރާއްޖެ އަށް ދަތުރުތައް ހުއްޓާލާފައި އޮންނަ މުއްދަތުގެ ތެރޭގައި އެކި ގައުމުތަކުން ވައިގެ މަގުން ގެންނަންޖެހޭ މުދާ ގެންނާނެ ގޮތްތަކެއް ހަމަ ޖައްސަވާނެ ކަމަށް ވިދާޅުވެފައެވެ.\nރައީސް އިއްޔެ ވިދާޅުވީ މޭވާ އާއި ތަރުކާރީ ފަަދަ ބާވަތްތައް ގެންނަން އަވަށްޓެރި ސްރީލަންކާއަށް ދަތުރުކުރެވޭނެ އިންތިޒާމެއް ހަަމަޖައްސައިދޭނެ ކަމުގެ ޔަގީންކަން އެގައުމުން ދީފައިވާ ކަމަށެވެ. އަދި އެފަދަ ދަތުރުތައްް އިންޑިއާ، ތައިލެންޑް އަދި ޔޫއޭއީ އަށް ކުރެވޭނެ ގޮތެއް ހޯދަމުން އަންނަ ކަމަށް ވެސް އެމަނިކުފާނު ވިދާޅުވި އެވެ.\nފްލައިޓް ދަތުރުތައް ރާއްޖެ އަށް ކުރާ މިންވަރު މަދުވުމުން ބައެއް ތަރުކާރީ އާއި މޭވާގެ ބާވަތްތައް ލިބުމުގައި ދަތިތަކެއް ކުރިމަތިވެދާނެ ކަމަށް ބައެއް ވިޔަފާރިވެރިން ވަނީ ބުނެފައެވެ. ނަމަވެސް ކާބޯތަކެތީގެ ގިނަ ބާވަތްތައް އެތެރެކުމުގައި ދައްޗެއް ނެތެވެ. ކުރިއެކޭ ވެސް އެއްގޮތައް ކަނޑުމަގުން މިހާރު ވެސް ރާއްޖެ އަށް މުދާ އެތެރެކުރަމުން އެބަގެންދެއެވެ.


Manaa vaguthu vehicle dhuvvumun 97 meehakah fiyavalhu elhi | Mihaaru\nމަނާ ވަގުތު ވެހިކަލް ދުއްވުމުން 97 މީހަކަށް ފިޔަވަޅު އެޅި، 300 އަށް ވުރެ ގިނަ މީހުންނަށް ނަސޭހަތް ދިން\nއީދު ދުވަހު ހަވީރު މާލޭގައި ފައިމަގުގައި އުޅޭ ގޮތަށް ހަމަޖެއްސުމާ ގުޅިގެން ބަޔަކު ހިނގާފައި ދަނީ.---ފޮޓޯ: ހުސައިން ވަހީދު/މިހާރު\nމާލެ ސަރަހައްދުގައި އީދު ދުވަހުގެ ހަވީރު 4:00 އިން 6:00 އަށް ފައިމަގުގައި އުޅޭ ގޮތަށް ނިންމީ ޓްރާންސްޕޯޓު އޮތޯރިޓީންނެވެ. އެ ވަގުތަށް އިންޖީނުލީ އުޅނަދުތަކަށް ދުއްވުން މަނާ ކުރި ނަމަވެސް ޒަރޫރީ ހިދުމަތް ފޯރުކޮށްދޭ އުޅަނދުތަކާއި ޕަބްލިކް ޓްރާންސްޕޯޓުގެ ޚިދުމަތް ދޭ ބަސް ފަދަ ވެހިކަލްތަކާއި ސިޓީ ކައުންސިލުން ހުއްދަ ހޯދާފައިވާ އުޅަނދުތަކަށް އެ ސަރަހައްދުތަކުގައި ދުއްވުނެވެ.\nފުލުހުން ބުނީ ހަވީރު ގަޑީގައި ވެހިކަލް ނުދުއްވާ ގޮތަށް ހަމަޖައްސާފައި އޮތް އޮތުން ތަންފީޒު ކުރަން ކުރި މަސައްކަތުގައި 461 ވެހިކަލް ޗެކްކޮށް، ގަވައިދާ ހިލާފުވެގެން 364 މީހަކަށް ނަސޭހަތް ދީފައިވާ ކަމަށެވެ. އަދި 97 މީހަކާ މެދު ފިޔަވަޅު އަޅާފައިިވާ ކަމަށް ވެސް ފުލުހުން ބުންޏެވެ.\nފިތުރު އީދު ދުވަހާ ގުޅިގެން މަޖީދީ މަގުގައި މިއަދު ކުރިއަށްދިޔަ ސަގާފީ ކުޅިވަރުތަކުގެ ބައެއް ބައިވެރިން ބޮޑުބެރު ޖަހަނީ.---ފޮޓޯ: ހުސައިން ވަހީދު/މިހާރު\nއެގޮތުން ޓްރެފިކް އޮޕަރޭޝަންތަކުގައި 32 މީހަކަށް ނަސޭހަތް ދީ، 49 މީހަކަށް ފިޔަވަޅު އެޅި އެވެ. އަދި މާފަންނު ޕޮލިސް ސްޓޭޝަނުން ހަތް މީހަކަށް ފިޔަވަޅު އަޅާފައިވެ އެވެ. ގަލޮޅު ޕޮލިސް ސްޓޭޝަނުން 332 މީހަކަށް ނަސޭހަތް ދީ 34 މީހަކަށް ފިޔަވަޅު އަޅާފައިވެ އެވެ.\nމީގެއިތުރުން އެންވަޔަރުމެންޓް ޕޮލިސް އިން ހަތް މީހަކަށް ފިޔަވަޅު އެޅި ކަމަށް ފުލުހުން ބުންޏެވެ.\nއީދު ދުވަހުގެ ހަވީރު މާލެ، ވިލިމާލެ އަދި ހުޅުމާލޭގައި ވެހިކަލް ދުއްވުން މަނާގަޑީގައި އެކަން ކުރާ މީހުން 750ރ. އިން ޖޫރިމަނާ ކުރަން ޓްރާންސްޕޯޓް އޮތޯރިޓީން ކުރިން އޮތީ ނިންމައިފަ އެވެ.\nފުލުހުން އީދު މާލެ ފިތުރު އީދު ޓްރެފިކް އޮޕަރޭޝަން ޓްރެފިކް ގަވާއިދު ހުޅުމާލެ ވިލިމާލެ ޓްރާންސްޕޯޓް އޮތޯރިޓީ\n13 ކޮމެންޓް, 37 ރިއެކްޝަންސް\nތިގޮތަށް ޕޮލިސްސްޓޭޝަން ތަކުގެ ވާދަވެރިކަން އޮތުމަކީ ރައްޔިތުންނަށް ހުރި ނުރައްކަލެއް..!!!\n2 ގަޑި އިރުން 72750 ރުފިޔާ.\n2 ގަޑި އިރުން 461 ކުށް. މިއީ އަދު ފުލުހުނަށް ފެނުނު އަދަދު. 72750 ރުފިޔާވެސް މަދު އެމީހުންއަތުން އަތުލަން\nފިޔަވަޅު އަޅައިފިއްޔާ ރަންގަޅު، ދިވެހިންގެ ގިނަމީހުނައް ނޯވޭ ވެރިޔެއް ގާނޫނެއް ގަވައިދެއް، އެންގެނީ ކޮރަޕްޝަން\nނަސޭހަތް ދޭކަށް ނުޖެހޭނެ ދަންނަމީހުންނަށް ނަސޭހަތްދީފަ ނުދަންނަމީހުންނަށް ޖޫރިމަނާ މިކޮންކަމެއް ކުރިން އިއުލާން ކޮށްފައި އޮތީމާ އެންމެންނަށް ހިނގަންވާނީ އެއްހުކުމެއް މީ އަހަރެންގެ ހިޔާލު\n4 -6 ކަށް ހާދަލާރިއެއް ސަރުކާރައް ތިވައްދާލީ. ނިމިދިޔަ ސަރުކާރުގެ ވާހަކަދެއްކުމެއްނެތް. ހުސްލަނޑާ ކަނީ ފެހި ބަދަލުވީ ނަން، ކަން އަދި މާގޯސް ދެއްކި ހުރިހާ ވާހަކަޔެއް އަނބުރާ އަނގަޔައް ވޯޓުދެއްވި ބޭފުޅުންނަށް ސުކުރިއްޔާ، މަގޭވެސް ގައުމު.\nކުށަކީ ހަމަ ކުށެއް. މަދު ޖޫރިމަނާ ކުރިވަރު. އަހެން ރައްޔިތުންނަށް ގަވާއިދަށް ބޯލެންޏާ ތޮ 97 މީހުންނަށްވެސް ގަވާއިދަށް އުޅެވެން އިނގެންޖެހޭނެ\nހިނގަން ހުންނާނެ ޕާކުތައް ހަދާފަ. އެތަނަށްގޮސް ހިނގާނީ. ނުދުއްވޭ ވަގުތުތަކެއް ހަދައިގެން މީހުންނަށް އުނދަގޫކުރަން އުޅޭނެކަމެއް ނެތް.\nއެޅީ ސީދާ ކޮން ފިޔަވަޅެއްކަމެއް ނޭންގުނު.\nތިކަހަލަ މީހުންގ ލައިސަންސް އަތުލާފަ ޖޫރިމަނާ ކުރަންޖެހޭ. އާއިލާ ގޮވައިގެން މަގުމަތީގައި ހިނގާލަން ލިބޭނީ އަހަރު ދެ ފަހަރު. މަދު ވަގުތުކޮޅަކަށް. ޢެކަންވެސް ބޮޑުކަމަކަށް ބައެއް މީހުންނަށް ވަނީ\nމިގޮތަށް އެހެން ކަންކަމުގައި ފިޔަވަޅު ނޭޅެނީ ކީއްވެތޯއެވެ. ކަސްޓަމަށް މުދާ ނެރެން ކިޔުގައި އޮންނަ ލޮރީ އޮންނަނީ ސީޓްރެކް ބިލްޑިނގްގެ ހުޅަނގު ފަރާތުގައި އޮންނަ ގޯޅި މެދަށް ވާގޮތަށް ބާއްވާފައެވެ. މިއީ އެގޯޅިން ނުކުންނަ ސައިކަލްތައް ބޮޑުތަކުރުފާނު މަގުން އިރަށް ގޯޅި އަޅާނަމަ ވަރަށް ނުރައްކާތެރި ހާދިސާއެއް ހިނގާފާނެ ކަމެކެވެ. މިތަން ޓްރެފިކް ފުލުހުންނަށް ފެންނާނީ ހިތާމަވެރި ކަމެއް ހިނގުމުންތޯއެވެ.


Nizaamu badhalukuraa vaahaka Nasheed dhekkevumun Jameel faaduvidhaalhuvehje - vNews.mv\nނިޒާމު ބަދަލުކުރާ ވާހަކަ ނަޝީދު ދެއްކެވުމުން ޖަމީލު ފާޑުވިދާޅުވެއްޖެ\nމުޙައްމަދު އުސާމް 09 April 2019, 11:13\nހޮނިހިރު ދުވަހު ބޭއްވިި ރައްޔިތުންގެ މަޖިލީހުގެ އިންތިހާބުގައި އެމްޑީޕީއަށް މަޖިލީހުގެ ބޮޑު އަޣުލަބިއްޔަތެއް ލިބުމާ އެކު، ރާއްޖޭގެ ވެރިކަމުގެ ނިޒާމަށް ބަދަލުގެންނަ ވާހަކަ ކުރީގެ ރައީސް މުހައްމަދު ނަޝީދު ދެއްކެވުމުން ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު ފާޑުވިދާޅުވެއްޖެ އެވެ.\nމައްޗަންގޯޅި މެދު ދާއިރާގެ މެންބަރު ކަމަށް އިންތިހާބުވެވަޑައިގެންފައިވާ ނަޝީދު ރޭ ޕީއެސްއެމަަށް ދެއްވި އިންޓަވިއުއެއްގައި ވިދާޅުވީ އެމަނިކުފާނު އަބަދުވެސް ތާއީދު ކުރައްވާނީ ބަރުލަމާނީ ނިޒާމަކަށް ކަމަށެވެ. ނަމަވެސް ވެރިކަން ކުރުމުގެ ނިޒާމު ކަނޑައަޅާނީ ރައްޔިތުންގެ ފެންނަ ނުފެންނަ ވޯޓަކުން ކަމަށާއި އެ މަސައްކަތް ކުރެއްވުމާ މެދު ގޮތެއް ނިންމަވާނީ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ކަމަށްވެސް ނަޝީދު ވިދާޅުވި އެވެ.\nނަޝީދު ދެއްކެވި ވާހަކަފުޅާ ގުޅިގެން އެކަމަށް ރައްދު ދެއްވައި ޖަމީލު ކުރެއްވި ޓްވީޓެއްގައި ވިދާޅުވީ މަޖިލީހުގެ ބޮޑު އަޣުލަބިއްޔަތެއް އެމްޑީޕީން ކަށަވަރު ކުރުމަށްފަހުގައި އެންމެ ފުރަތަމަ ވެސް ވެރިކަމުގެ ނިޒާމު ބަދަލުކުރަން ނަޝީދު ގެންގުޅުއްވާ ވިސްނުން އިއުލާން ކުރެއްވުމުން އެކަމާ ކަންބޮޑުވެވަޑައިގަންނަވާ ކަމަށެވެ. ނިޒާމު ބަދަލުކުރުމުގެ ބަދަލުގައި ނަޝީދުގެ އަމާޒުގައި ހުންނަވަންވީ ރައްޔިތުން ވޯޓުދިން އެޖެންޑާ 19 ގައި ހިމެނޭ ވައުދުތައް ފުއްދައިދިނުމަށް ކަމަށްވެސް ވިދާޅުވި އެވެ.\nޖަމީލު މިހެން ވިދާޅުވިއިރު ނަޝީދު ވެސް ވަނީ ވެރިކަމުގެ ނިޒާމު ބަދަލު ކުރުމަށްވުރެ މުހިއްމު ކަންކަން އަދި ހުރި ކަމަށް ޕީއެސްއެމަށް ދެއްވި އިންޓަވިއުގައި ވިދާޅުވެފަ އެވެ. އެގޮތުން ވެރިކަން ބަދަލުކުރުމުގެ ނިޒާމު ބަދަލުކޮށް މީހަކު ބޮޑުވަޒީރުކަމަށް އަންނަން މަސައްކަތް ކުރަން ހަދައިގެން ރައްޔިތަކަށް ފޯރުކޮށްދެން ޖެހޭ އަސާސީ ހިދުމަތްތައް ފޯރުކޮށްނުދެއްވިޖެނަމަ އެއީ ރަނގަޅު ގޮތެއް ނޫން ކަމަށްވެސް އެމަނިކުފާނު ވިދާޅުވި އެވެ.\nމީގެ ކުރިން ވެސް ޖަމީލު ވަނީ، ބަރުލަމާނީ ނިޒާމަށް ތާއީދު ކުރައްވާ ނަޝީދު ދައްކަވާ ވާހަކަފުޅުތަކަށް ރައްދު ދެއްވައި ވާހަކަ ދައްކަވާފަ އެވެ.\nމީގެއިތުރުން ރައްޔިތުންގެ މަޖިލީހުގެ އިންތިހާބުގެ ކެމްޕޭން ތެރޭގައި ޖަމީލު ވަނީ އެމްޑީޕީގެ އެޖެންޑާ 19 މެނިފެސްޓޯގައި ހިމެނޭ ބައެއް ސިޔާސަތުތަކަށް ވެސް ވަރަށް ބޮޑަށް ފާޑުވިދާޅުވެފަ އެވެ. ޖަމީލު ވަނީ ނިމިގެންދިޔަ އިންތިހާބުގައި ވިލިމާލެ ދާއިރާއަށް ވާދަކުރައްވައި ނާކާމިޔާބީއާ ކުރިމަތިލާން ޖެހިވަޑައިިގެންފަ އެވެ.


ހިތް ދެވިއްޖޭ ކަލާޔަށް ހުވާ – 23 – Esfiya\nހިތް ދެވިއްޖޭ ކަލާޔަށް ހުވާ – 23\n“ޔަމް މޮޔަވީތަ.. ކީއްވެގެން އެހެން ހެދީ.. ކާކު ބުނީ.. ނުކްޝާންތަ.. އެހެން ހަދާކަށް ނުވާނެއްނު..” ހޮސްޕިޓަލުން ގެއަށް އައި މަގުމަތީގައި ނީކިޔާގެ ސުވާލުތަކާ ޔަމްހާއަށް ކުރިމަތިލާން ޖެހުނެވެ.”ކަމެއް ނުވޭ..” ޔަމްހާ ހިނިތުންވެލިއެވެ.”ބަޓް.. ދެން އެކަހަލަ ކަމެއް ނުކުރާތި ޕްލީޒް..” ނީކިޔާ ތުން ފިއްތާލިއެވެ.”ހޫމް.” ހިނިތުންވުމުގައި ހުރެ ޔަމްހާ ޖަވާބު ދިނެވެ.”އެނީވޭސް އިނގޭތަ.. ނަވް މެން އަންނަން އެބަ އުޅޭ..” ނީކިޔާ އުފަލުން ބުންޏެވެ.”އަސްލު؟؟އަޅޭ ކޮން އިރަކުން؟؟” ޔަމްހާ ހިތް އުފަލުން ނަށާލިއެވެ. ދެން ޔޫޝައު އާ އެކީ އެކަނި އުޅޭކަށް ނުޖެހޭނެތާއެވެ.”ނޭނގެ.. އައި ތިންކް ނެކްސްޓް ވީކް ހޯމަ ހާއިރު.. މިއަދު މީ ހޮނިހިރެއްނު.. އަދި ދެ ދުވަހެއް އެބަ އޮތް..” ވިސްނާލަމުން ނީކިޔާ ޖަވާބުދިނެވެ.”ހެއި ނީކް.. މީޓް މީ އެޓް ކިޑްސް ޕާރކް.” ގެއަށް ވަދެވަދެ ހުއްޓައި ލަމާން މެސެޖް ކޮށްލިއެވެ. ހިތް އަވަސް ވެފައި ހުރެ ނީކިޔާ ހިނގައިގަތީ ލަމާން އެބުނާ ތަނަކަށް ދިއުމަށެވެ.\n**23 ވަނަ ޕާޓު**\nގެއަށް ވައްދާފައި ނީކިޔާ ދިއުމުން ޔަމްހާ ވާނުވާގައި ހުރެ ގޮސް ސޯފާގައި އިށީނެވެ. އެގަޑީގައި ޔޫޝައު އާއި ނުކްޝާން ލެޕްޓޮޕް ނަގައިގެން ކޮންމެވެސް މަސައްކަތެއްގައި ތިއްބެވެ. ޔަމްހާ އައިކަން އެމީހުންނަށް ނުވެސް އިނގޭ ފަދައެވެ. ބޮލުގަ ރިއްސުން ފަށާފައިވާތީ އެމީހުންނަށް ސަލާމުކަން ނުދީ ޔަމްހާ ގޮސް ކޮޓަރިއަށް ވަނެވެ. އަދި ހެޑްސެޓް އާއި ފޯނު ހިފައިގެން ގޮސް އެނދުގައި އިށީނެވެ. އަތުގައި ބެންޑޭޖް އަޅާފައިވާތީ ހެޑްސެޓް ޖެހުނީ އުނދަގުލާ އެކީއެވެ. ޔަމްހާއަށް ކިރިޔާ ވެސް ހަމަޖެހުމެއް ލިބެނީ ލަވަ އަޑުއަހައިގެންނެވެ. ލަވައަކީ ޔަމްހާގެ އެންމެ ގާތް އެކުވެރިޔާ އޭ ބުންޏަސް ދޮގަކަށް ނުވާނެއެވެ. ދެލޯ މަރާލައިގެން އެނދުގައި އޮށޯވެ ލަވަ އަޑުއަހަމުން ދިޔައިރު ލޮލަށް ސިފަވަމުން ދިޔައީ އޭނަ ކުރީގައި އުޅެވުން ގޮތެވެ. އެ ލަވަ އަކީ ވެސް އެ މާޒީއާ ގުޅޭ ކަހަލަ ލަވައެކެވެ. ފުން ނޭވާއެއް ލަމުން ޔަމްހާ ނުރޯން ހިތްވަރު ކުރިއެވެ.\nނީކިޔާ ޕާކަށް ދިޔައިރު ލަމާން ދެއަތް ޖީބަށް ޖަހާލައިގެން އިންތިޒާރުގައި ހުއްޓެވެ.”ކިހިނެއްވީ..” ހިނިތުންވަމުން ނީކިޔާ ލަމާން ކައިރީގައި ހުއްޓުނެވެ.”އަހަރެންގެ މަންމަ ބަލިވެގެން މިރޭ މިއުޅެނީ ބޭރަށް ފުރަން.. މިކޮޅުން ބުނީ ސީރިއަސް މައްސަލަ އެކޭ.. ނީކް.. އެއްވެސް ކަމެއް ދިމާ ވެއްޖެއްޔާ ނުބުނެ ނުހުންނާތި.. ޓޭކް ކެއަރ.. މިރޭ އަށެއްގެ ފްލައިޓުން ދާނަން..” ކުރެހިފައިވާ އަޑަކުން ލަމާން ބުންޏެވެ.”ލަމާން..” ނީކިޔާއަށް ހީވީ މީހަކު އޭނާގެ މޫނުމަތީގައި ޖެހި ހެންނެވެ.”އަންނާނަން މަންމަ ރަނގަޅު ވާހާ އަވަހަކަށް.. އަދި.. އަދި ވަރަށް ބޮޑު ވާހަކަ އެއް ވެސް އައިސް ބުނާނަން.. އުންމީދު ކުރަން އެ ވާހަކައަށް އިންތިޒާރު ކުރާނެ ކަމަށް..” ނީކިޔާ އާއި ލަމާން ހަތަރުކަޅި ހަމަވިއެވެ. އޭރު ނީކިޔާގެ ދެލޯ ވަނީ ތެމިފައެވެ.”ލޯބީ ކަމް އޯން.. މުޅި އުމުރަކަށް ނޫނެއްނު މިދަނީ.. ދެން ނުރޯތި.. އައިމް ގޮނަ މިސް ޔޫ.. ލަވް ޔޫ ސޯ މަޗް..” ސަމާސާއަކަށް ހަދާފައި ލަމާން ގަދަކަމުން ހީލަމުން ބުނީ ތެދެވެ. ދެއަތް ދެފަރާތަށް ދަމާލަމުން ލަމާން އަންނާށޭ ބުނާފަދަ ގޮތަކަށް ހުއްޓުނެވެ.”ޑާލިންގ ހަގް ވެސް ނުކުރާނަންތަ..” ލަމާން މިގަޑީގައި ވެސް އޭނަ އުފާކުރަން ކުރާ މަސައްކަތް ފެނުމުން ކަރުނައިގެ ތެރެއިން ނީކިޔާ ހީލިއެވެ. އަދި ލަމާންގެ ގައިގައި ބާރަށް ބައްދާލިއެވެ.\n“ދަނީ އިނގޭ.. ނުކް ކައިރީ ބުނާނީ ފްލައިޓަށް އަރާފަ.. އޭރުން ރަތަށް އަރާނެ އޭނަ..” ނީކިޔާ ގެއިން ދޫކޮށްލަމުން ލަމާން ބުންޏެވެ. ލަމާން ގެއަށް ދާން ފެށުމުން ނީކިޔާ ވެސް ހިނގައިގަތެއެވެ. ކުއްލިގޮތަކަށް ލަމާން ދުރަށް ދާން ޖެހުމުން ނީކިޔާ ހަޤީގަތުގައި ވެސް ދެރަވިއެވެ. ގެއަށް އައި އިރު ޔޫޝައު ފެންނާކަށް ނެތެވެ.”ކޮންތާކުން ތި އައީ.” ނުކްޝާން ލެޕްޓޮޕުން ނަޒަރު ވަކިކޮށްލިއެވެ.”ބޭރުންނުން.. ނުފެނޭތަ.” ކޮޓަރިއަށް ވަންނަމުން ނީކިޔާ ޖަވާބު ދިނެވެ.”ކާކާ އެއްކޮށް؟” ނުކްޝާން ކޮޅަށް ތެދުވެ ނީކިޔާ ފަހަތުން ކޮޓަރިއަށް ވަންނަން އުޅުނެވެ. ނީކިޔާ އުޅުނީ ދޮރު ލައްޕަންށެވެ.”ބުނެބަލަ ކީއްވެފަ ތިހިރީ.” ތަޅުގައި ހިފާ އެތެރެއަށް ކޮށްޕަމުން ނުކްޝާން އެހިއެވެ. އެހާ ދެރަވާނެ ކަމެއް އަދި ނުވެއޭ އަމިއްލަ ނަފްސު ކައިރީ ބުނަމުން ނީކިޔާ ހިނިގަނޑެއް ޖަހާލިއެވެ.”މީހަކު ޕްރޭންކެއް ހެދިޔަސް މީނަ ހެއްލޭނެ.” ލާނެއް ވައްތަރެއް ޖައްސާލަމުން ނީކިޔާ ބުންޏެވެ.”ސާބަސް.” ހީވި ގޮތެއް ކަމަށް ނިންމަމުން ނުކްޝާން އަލުން ލެޕްޓޮޕް ހިފައިގެން ކޮޓަރިއަށް ވަނެވެ.\n“އޭސީ ރިމޯޓް އިންތަނަށް ލާން ނޭނގެނީތަ.. މީ ޔަމްހާގެ ގެއެއް ނޫނޭ ބޭނުން ގޮތަކަށް އުޅޭކަށް..” ލެޕްޓޮޕް މޭޒު މަތީގައި ބަހެއްޓި ގަޑީގައި ނުކްޝާން އަށް އޭސީ ރިމޯޓް ފެނުނެވެ.”އަހަރެން..އަތަށް ތަދުވާތީ..” ޔަމްހާ އިސްޖަހާލިއެެވެ.”އަތަށް ތަދުވާނީ ވެސް އަމިއްލައަށް ކުރި ކަމަކުން ދޯ.. ކަލޭ ޖެހޭތަ މޮޔަ ވެގެން އަތަށް ކަތުރު ހަރަން އެނ؟؟” ނުކްޝާން ދެބުމަ ގޮށްޖަހާލިއެވެ. ޔަމްހާއަށް އެއްޗެއް ބުނާކަށް ނުކެރުނެވެ. ނުކްޝާން އެ ބުނީ ތެދެއްކަން އިނގޭތީއެވެ.”ދެން އެހެނެއް ނަހަދާނަން.. ސޮރީ” ކުޑަކުއްޖެއްހެން ޔަމްހާ މަޢާފަށް އެދުނެވެ. އޭނައަށް ރަނގަޅަށް ހަމަ އެއް ކަމެއް ވެސް ނުކުރެވެނީ ހެއްޔެވެ؟ ކޮންމެ ދުވަހަކު ވެސް ރަނގަޅަށް ކަމެއް ކުރަން އުންމީދު ކުރި ނަމަވެސް ނުކްޝާން އަށް ކަމުދާ ހަމަ އެއްގޮތެއް ނޯވެއެވެ. އެންމެ ރަނގަޅު ވާނީ މިގެއިން ދިއުމެވެ. އޭރުން ނުކްޝާން އަށް ކޮންމެދުވަހަކު އޭނައާއި ދިމާއަށް ހަޅޭއްލަވާކަށް ނުޖެހޭނެއެވެ. ޔަމްހާ އެހެން ވިސްނާލިއިރު ހިތުގައި ރިހުމެއް އުފެދިއްޖެއެވެ.\nނީކިޔާ ކޮޓަރިއަށް ވަދެ ދޮރު ތަޅުލި އިރު ފެންކަޅި ވެއްޖެއެވެ. އޭނާއަށް ލަމާން ދެކެ ލޯބި ވެވުނުކަން އިނގެއެވެ. ނަމަވެސް މިހާ ވަރު ވާނެ ކަމަކަށް އުންމީދެއްވެސް ނުކުރެއެވެ. ލަމާން ބޭރަށް ގޮސް ރީތި އަންހެން ކުއްޖެއް ފެނިގެން އޭނައާއި ރައްޓެހިވެއްޖެއްޔާ ނީކިޔާއަށް ވާނެ ގޮތެއް ވެސް ނޭނގެއެވެ. ލަމާންއަށް ލިބޭ ކޮންމެ ހިތާމައަކީ އޭނަގެ ވެސް ހިތާމައެއް ފަދައެވެ. މިއަދު އެ ރީތި މޫނުމަތިން ފެނުނު މާޔޫސްކަން ނީކިޔާގެ ހިތް ތޮރުފާލިހެން ސިކުންތަކަށް ހީވިއެވެ. އެހާ ވެސް ބޮޑަށް ނީކިޔާއަށް ލަމާން ދެކެ ލޯބި ވެވިއްޖެއެވެ. ލަމާން ލޯބިވާ އަންހެން ކުއްޖެއް ހުންނަކަން އިނގުނު ދުވަހު ނީކިޔާ ބޭނުންވީ ހިތް ފުރޭ ވަރަށް ލަމާން ކުރިމަތީ ރޯންށެވެ. ލަމާންއަށްޓަކާ ހިތުގައި އުފެދިފައިވާ ހުރިހާ އިހުސާސެއް ބަންޑުން ކޮށްލަންށެވެ. އަނެއްކާ ލަމާން ބުނަން އުޅުނީ ކޮން ވާހަކައެއް ބާއެވެ؟ ނީކިޔާ ކަރުނަތައް ހިންދާލާފައި ތެދުވެ އެނދުގައި އިށީނެވެ.\n“ޒާއި ހިނގާބަލަ މާދަމާ ފުރަން.. އޭރުން ސަޕްރައިޒް ވާނެ އެމީހުން ވެސް..” ހެދުންތައް ފޮށްޓަށް އަޅަމުން ނަވްޔާ ވާހަކަ ދެއްކިއެވެ.”ހޫމް.. ހާދަ އަވަހަކަށް ދާން ތި އުޅެނީ.. ކޮން ކަމެއް ލައިގަތީ އަނެއްކާ..” އެއް މިޔަކުނުން ހީލަމުން ޒާއިފް އެހިއެވެ.”ކަމެއް ނުވެއޭ..” ނަވްޔާ ތުން އޫކޮށްލިއެވެ. ދެފަރާތަށް ބޯ ހޫރާލަފައި ހެމުން ޒާއިފް ގަޔަށް ސްޕްރޭ ޖަހާލިއެވެ.”ދެން ތި ބަހައްޓާފަ އާދެބަލަ ބޭރަށް..” ފޯނު ޖީބަށް ލަމުން ޒާއިފް ދޮރު ހުޅުވާލިއެވެ. އޭރު ވައި ގަދަ ވާން ފަށައިފިއެވެ.”ވާރޭ ވެހެން އެއުޅެނީ..” އަތްދަބަސް އަޅުވާލަމުން ނަވްޔާ ޒާއިފް އަތުގައި ބައްދާލިއެވެ.”އެ މައްސަލަ އެއްތަ.. ވާރޭ ވެހުނެކޭ ކިޔާ އަހަރެމެން ގޭގަ ހުންނާކަށް ނުޖެހޭ ދޯ.” އެއްލޯ މަރާލަމުން ޒާއިފް ދޮރު ތަޅުލާފައި ސައިކަލަށް އަރިއެވެ. ނަވްޔާ ވެސް ޒާއިފްގެ ފަހަތަށް އެރިއެވެ.”އައިމް ސޮރީ ނަވް.” ސައިކަލަށް އަރާފައި ޒާއިފް މަޢާފަށް އެދުނެވެ.”ކޮން ކަމެއް.. އޯހ.. މިއަދު މަގޭ ގަޔަށް ފުށް އެތި އަޅާލީމަ؟ނޫނީ މަގޭ ހެދުމަށް ފެން އެޅީމަ؟؟..” ނަވްޔާ ހެމުން އެހިއެވެ.”އެއީ ލޯބިން ކޮށްލާ ސަމާސާތަކޭ ނަވް.” ޒާއިފް ހިނިގަނޑެއް ޖަހާލިއެވެ. ނަވްޔާ ދެލޯ އަޅާލާފައި މޫނު އަނބުރާލިއެވެ.\nއަނެއް ދުވަހު ޔަމްހާގެ އަތް ހަލާކު ވަފެއި ވުމުން ސައި ހެދީ ނީކިޔާއެވެ. އާދައެއް ފަދައިން ޔޫޝައު މިއަދު ވެސް އިންތިޒާރު ކުރަމުން ދިޔައީ ނުކްޝާން މެން ދާނެ އިރަކަށެވެ. ޔަމްހާއަށް މިއަދު ވެސް ކޮޓަރިއަށް ވަންނާކަށް ނުކެރުނެވެ.”ހައި ބޭބީ..” ނުކްޝާން މެން ދިއުމުން ގެ ތަޅުލާފައި ޔޫޝައު އައިސް ޔަމްހާ އާއި ޖެހިގެން އިށީނެވެ.”ޕްލީޒް.. ކޮންމެ ދުވަހަކު ތިގޮތަށް އުޅެންތަ ތި ވިސްނަނީ ޔޫޝައު..” މަޑުމައިތިރި އަޑަކުން ޔަމްހާ އެހިއެވެ.”ހޫމް.. މަގޭ ބޭނުން ފުރިހަމަ ވަންދެން މަ އުޅޭނަން މިހެން..” ހީލަމުން ޔޫޝައު ބުންޏެވެ. ޔަމްހާ ކޮޓަރިއަށް ވަންނަން އުޅުނެވެ.”ދޭ.. އަވަހަށް ދޭ.. މަގޭ އަތުގަ ފޮޓޯތަށް އެބަ ހުރި..” ނުލަފާ ގޮތަކަށް ހެމުން ޔޫޝައު ސޯފާއިން ތެދުވިއެވެ. ޔަމްހާ ދެލޯ ބޮޑުވިއެވެ.”ޔޫޝައު ނޫން ޕްލީޒް ޕްލީޒް..” ޔަމްހާ އާދޭސް ކުރަމުން ޔޫޝައުގެ ކުރިމައްޗަށް އެރިއެވެ.”ކޮން އާދޭހެއް ކުރާކަށް؟ އެހުރިހާ ފޮޓޯތަކެއް ލީކް ކޮށްލާނަން!” ޔޫޝައު ސޯފާގައި އިށީނދެ ފޯނު ހާވާލަމުން ފޮޓޯއެއް ދައްކާލިއެވެ. ބަނޑާ ހިސާބަށް އަރާ ކުރު ކުރު ތުނި ޓީޝާޓަކާއި ކުރުކޮށް ބާރުކޮށް ހުރި ތުނި ސޯޓުގައި އެ އިނީ ޔަމްހާ ނޫން ދެވަނަ މީހެއް ނޫނެވެ. އެތުގައި ސިގިރެޓެއް ވެސް އޮތެވެ. ދެން ވެސް ޔޫޝައު ދެއްކީ އެކަހަލަ ފޮޓޯތަކެވެ. އެއިން ކޮންމެ ފޮޓޮއެއްގައި ވެސް ފެންނަން ހުންނަނީ ޔަމްހާއެވެ. އެންމެ ފަހު ފޮޓޯގައި ޔަމްހާގެ ގައިގައި އެއްވެސް އަންނައުނެއް ނެތެވެ.\n“ހެޔޮނުވާނެ.. ފޯރ ގޮޑްސް ސޭކް ތި ލީކް ނުކޮށްލާ ޑިލީޓް ކުރޭ ޕްލީޒް!!..” ޔަމްހާ ހިންދިރުވާލާފައި އެދުނެވެ.”އޯހ ޕްލީޒް.. މަ ވެސް ބުނީމޭ ފޯރ ގޮޑްސް ސޭކް ، ތިހެން ނުހަދާށޭ.. އެދުވަހު މި ކަންފަތަށް އަޑު އިވުންތަ..؟؟ ނީވޭ! ދެން މަ ކީއްކުރަން ކަލޭ ދައްކާ ވާހަކަ އަޑުއަހަންވީކީ..” ޔޫޝައު ޔަމްހާގެ ކަންފަތުގައި ހިފާ ބާރުކޮށްލިއެވެ.”ކޮންމެ އިންސާނަކަށް ވެސް ކުށް ކުރެވޭނެ.” ޔަމްހާ ދެލޯ ފެންކަޅިވިއެވެ.”އިނގޭ.. ޔަމްހާއަށް ދެ ގޮތް އޮތް..މަ އެހެން ނަހަދާށޭ ކިޔާ އާދޭސް ކުރީމަ ހުއްޓާލިނަމަ މިހެނެއް ނުވީސް.އެކަމް އަމިއްލައަށް ކުރި ކަމަކުން ތިއޮތީ ބެދިފަ.. ކޮންމެ ގޮތެއް ހަދާފައި ވެސް މަށަށް ހަމަ ޖެހުމެއް ނުލިބޭނެ ކަލެއަށް ކަމެއް ނުކޮށްލެވޭ ހިނދަކު..” ރަތްވަމުން ދިޔަ ދެލޮލުން ޔޫޝައު ޔަމްހާއަށް ނަޒަރެއް ދިނެވެ. ޔަމްހާ ފުން ނޭވާއެއް ލަމުން ދެލޯ މަރާލީ އެއީ ތެދެއްކަން އިނގުމުންނެވެ.”އެންމެ ރަނގަޅު.. ޔޫޝައު މަ މަރާލާ..” ޔަމްހާ ޔޫޝައު އާއި ދިމަ ބަލާލިއެވެ.”އުހުނ.. މަރާލީމަ މަށޭ ދާނީ މުޅި އުމުރަށް ޖަލަށް.. މި ލީކް ކޮށްލިޔަސް ހާދަ ބޮޑު ވަރެކޭ އެ ކޮށްލެވުނީ..” ޔޫޝައު ފޯނުން އަތުގައި ދެތިން ފަހަރު ޖަހާލިއެވެ.\n“ސަޕްރާއިޒް!!” އެހެން އެތައް އިރަކު ތިއްބައި ޔޫޝައު އާއި ޔަމްހާ ސިހުނީ ނަވްޔާގެ އަޑަށެވެ.”އޭ ބްރޯ ހާދަ ކުރިންނޭ..” ޔޫޝައު ނޫންކަމަށް ހަދާލާފައި އައިސް ޒާއިފް އާއި ސަލާމް ކޮށްލިއެވެ.”ސަޕްރައިޒް ކޮށްލާ ހިތްވީއޭ.. ނީކްމެން ނެތް ދޯ.. ހީކުރީ މިހާރު ގޭގަ ހުންނާނެ ކަމަށް.. އެހެރަ ތިނެއް ޖަހަނީ ވިއްޔަ..” ނަވްޔާ އަތްދަބަސް ދޫކޮށްލަމުން ސޯފާއަށް ވެއްޓިގަތެވެ.”އަންނަވާހަކަ ބުނިނަމަ ކާއެއްޗެއް ހަދަން އިނގޭނީ ވެސް.. މިހާރު ހެނދުނު ސައި ހަދާފަ ދެން ހަވީރު ސަޔާ ރޭނގަޑު ކެއުން އެކަނި ހަދަނީ ނަވް މެން ނޫޅޭތީ..” ޔަމްހާ ހިނިތުންވެލިއެވެ. އެމީހުން ވާހަކަ ދެއްކި ގޮތުން ދެންމެ މިތާ ކަމެއް ހިނގި ހެނެއް ހިޔެއް ވެސް ނުވެއެވެ.”އޯކޭ ވާނެއޭ.. އެހަށް ދަނީ ނިދާލަން.. ވަރަށް ވަރުބަލި..” ޒާއިފް ކޮޓަރިއާއި ދިމާއަށް ހިނގައިގަތެވެ.”މީނަ ކަންނެތް ކަމުން ވެސް މީހަކު ބޯގޮވާނެ..” ނަވްޔާ ދެލޯ އަޅާލާފައި ބަދިގެއަށް ވަނެވެ.”ދެން އެއީ މައްސަލަ އެއްތަ؟” ޒާއިފް ބަދަލުގައި ބުންޏެވެ.”އެންމެ ރަނގަޅޭ ދެން ހުއްޓާ! މިކަން ކުރިއަށް ގޮސްފިއްޔާ ނުނިމޭނެ ކަންނޭނގެ..” ޔޫޝައު ހެމުން ކޮޓަރިއަށް ވަނެވެ. ނަވްޔާ ވެސް ފެންބޮއިގެން ޒާއިފްއަށް ކުދިކިޔަމުން ކޮޓަރިއަށް ވަދެގެން ދިޔައެވެ. ޔަމްހާ އަށް ހަމަޖެހުމެއް ލިބުނީ އަދި ކިރިޔާއެވެ. ދެން ޔޫޝައުއަށް ކޮންމެ ދުވަހަކު ބްލެކްމެއިލެއް ނުކުރެވޭނެއެވެ. ނަމަވެސް އެ ފޮޓޯތައް ލީކް ކޮށްލާނެ ކަމުގެ ބިރު ޔަމްހާގެ ހިތުގައި އުފެދުނެވެ.\n“އެ ލައްމު ވެސް ހާދަ ކުއްލިއަކަށޭ އެ ދިޔައީ.. އަނެއްކޮޅުން އޭނަ މަންމަ އަކީ އެހާ ބަލި މީހެއް ވެސް ނޫން.. ކުއްލިއަކަށް ހުރެފަ އެހެން ދިމާވީމަ މަ ވެސް ހައިރާންވެއްޖެ..” ގޭތެރެއަށް ވަންނަމުން ނުކްޝާން ނީކިޔާ އާއި ވާހަކަ ދެއްކިއެވެ. ލަމާން ވާހަކަ ފެށުމުން ނީކިޔާ ހިމޭންވިއެވެ.”ކޮން އިރަކުންބާ އޭނާ އަންނާނީ..” ގޭގެ ދޮރު ހުޅުވާލަމުން ނުކްޝާން އެތެރެއަށް ވަނެވެ. އެ ގޭތެރޭގައި އާދަޔާ ހިލާފަށް އަޑުމަޑެވެ. ބަދިގޭގައި މީހަކު އުޅޭ އަޑު ފިޔަވައި އިތުރު އަޑެއް ނުވެސް އިވެއެވެ. މިގަޑީގައި އުޅޭނީ ޔަމްހާކަން ނުކްޝާން އަށާއި ނީކިޔާއަށް އިނގެއެވެ.”ޔޫޝައު ކޮބައިބާ..” ނީކިޔާ ދެބުމަ ކައިރިކޮށްލައިގެން ހުރެ އެހިއެވެ.”ނޭނގެ..އެ ވާނީ ކޮޓަރީގަ ކަމަށް..” ނުކްޝާން އެހެން ބުނި ވަގުތު ނަވްޔާއާއި ޒާއިފްގެ ކޮޓަރި ދިއްލާފައި ހުރިތަން ފެނުނެވެ. އެއީ ޔޫޝައު ކަމަށް ހީކޮށް ނުކްޝާން ބަލާލީ އެ ކޮޓަރިއާއި ދިމާއަށެވެ. އެވަގުތު ޔޫޝައު ދޮރު ހުޅުވާލާފައި ނިކުތެވެ.”ނަވްމެން އައީތަ؟؟” ވާނުވާގައި ހުރެފައި ނުކްޝާން އެހިއެވެ. ޔޫޝައު އާނއެކޭ ބުނުމުން ނީކިޔާ ގޮސް ދޮރުގައި ތަޅަން ފެށިއެވެ.\n“އޯއިކޭ .. ކިހިނެއް ވީ؟؟” ދޮރު ހުޅުވާލަމުން ނަވްޔާ އަހާލިއެވެ.”ނުވެސް ބުނެ އައީމަ..” ނީކިޔާ ތުން ދަމާލަމުން ފަހަތަށް އެނބުރުނެވެ.”އެއަށް ކިޔަނީ ސަޕްރައިޒް އޭ މޮޔަޔާ.. ކޮބާތަ މާނު..އޭނާގެ އަސްލު ނަން ބުނެބަލަ..” ދޮރު ލައްޕާލަމުން ނަވްޔާ ކޮޓަރިން ނިކުތެވެ.”އެއީ ސިއްރެއް..” ޝަހާދަތް އިނގިލީގައި ދަތް އަޅާލަމުން ނީކިޔާ އިސްޖަހާލިއެވެ.”އުނހު ބުނޭ!” ނުކްޝާން އަނގަ ހަދާލިއެވެ.”ނުޖެހޭ ބުނާކަށް.. ދެން ދަނީއޭ ފެންވަރަން މިހާރު ސައި ހަދާ ނިމޭނެ..” ނީކިޔާ ހެވިފައި އޭނާގެ ކޮޓަރިއަށް ވަނެވެ. ނީކިޔާ ފެންވަރާލައިގެން އައިސް ކާގެއަށް ވަނެވެ. އޭރު އެންމެން ހަމައަށް ތިއްބެވެ. އެކި ވާހަކައިގައި ކައި ނިންމާލައިގެން ބޭރަށް ނިކުތީ ފިނިކޮށްލަންށެވެ. ނަމަވެސް ނުކްޝާން ޕޮލިސް ސްޓޭޝަނަށް ދާން ހިނގައިގަތެވެ.”އޭއި ކަލޭ ކޮންތާކަށް؟؟” ނަވްޔާ އެހިއެވެ.”ޕޮލިސް ސްޓޭޝަނަށް..މަ އަދި އެބައޮތޭ ކުޑަ ކަމެއް ނިންމަން..” ހީލަމުން ނުކްޝާން ހިނގައިގަތެވެ.”އެ ތެދެއް.. އައިސްކޯން ބޯން ހިނގާބަލަ..” ފޯނުން ގަޑި ބަލާލަމުން ނީކިޔާ އެދުނެވެ.\nއައިސްކޯން ހިފައިގެން ޔޫޝައު ދުރަށް ޖެހުނީ ކޯލެއް އަންނަން ފެށުމުންނެވެ.”ނީޝީ ކިހިނެއް ހަދައިދޭންވީ..” ޔޫޝައު ދެފަރާތް ބަލާލަމުން އެހިއެވެ.”ސުދާ ލައްވައިފިން.. އޭނާއަށް އިނގޭނެ ކަންނޭނގެ ދޭތެރެ ޖައްސަން.. ޔޫޝައު އެކަންޏެއް ނުވާނެ އިނގޭ މިހާރަކު..ސުދާ އަށް ގުޅާލައިގެން ރަނގަޅަށް މަޝްވަރާ ކޮށްފަ މަށަށް އަންގާލާ..” އެކޮޅުން ވާހަކަ ދެއްކި ނީޝާ ބުންޏެވެ.”ހްމްމް.. ޕްލޭން ކާމިޔާބު ވާ ގޮތެއް ނުވޭ.. މިއަދު އެ ނަވްޔާ މެން ވެސް އައީ.. އެކަމް އެމީހުން އައުމުގެ ކުރިން ބްލެކްމެއިލް ކުރިން..” ޔޫޝައު އައިސްކޯންކޮޅެއް ބޯލިއެވެ.”ޔަމްހާއަށް ލަނޑެއް ދީފަ ނުކްޝާން އަށް އަންގާ އޭނަ ކުރި ހުރިހާ ކަމެއް.. އޭރުން ނުކްޝާން ޔަމްހާ ދޫކޮށްލާފަ އަންނާނެ މަގޭ ކައިރިއަށް.. އެ ސުދާ އަކު ވެސް ބޭނުން ވަނީއޯ ނުކްޝާން އެކަމް މަށެއް ހަމަހޭގައި ހުރެގެން އޭނާއަށް ލިބުނަކަ ނުދޭނަން..” ނީޝާ ރުޅިއައިސްފައި ބުންޏެވެ.”ހޫމް ދެން ރުޅި މަޑު ކުރޭ.. ތި ކިޔާ ސުދާއެއްގެ ނަމްބަރ ދީބަލަ..” ޔޫޝައު އެދުނެވެ. ވައިބަރ އިން މި ފޮނުވަނީ ކަމަށް ބުނެ ނިޝާ ފޯނު ކަނޑާލިއެވެ. ނީޝާ ހީކޮށްގެން ހުރީ ޔަމްހާ އައި ނުކްޝާން އުޅެނީ ވަރަށް އުފަލުގައި ކަމަށެވެ. ކިރިޔާ ޔަމްހާ އޭ ކިޔައިގެން ނޭދޭވޭ ވާހަކައެއް އިވުނަސް ނުކްޝާން ޔަމްހާ އާއި ވަކިވާނެކަން އެމީހުންނަކަށް ނޭނގެއެވެ. ޚުދު ޔޫޝައު އަށް އެއް ގެއެއްގައި އުޅޭއިރު ވެސް އެކަން ނޭނގެއެވެ. އިނގޭނަމަ ހުރިހާ ރޭވުމެއް ނުރާވާ ޔަމްހާގެ މާޒީ ކިޔާދިނުމުން ނީޝާ އާއި ސުދާ އަދި ޔޫޝައު ބޭނުންވާ ކަންތައް ވީއެވެ.\nއިރުއޮއްސި އަނދިރި ވުމުން ނުކްޝާން ގެއަށް ދާން ނިކުތެވެ.”ހަމް؟؟ކޮންތާކަށް؟؟” ހަމްނާ ފެނުމުން ނުކްޝާން އެހިއެވެ.”މިހިރި ފިހާރައަށް..” ކުރިމަތީގައި ހުރި ފިހާރަ ދައްކާލަމުން ހަމްނާ ބުންޏެވެ.”އެހެންތަ.. ހެހެ އެމީހުންގެ މައްސަލަ ނިންމަން މިގަޑީގަ މި އައީ.. އަދި އެބަ ޖެހޭ އެމީހުންނާ ދިމާއަށް ދާން..” ގަޑި ބަލާލަމުން ނުކްޝާން ހީލިއެވެ. ހަމްނާ ވެސް ހީލާފައި ފިހާރައަށް ވަނެވެ. ނުކްޝާން ގެއަށް ދާން ހިނގައިގަތެވެ.”އަދި ނުވޭ އަންނާކަށް..” ނުކްޝާން ގެއަށް ވަދުމާއެކީ ނަވްޔާ ބުންޏެވެ.”ދާންވީތަ އަލުން..” ކޮޓަރިއަށް ވަންނަމުން ނުކްޝާން ހީލިއެވެ. އޭރު ޔަމްހާ އިނީ ނީޝާ އާއި ވާހަކަ ދައްކަންށެވެ. ފަހަކަށް އައިސް ނީޝާ މާ ގާތްކޮށް އުޅޭތީ ޔަމްހާ ޝައްކު ކުރުން ހުއްޓާލީއެވެ. ނީޝާ ބަދަލުވީ ކަމަށް ނިންމައިގެންނެވެ.\nއެ ވަޢުދު… ޓްރެއިލަރ\nހިތާމަ ބިރުވެރި ލޯބި May 20, 2018\nކިއަރާ (3 ވަނަބައި)…\nބިރުވެރި ލޯބި May 27, 2020\nއަންވާރު ސީސަން2(ފަހުބައި)\nއެހެނިހެން ދީނީ July 11, 2017\nހިތާމަ އެހެނިހެން ލޯބި June 10, 2020\nޤުރުބާން ވުމީ މިހިތުގެ އުފާ\nލޯބި October 31, 2016\nއުފެއްދުންތެރި ލިޔުން ލޯބި March 12, 2021


Ethah satheyka baeh interview koffavaa David Letterman'ge...\nއެތައް ސަތޭކަ ބައެއް އިންޓަވިއުކޮށްފައިވާ ޑޭވިޑް ލެޓަމަންގެ "ޓޮޕް" އަކީ ޝާހް ރުކް\nޑޭވްގެ ނެޓްފްލިކްސް ޝޯވ "މައި ނެކްސްޓް ގެސްޓް ނީޑްސް ނޯ އިންޓްރޮޑަކްޝަން" ގެ ފަހުގެ އެޕިސޯޑްގެ ގެސްޓަކީ ޝާހް ރުކް\nކ. މާލެ | 29 އޮކްޓޯބަރ 2019 | އަންގާރަ 17:08 | 5,521\nޑޭވިޑް ލެޓަރމަން އާއި ޝާހް ރުކް ހާން - ގޫގުލް\nއެމެރިކާގެ މަޝްހޫރު ޓޯކް ޝޯވ ހޯސްޓްކަމަށްވާ ޑޭވިޑް "ޑޭވް" ލެޓަމަން އެތައް ސަތޭކަ ބައެއް އިންޓަވިއުކޮށްފަވީނަމަވެސް، އޭނާގެ "ޓޮޕް"އަކީ ޝާހް ރުކް ހާންކަމަށް ބުނެފިއެވެ.\nޑޭވްގެ ނެޓްފްލިކްސް ސީރީޒްއެއްކަމަށްވާ "މައި ނެކްސްޓް ގެސްޓް ނީޑްސް ނޯ އިންޓްރޮޑަކްޝަން"ގެ އެޕިސޯޑެއް މި މަހުގެ 25 ވަނަ ދުވަހު ރިލީޒްކޮށްފައިވާއިރު، މި އެޕިސޯޑްގައި އޭނާގެ ގެސްޓަކީ ޝާހް ރުކްއެވެ.\nޝާހް ރުކް އަކީ ދުނިޔޭގެ އެންމެ ބޮޑު ތަރިކަމަށް ޑޭވް ފާހަގަކޮށްފައިވާއިރު، އޭނާ ވަނީ އެޕިސޯޑްގެ ސެންގްމަންޓަކަށް އިންޑިއާއަށް ދަތުރުކޮށް ޝާހް ރުކްއާއެކު ވަގުތު ހޭދަކޮށްފައެވެ. އަދި އެ ދުވަސް ކޮޅަކީ އީދަށް ވުމުން ތަހުނިޔާ ކިޔަން އެތައް ހާސް ބައެއް ޝާހް ރުކްގެ ގެ ކައިރިއަށް އައިސްފައިވާތަން ފެނުމުން ޑޭވް ހުރީ ހައިރާން ވެފައެވެ.\nއަދި އޭނާގެ ގޭގައި މިފަދަ މަންޒަރު ނުފެންނަކަމަށް ޑޭވް ފާހަގަ ކުރިއެވެ.\nވަރަށް ސަމާސަކޮށް ދިޔަ މި އިންޓަވިއުގައި، ޝާހް ރުކް ވެސް ޖޯކް ޖަހާ ހެދިއެވެ. އަދި އަނބިމީހާ ގޯރީގެ ވާހަކައާއި، ދަރިންގެ ވާހަކަވެސް އޭނާ ހިއްސާ ކުރިއެވެ. މީގެ އިތުރުން، ސްކޫލް ދައުރުގެ ވާހަކަތަކާއި، މައިންބަފައިންގެ ވާހަކައާއި އެމެރިކާގެ ރައީސް ޑޮނަލްޑް ޓްރަމްޕްގެ ވާހަކަ ދެއްކިއެވެ.\nއިންޓަވިއު ނިންމާލަން ގާތް ވެފައިވަނިކޮށް ޑޭވިޑްއަށް ޑާންސް ސްޓެޕްތަކެއް ދަސްކޮށްދޭން ވެސް އޭނާ މަސައްކަތް ކުރެއެވެ.\nއަދި ނިންމާލަމުން، ޝޯވގެ ކޮންމެ އެޕިސޯޑެއް ވެސް ނިންމާލާއިރު އިންޓަވިއުދޭ ފަރާތަކީ ވަރަށް "ސްމާޓް އަދި ލޯބި" މީހެއްކަމަށް ހިތަށް އަރާކަމަށް ފާހަގަ ކުރަމުން ޑޭވް ބުނީ އެ ލިސްޓްގެ ޓޮޕްގައި ޝާހް ރުކް ހިމެނޭކަމަށެވެ.\nކޮމީޑިއަންއެއް ގޮތަށް އެންޓަޓެއިންމަންޓް އިންޑަސްޓްރީއަށް ތައާރަފްވި ޑޭވިޑް ލެޓަމަން ޓޯކް ޝޯވ ދުނިޔެއިން ފުރަތަމަ ފެނިފައިވަނީ 1982ވަނަ އަހަރެވެ.\nއޭނާގެ ނެޓްފްލިކްސް ޝޯވް ފަށާފައިވަނީ 2018 ވަނަ އަހަރެވެ. އަދި މިހާތަނަށް އެ ޝޯވގައި 12 އަށް ވުރެ ގިނަ މީހުން ވަނީ އިންޓަވިއުކޮށްފައެވެ. އޭގެ ތެރޭގައި އެމެރިކާގެ ކުރީގެ ރައީސް ބަރަކް އޮބާމާ، ފިލްމީ ތަރި ޖޯޖް ކްލޫނީ އަދި ރެޕް އާޓިސްޓް ޖޭ-ޒީ ހިމެނެއެވެ.\nޑޭވްގެ 33 އަށް ވުރެ ގިނަ އަހަރުގެ ކެރިއަރގައި އެތައް ސަތޭކަ މީހުނެއް ވަނީ އިންޓަވިއުކޮށްފައެވެ.


Hinnavaru ge eh kairy huri cycle ehggai roakoh andhaalaifi | ThePress\nހިންނަވަރު ގެއެއް ކައިރީ ހުރި ސައިކަލެއްގައި ރޯކޮށް އަންދާލައިފި\n14 February 2020, 15:29\nހިންނަވަރު ގެއެއް ކައިރީ ހުރި ސައިކަލެއްގައި ރޯކޮށް އަންދާލާފައި / ފޮޓޯ: ޕޮލިސް\nޅ. ހިންނަވަރު ގެއެއްގެ ކައިރީ ހުރި ސައިކަލެއްގައި ރޯކޮށް އަންދާލައިފިއެވެ.\nމިކަމާ ގުޅިގެން ފުލުހުން ބުނީ، ރޭ ހިންނަވަރު ގެއެއް ކައިރީ ހުރި ސައިކަލެއްގައި ރޯކޮށް އަންދާލަފައިވާ މައްސަލަ ފުލުހަށް ހުށަހަޅާފައިވާ ކަމަށެވެ. އަދި މި މައްސަލަ ހުށަހަޅާފައި ވަނީ މިއަދު ހެނދުނު 6؛12 ހާއިރު ކަމަށް ފުލުހުން މައުލޫމާތުދެއެވެ.\nމި މައްސަލައާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައި ނުވާއިރު، ފުލުހުން ދަނީ މި މައްސަލަ އިތުރަށް ތަހުގީގު ކުރަމުން ކަމަށް ފުލުހުން ބުނެއެވެ.\nހިންނަވަރު ގެއެއް ކައިރީ ހުރި ސައިކަލެއްގައި ރޯކޮށް އަންދާލާފައިވާއިރު، މިދިޔަ މަހު 14 ވަނަ ދުވަހުގެ ފަތިހު ގދ. ގައްދޫ ގެއެއް ތެރޭގައި ހުރި ސައިކަލެއްގައި ވެސް ވަނީ ރޯކޮށް އަންދާލާފައެވެ. އެ ހާދިސާގެ ރިޕޯޓް އެރޭ ފަތުހު 4:40 ހާއިރު ފުލުހުންނަށް ލިބުމާ ގުޅިގެން ފުލުހުން ވަނީ އެގެއަށް ގޮސް، ރޯވި އަލިފާންގަނޑު ނިއްވާލާފައެވެ.\nއެ ހާދިސާގައި ސައިކަލު ވަނީ ބޭނުން ނުކުރެވޭ ވަރަށް އަނދާފައި ކަމަށް ފުލުހުން ވަނީ މައުލޫމާތުދީފައެވެ. ނަމަވެސް، އެ ހާދިސާއާ ގުޅިގެން އެއްވެސް މީހަކު ހައްޔަރުކޮށްފައިވާ ކަމަކަށް ފުލުހުން ބުނެފައެއް ނުވެއެވެ.\nމީގެ އިތުރުން، މިދިޔަ އޮކްޓޫބަރު މަހުގެ 22 ވަނަ ދުވަހު ވެސް ހދ. ކުުޅުދުއްފުށީ ގެއެއްގެ ތެރޭގައި ހުރި ސައިކަލެއްގައި ބަޔަކު މީހުން ގަސްދުގައި ރޯކޮށްލާފައިވެއެވެ. އެ މައްސަލައިގައި ވަނީ މީހަކު ހައްޔަރު ކޮށްފައެވެ.


Ungoofaaru council ah mulhi raajje in2vana libunee keevve ? | ungoofaaru.com\nބަނޑޭރިގަނޑު/ރިޕޯޓް/އުނގޫފާރު ކައުންސިލަށް މުޅިރާއްޖެއިން2ވަނަ ލިބުނީ ކީއްވެ؟\nއިބްރާހީމް ޒަޔާން 13 މާރޗް 2016\n11 363 1 މިނެޓުން ކިޔާލެވޭ\n6 މާޗު 2016 ވީ އާދީއްތަ ދުވަހުގެރޭ މުޅި ރާއްޖެއަށް ފެތުރިގެން ދިޔަ ހަބަރަކާއި ގުޅިގެން އުނގޫފާރުގެ ގިނަބަޔަކަށް ބޮޑު ސިހުމެއް ލިބިގެންދިޔައެވެ. އެއްބަޔަކު ތިބީ އެވާހަކަ ޤަބޫލުކުރަން ދަތިވެފައެވެ. އަނެއްބަޔަކު ވަގުތުން އެކަމާ ދެކޮޅަށް ވާހަކަތައް ދައްކަންފެށިއެވެ. އަނެއްބަޔަކު އެކަމާ އުފާކޮށް އެހީމުންގެ އުފާވެރި އިހްސާސްތަކާއި ޝުއޫރުތައް ބަންޑުންކޮށްލިއެވެ.\nއާދެ ދައްކަން މިއުޅެނީ އުނގޫފާރު ކައުންސިލަށް ލިބުނު “ކަންގަތި” އެވޯޑުގެ ވާހަކައެވެ. އެއްމެ ފުރަތަމަ މިބަލާލަނީ މިއެވޯޑަކީ ކޮބައިތޯއެވެ. މިއެވޯޑު ލިބެނީ ކޮންބަޔަކަށްތޯއެވެ. ކޮންކަމެއް ކޮށްގެންތޯއެވެ.\nލާމަރުކަޒީ އުސޫލުން ދިވެހިރާއްޖޭގެ އިދާރީ ދާއިރާތަކާއި ކައުންސިލްތައް އުފެދުނީ ޤާނޫނު ނަމްބަރ 7/2010 ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނު އޭރުގެ ރައީސުލް ޖުމުހޫރިއްޔާ އަލްފާޞިލް މުހައްމަދު ނަޝީދު ތަސްދީޤު ކުރެއްވުމާއި ގުޅިގެންނެވެ. އެއްމެ ފުރަތަމަ އިންތިހާބު ކުރެވުނު ކައުންސިލްތަކުގެ މަސައްކަތް ފެށިފައިވަނީ 26 ފެބުރުއަރީ 2011 ގައެވެ. އެދުވަހުން ފެށިގެން މިއަދާހަމައަށް އައި އިރު ކައުންސިލްތަކަށް މިވަނީ5އަހަރުވެފައެވެ.5އަހަރުވުމާއި ގުޅުވައިގެން ކައުންސިލްތަކުގެ ބަލަދުވެރިފަރާތް ލޯކަލް ގަވަރމެންޓް އޮތޯރިޓީ (އެލްޖީއޭ) އިން ކައުންސިލްތަކުގެ މަސައްކަތްތަކަށް ހިތްވަރު ދިނުމުގެ ގޮތުން މިއަހަރުން ފެށިގެން ކޮންމެ އަހަރަކުވެސް އެވޯޑެއްދޭން ނިންމީއެވެ. މިއެވޯޑުގެ ނަމަކީ “ކަންގަތި” އެވޯޑެވެ.\n“ކަންގަތި” އަކީ އިހުޒަމާނުގައި ރަށްރަށުގެ ވެރިންނަށް ރަސްރަސްކަލުން ދެއްވާ ކޮލީގެ އިއްޒަތަކެވެ. މި ގޮތުން ކަންގަތި ކޮލީގެ އިއްޒަތަކީ ރާއްޖޭގެ ކޮންމެ އަތޮޅަކުން ރައްޔިތުން އިންތިހާބުކުރާ ބަޔަކަށް ދެމުންދިޔަ އިއްޒަތެކެވެ.\nތިން ކެޓަގަރީ އަށް ބަހާލާފައިވާ އެވޯޑުގައި އެންމެ ރަނގަޅަށް މަސައްކަތް ކުރި ތިން އަތޮޅު ކައުންސިލް ހޮވާފައިވެއެވެ. އަދި އެންމެ ރަނގަޅަށް މަސައްކަތް ކުރި 10 ރަށު ކައުންސިލެއް ހޮވާފައިވެއެވެ. އޭގެ އިތުރުން ކޮންމެ އަތޮޅަކުން ވެސް އެންމެ ރަނގަޅަށް މަސައްކަތް ކުރި ކައުންސިލް ހޮވާފައިވެއެވެ.\nއެވޯޑު ދިނުމުގައި ފަސް ކަމަކަށް ބަލާފައިވެއެވެ. އޭގެ ތެރޭގައި ގާނޫނީ ގޮތުން ފުރިހަމަކުރަން ޖެހޭ ކަންކަން ކައުންސިލްތަކުން ފުރިހަމަކުރުމާއި ގާނޫނުގައި ބުނާ ރިޕޯޓްތައް ފުރިހަމަކުރުމާއި ރައްޔިތުންނާއި ގަވައިދުން ބައްދަލުކުރުން ފަދަ ކަންކަން ހިމެނެއެވެ.\nމި އެވޯޑުގެ ބޭނުމަކީ ކައުންސިލްތަކުން ކުރާ މަސައްކަތް ބަލައިގަނެ، ކައުންސިލްތައް ރޭންކްކޮށް، ގާނޫނާ އެއްގޮތަށް ހިންގަން ހިތްވަރު ދިނުމެވެ.\nއުނގޫފާރު ކައުންސިލަށް ދެ ކެޓެގަރީއަކުން މިއެވޯޑް ލިބިފައިވެއެވެ. އެއީ ރ އަތޮޅުގެ ރަށުކައުންސިލްތަކުގެ ތެރެއިން 1 ވަނަ އާއި މުޅިރާއްޖޭގެ ހުރިހައި ރަށުކައުންސިލް ތަކުން2ވަނައެވެ.\nޤާނޫނީގޮތުން ކައުންސިލުން ފުރިހަމަކުރަންޖެހޭ ކައުންސިލްގެ ކަންކަން އުނގޫފާރު ކައުންސިލުން ވަނީ ފުރިހަމަ ކޮށްފައެވެ. ހަމަ މިއާއެކު ޤާނޫނުގައި ކައުންސިލުން ފުރިހަމަކޮށް ވަކި މުއްދަތެއްގައި ފޮނުވަންޖެހޭ ރިޕޯޓްތައްވެސް އުނގޫފާރު ކައުންސިލުންވަނީ ފޮނުވާފައެވެ. އުނގޫފާރު ކައުންސިލުން ރައްޔިތުންނާއި ބައްދަލުކުރަން ޤާނޫނުގައި ބުނާ ކަންކަމުގައި ކައުންސިލުންވަނީ ރައްޔިތުންނާއި ބައްދަލުކޮށްފައެވެ. ރައްޔިތުންނަށް ގޮވާލުމުން ރައްޔިތުން ބައްދަލުވުމަށް ހާޒިރުވާ ރައްޔިތުން އަދަދު ދައްވިކަމުގައި ވިއަސް އުނގޫފާރު ކައުންސިލުންވަނީ އެބައްދަލުވުންތަކުގެ ޔައުމިއްޔާތަކާއި ހުރިހައި ލިޔެކިޔުންތައް ކަމާބެހޭ ފަރާތްތަކަށް ފޮނުވާފައެވެ. އަދި މީގެ އިތުރުން ކައުންސިލުން ރައްޔިތުންނަށްދޭ ހިދުމަތްތަކާއި ކައުންސިލްގެ އާމްދަނީއަށްވެސް ބަލާފައިވެއެވެ.\nކައުންސިލުން ރައްޔިތުންނަށްދޭ ހިދުމަތްތަކަށްބަލާއިރު އެއްމެ ބޮޑަށް ފާހަގަ ކުރަނީ ރައްކައުތެރި އަދި ދެމެހެއްޓެނިވި ގޮތުގައި ކުނިމެނޭޖުކުރުމަށް ކައުންސިލުން ކުރަމުންދާ މަސައްކަތެވެ. ރައްޔިތުންގެ އަތުން ފީއެއްނެގި ކަމުގައިވިއަސް ކައުންސިލުން ބޮޑުހަރަދެއް މިކަމަށްކުރެއެވެ. ރައްޔިތުންގެ ގޮތުން ދެމުންގެންދާ ކަރަންޓާއި ހިލޭސާބަހަށް ދެމުންގެންދާ ނަރުދަމާގެ ހިދުމަތާއި ކައުންސިލުން އެކިފަރާތްތަކަށް ވެދީފައިވާ އެހީތެރިކަމާއި ރައްޔިތުންނާއި ކްލަބް ޖަމިއްޔާތަކާއި އޮންނަ ގުޅުމަށްވެސް ބަލާފައިވެއެވެ.\nއެކިފަރާތްތަކަށް ވެދީފައިވާ އެހީތެރިކަމަށް ބަލާއިރު އެއްމެފާހަގަ ކުރެވެނީ އުނގޫފާރު ސްކޫލަށްވަމުންދާ އެހީތެރިކަމަށެވެ. ރައްޔިތުންނާއި ކްލަބް ޖަމާއަތްތަކާއި އޮންނަގުޅުމަށްބަލާއިރު ކްލަބް ޖަމާއަތްތަކާއި ގުޅިގެން ތަފާތު އެކިމުނާސަބާ ފާހަގަ ކުރުން އަދި ކްލަބް ޖަމާއަތްތަކުން ބާއްވާ މުބާރާތްތަކަށް ވެދީފައިވާ އެހީތެރިކަން ހިމެނެއެވެ.\nކައުންސިލްގެ އާމްދަނީއަށްބަލާއިރު ބޭސްފިހާރަ ހިންގުމާއި ކަރަންޓާއި ތެލުގެ ވިޔަފާރިއާއި ރައްޔިތުންގެ ވިޔަފާރިން ކައުންސިލުން ހޯދާފައިވާ އާމްދަނީ ހިމެނެއެވެ. 28 ފެބްރުއަރީ 2016 ވީ އާދީއްތަ ދުވަހުގެރޭ ކައުންސިލުން ރައްޔިތުންނާއި ބައްދަލުކުރިއިރު ހާމަ ކުރިގޮތުން ކައުންސިލުގެ މިދިޔަ އަހަރުގެ ވިޔަފާރީގެ ފައިދާ ހުރީ ސާދަ މިލިއަން ރުފިޔާއަށްވުރެ މަތީގައެވެ.\nމިރިޕޯޓުގައި ކުރުގޮތަކަށް މިބަލާލީ ކަންގަތި އެވޯޑަށް އުނގޫފާރު ކައުންސިލު ނޮމިނޭޓް ވުމުގައި އަދި އެވޯޑް ލިބުމުގައި ފާހަގަކުރެވިފައިވާ ކަންކަމަށެވެ. އުނގޫފާރު ކައުންސިލުން މިހޯދި ކާމިޔާބީއަކީ އުނގޫފާރުގެ ކޮންމެ ރައްޔިތަކުވެސް ފަހުރުވެރިވާނެ ކަމެކެވެ. ވީމާ މިފުރުސަތުގައި އުނގޫފާރު ޑޮޓް ކޮމްގެ ފަރާތުން އުނގޫފާރު ކައުންސިލުން ކޮށްފައިވާ މަސައްކަތާއި މިހޯދި ކާމިޔާބީއަށް މަރުހަބާއާއި ޝުކުރު ދަންނަވަމެވެ.\n8 ވަނަ އިންޓަ ހައުސް ޖޫނިއާރ ފުޓުބޯޅަ މުބާރާތުގެ ފައިނަލަށް ކާނި ހައުސް އާއި ފުނަ ހައުސް\nއުނގޫފާރު ކަނުން ސު . ރުންނައް މަރުހަބާ\nއުނގޫފާރު ކައުންސިލަށް2ވަނަ ލިބުމުން މިކަން ހަޖަމުނުވި ބަޔަކީ ރ އަތޮޅު ކައުންސިލް. މިހާރު ދައްކާވާހަކައަކީ ރ އަތޮޅު ކައުންސިލް އިނީ4ވަނާގަޔޯ! ލަދުން ބޯހަލާކު އުޅޭ ވައްތަރުން.\nvayakun libunee. ehen rashakah libun nama kanthaka jehunee\nގެވަޅުކޮބާހޭ ދެއަހަރުވީއިރުވެސް ރައްޔިތުންނައް ގެވަޅު ނުދެވުނީ ކައުންސިލުން ރައްޔިތުންނާ ދޭތެރޭވިސްނާތީ ނަރުދަމާނިޒާމް ފުރިގެން ބަންޑުވެ އުތުރުފަރާތު ގޭގޭގައި ނޯއްދަމާލަން ނުކެރެ މަހަކު 500ރ ނަގައިގެންވެސް އެކަން ރަނގަޅުކުރަން ވެއްޖެނު.ބަކަރިކޮށިން އަރާވަހުން ކެތްނުވެ ރަށުގެ ފެންފަށަލަ ހަލާކުވެ ގިނަ ގޭގޭގައި ފެންވަރަން ޖެހެނީ މާސްކު އަޅައިގެން ފާހާނާ ފުލަސްކުރީމަ ފުރިގެން ބަންޑުވަނީ ކުނިކޮށިން އަރާދުމުން ހަތަރު އަތޮޅުގެ ރައްޔިތުންނައް އުނދަގޫ ކިހާބޮޑު ނުހޮރުއްޕާނެއް ރައްޔިތުންގެ ގޮތުގާ ކަންކަން ނުވަންޔާ ވާވަރުގެ ބަޔަކާ ހަވާލުކުރަންވީނު\nތިޔަ ލިބުނު އެވޯޑުން ސާފުވެގެންދަނީ ކައުންސިލްތަށް އޮތް ހާލަތު. ދެން އެހެން ރަށްރަށުގެ ކައުންސިލްތަށް އޮންނާނެގޮތް ހިތަށް ގެންނަވާ އެންމެ ބޭފުޅުން.\nތިޔަ އެވޯޑު ހަޖަމް ނުވެގެން އުޅެނީ ކައުންސިލްގެ ރައީސް ހޮވަން އެންމެ ވަރުގަދަޔަށް މަސައްކަތް ކުރިމީހުނަށް\nތިޔައީ ހަމަ އިންޖީނުގެ ހިންގައިގެން ލިބުނު އެވޯޑެއް! ހުރިހާ ޝުކުރެއް ކައުންސިލްގެ ރައީސް ނާސިރަށް\nއިންޖީނުގެ ބަޔަކާއި ހަވާލުކުރާނީ ކޮންދުވަހަކުންބާ؟ އެއިން ދޫނުކުރާތި\nޒަޔާންސަރ އަށް ވަރަށްބޮޑަށް ޝުކުރިއްޔާ! ބަޔަކަށް މިކަން ސާފުކޮށްދިނީތީ!\nUngoofaaru council ge heevaagi memberunnaai muvazzafun nah varah ikhlaastheri kamaaeku maruhabaa aai shukuru dhannavan\nSaabahey ungoofaaru council.


ގޭތެރޭގައި ކިތަންމެ ޖާގަކުޑަނަމަވެސް، އަޅުގަނޑުމެންގެ ތެރެއިން ގިނަމީހުންނަކީ ގަސް އިންދުމަށް ޝަޢުޤުވެރިވާ މީހުންނެވެ. އަދި ގޭތޭރޭގައި ވަރަށް ރީތިކޮށް ގަސްހައްދާފައި ހުންނަތަން ފެނުމަކީ އާންމުކަމެކެވެ. ހުސްއެކަނި މާގަހެއް ނޫނެވެ. މޭވާއާއި ތަރުކާރީވެސް އިންދާފައި ހުއްޓާ ފެނެއެވެ. ޖާގަ ބޮޑުކޮށް ލިބިފައިވާމީހުން އާމްދަނީ ހޯދުމަށްވެސް މިކަންކުރެއެވެ. ނަމަވެސް ގަސްއިންދާ ހެއްދުމުގައި ދިމާވާ ދަތިތަކުގެ ވާހަކަތައް މިއީ ދައްކާހުސްނުވާ ވާހަކައެކެވެ. ރީތި ސިއްހަތު ރަގަޅު ގަހެއް ހެއްދުމަށް އެކިމީހުން ބޭނުންކުރަނީ އެކި އުކުޅެވެ.\nމިފަހަރު މިއޮތީ މިހާރު އެންމެ ގިނަބަޔަކު އަޖުމަބަލަމުންދާ އުކުޅުގެ ވާހަކައެވެ. ގަސްއިންދާ ހައްދަން ބޭނުންވާ ތަނުގައި ނުވަތަ ގަސްމުށިގަނޑުގައި އެންމެ ފުރަތަމަ ވަޅުލަންވީ ކުކުޅު ބިހެކެވެ. އެވެސް ރޮލާއެވެ. ހައިރާންވެއްޖެ ދޯއެވެ؟ މިއީ މިހާރު އެންމެ ވައިގައި ހިފާފައިވާ އަދި މީގެ ނަތީޖާއިން އެންމެ ގިނަބަޔަކު އަންތަރީސްކުރުވަމުންދާ ގަސްކާނާއެވެ. ދެން ބިސް ވަޅުލަންވީ ގޮތަށް ބަލައިލަމާހިނގާށެވެ.\nގަސް އިންދުމަށް ތައްޔާރުކުރާ ގަސްމުށި ނުވަތަ ބިމުގައި ގަސްއިންދަން ބޭނުންވާތަނުގެ އަޑީގައި ބިހެއް ވަޅުލާށެވެ.3ހަފްތާތެރޭގައި، ބިސް ހަލާކުވެ، ވެއްޔާއި އެކުވެގެން ގަސްކާނާއަށް ވާނެއެވެ. އޭގެ ފަހުގައި ބޭނުން ގަހެއް އިންދާށެވެ. ބިހުން ލިބޭފައިދާއަކީ މާގަސް އަދި މޭވާ ނުވަތަ ތަރުކާރީއަށްވެސް ނުހަނު ބޭނުންތެރި އެއްޗެކެވެ. މިގޮތަށް ބިސް ބޭނުންކުރުމަށް ފަހު، ކެމިކަލް އެކުލެވޭ އަދި އަގުބޮޑުގަސްކާނާ ބޭނުންކުރާހިތެއް ނުވާނެއެވެ. ރޯބިހުގެ އިތުރުން ބިހުތޮއްޓަކީވެސް އެހާމެ ރަގަޅު ގަސްކާނާއެކެވެ.\nގަހެއްހެދި ބޮޑުވުމަށް ބޭނުންވަނީ މައިގަނޑު6މައްދާއެކެވެ. ކަރބަން (ވައިން ލިބިދޭ)، ހައިޑްރޮޖަން (ފެނުންލިބިދޭ)، އޮކްސިޖަން (ފެނުން އަދި ވައިން ލިބިދޭ)، ނައިޓްރޮޖަން، ފޮސްފޮރަސް އަދި ޕޮޓޭސިއަމްއެވެ. މީގެ އިތުރުން ކެލްސިއަމް، މެގްނީޒިއަމް އަދި ސަލްފަރއަކީ ސިއްހަތުރަގަޅު ގަހަކަށް މުހިއްމު ބައިތަކެވެ.\nބިހުތޮށީގައި ނައިޓްރޮޖަން، ކެލްސިއަމް އަދި ފޮސްފޮރަސް ހިމެނެއެވެ. ނައިޓްރޮޖަންއަކީ ގަހުގެ ޓީޝޫތަކަށް ބޭނުންވާ ޕްރޮޓީންގެ އުފެއްދުމަށް އެހީތެރިވާ މާއްދާއެވެ. ނައިޓްރޮޖަން މާ ގިނަވެއްޖެނަމަ ގަސްކިތަންމެ ރީތިކޮށް ހެދިފައި ހުއްޓަސް މަލާއި މޭވާއެއް ނާޅާނެއެވެ. ފޮސްފޮރަސްއަކީ މޫތައް ވަރުގަދަކޮށް މާ އަޅުވަން އެހީތެރިވެދޭ މާއްދާއެވެ. ގަހުގެ އެއްބައިން އަނެއްބަޔަށް ހަކަތަ ފޮނުވަނީވެސް މި މާއްދާއިންނެވެ. ކެލްސިއަމް އަކީ ގަސްއިންދާފައިވާ ވެލިގަނޑުގައި ހުންނަ ކެމިކަލް "ބެލެންސް" ކުރުމުގައި އެހީތެރިވާ މާއްދާއެވެ. ކެލްސިއަމްގެ ސަބަބުން ވެލީގައި ހިމެނޭ ލޮނުގެ މިންވަރު ދަށްކޮށް، ފަސޭހައިން ގަހަށް ފެންލިބޭނެ މަގުފަހިކޮށްދީ، ކާބޯހައިޑްރޭޓް ނައްތާލައެވެ.\nމީގެފަހުން ބިސް ބޭނުންކުރުމަށްފަހު ތޮށިގަނޑު އެއްލާލުމުގެ ބަދަލުގައި ގަސްކާނާގެ ގޮތުގައި ބޭނުންކުރަން ބަހައްޓާށެވެ. ބިހުގެ ތޮށި ބޭނުންކުރެވޭނެ އެއްގޮތަކީ، ތޮށިތައް ރީތިކޮށް ދޮވެލާފައި ހިއްކުމަށްފަހު މުގުރައިގެން ގަހުގެ ބުޑަށް އެޅުމެވެ. ގަހެއްގެ ބުޑަށް5ބިހުގެ ތޮއްޓަށްވުރެ ގިނައިން ނާޅާށެވެ.\nބިހުތޮށިބޭނުން ކުރެވޭނެ އަނެއްގޮތަކީ، ބިހު ތޮށިތައް ފެނުކައްކައިގެންނެވެ. 10 ބިހުގެ ތޮށި (ރީތިކޮށް ދޮވެލުމަށްފަހު)3ލިޓަރު ފެނުގެ ތެރެއަށް އަޅައިގެން ކައްކާށެވެ. ތަންކޮޅެއް އޮލަ ކުރަން ބޭނުންނަމަ 20 ބިހުގެ ތޮށި އަޅާށެވެ. ކައްކާނިމުމުން، އެއްރޭ ވަންދެން ހަމަ އެ ފެންގަނޑުގައި ބަހައްޓާށެވެ. އަނެއްދުވަހު ފެންގަނޑު ފުރާނާލުމަށްފަހު ގަސްތަކަށް އަޅާށެވެ. ނުވަތަ ސްޕްރޭ ކުރާށެވެ. މި ފެނުގައި ކެލްސިއަމް އަދި ޕޮޓޭސިއަމް ގިނަ އަދަދަކަށް ހިމެނޭނެއެވެ. މިގޮތަށް ތައްޔާރުކުރެވިފައިވާ ފެން، ހަފްތާއަކު އެއް ފަހަރު ބޭނުން ކުރެވޭ ނަމަވެސް ގަސްތައް ހުންނާނީ ވަރަށް ރީތިކޮށެވެ.\nމިހެން ރޯބިސްވަޅުލާ އިރު ހަނދާންބަހައްޓަން ޖެހޭ އެއްކަމަކީ، ބިސް ހަލާކުވަމުންދާއިރު ނުބައިވަހެއް ހުރެދާނެކަމެވެ.\n31.7 % އުފާވި\n3.2 % ދެރަވި\n1.6 % ރުޅިއައި\n63.5 % މައުލޫމާތު މުއްސަނދިވި\nބިސް ގަސް އިންދުން ގަސް ކާނާ


ކާޓާގެ 34ވަނަ އެނުއަލް ޓެކްނިކަލް ކޮންފެރެންސްގައި ދިވެހިރާއްޖެ ބައިވެރިވެއްޖެ\nކޮމަންވެލްތު އެސޯސިއޭޝަން އޮފް ޓެކްސް އެޑްމިނިސްޓްރޭޓަރސް (ކާޓާ) ގެ 34ވަނަ އެނުއަލް ޓެކްނިކަލް ކޮންފެރެންސްގައި ދިވެހިރާއްޖެ ތަމްސީލުކުރުމަށް މީރާގެ އޮފިޝަލުން ރުވާންޑާގެ ކިގާލީއަށް ވަޑައިގެންފިއެވެ. އޮކްޓޫބަރު މަހުގެ 21 އިން 25 އަށް ކުރިއަށްދާ މި ކޮންފެރެންސްގައި ދިވެހިރާއްޖެ ތަމްސީލްކޮށްދެއްވަނީ ކޮމިޝަނަރ ޖެނެރަލް އޮފް ޓެކްސޭޝަން، ޔަޒީދު މުޙައްމަދު ހިމެނޭ ގޮތަށް ތިން ބޭފުޅުންގެ ވަފުދެކެވެ.\nމީގެ އިތުރުން، 25 އޮކްޓޫބަރު 2013 ގައި ކިގާލީގައި ބޭއްވުމަށް ހަމަޖެހިފައިވާ ކާޓާ މެނޭޖްމަންޓް ކޮމިޓީގެ ބައްދަލުވުމުގައިވެސް ދިވެހިރާއްޖެއިން ބައިވެރިވުމަށް ހަމަޖެހިފައިވެއެވެ. އަދި މި ކޮމިޓީގައި ދިވެހިރާއްޖެ ތަމްސީލުކޮށްދެއްވާނީ ކޮމިޝަނަރ ޖެނެރަލް އޮފް ޓެކްސޭޝަން، ޔަޒީދު މުޙައްމަދެވެ. މި ކޮމިޓީއަށް ދިވެހިރާއްޖެ3އަހަރުގެ މުއްދަތަކަށް އިންތިޚާބުވެފައިވަނީ 2012 ވަނަ އަހަރު ބޭއްވުނު ކާޓާގެ 12 ވަނަ ޖެނެރަލް މީޓިންގުގައެވެ.\nކާޓާއަކީ ކޮމަންވެލްތު ޤައުމުތަކުގެ ޓެކްސް އިދާރާތަކުގެ ހިންގުން ހަރުދަނާކޮށް، އެ އިދާރާތަކުގެ މެދުގައި ގުޅުން ބަދަހިކުރުމުގެ ގޮތުން އުފައްދާފައިވާ ޖަމްއިއްޔާއެއްކަމަށާއި ދިވެހިރާއްޖެ ކާޓާއާއި ގުޅިފައިވަނީ 1998 ވަނަ އަހަރުގައެވެ.


Noosverikamuge inaamu haflaa anna mahu baavvanee - vNews.mv\nޝުރުފާ މުޙައްމަދު 25 August 2019, 18:42\nނޫސްވެރިކަމުގެ އިނާމުދިނުމުގެ ހަފްލާ އަންނަ މަހު ބާއްވަން މޯލްޑިވްސް މީޑިއާ ކައުންސިލުން ނިންމައިފިއެވެ.\nމޯލްޑިވްސް މީޑިއާ ކައުންސިލުން ބުނީ މިއަހަރުގެ އެވޯޑަށް ޖުމްލަ 13 ދާއިރާއަކަށް ފުރުސަތު ހުޅުވާލާފައިވާއިރު އިނާމަށް 40 ފަރާތަކުން ނަން ހުށަހަޅާފައިވާ ކަމަށެވެ.\nއޭގެ އިތުރަށް އެންމެ އުންމީދީ ނޫސްވެރިޔާގެ އިނާމަށްވެސް ފަސް މީޑިއާއަކުން ފަސް ނޫސްވެރިން ވާދަކުރާ ކަމަށް މީޑިއާ ކައުންސިލުން ވަނީ ބުނެފައެވެ.\nމީގެއިތުރުން ނޫސްވެރިކަމަށް 75 އަހަރު ފުރުމާ ގުޅުވައި އެވޯޑްދީ ނިމިފައި ވަނިކޮށް އަލުން ހުޅުވާލައިގެން އެއެވޯޑަށް 29 ފަރާތަކުން ނަން ހުށަހަޅާފައިވާ ކަމަށްވެސް މީޑިއާ ކައުންސިލުން ވަނީ މައުލޫމާތު ދީފައެވެ.\nނޫސްވެރިކަމުގެ އިނާމަށް ކުރިމަތިލުމަށް ،ިފަހަރު ހުޅުވަލާފައިވަނީ މިދިޔަ މާޗް މަހުގެ ނިޔަލަށެވެ. އަދި އިނާމު ދިނުމުގެ އުސޫލުތަކަށް ބައެއް ބަދަލުތައްވެސް ގެނެސްފައިވެއެވެ.\nއެގޮތުން ފީޗާ އާއި ފޮޓޯ ގްރަފީ ފިޔަވައި އެހެން ދާއިރާތަކަށް ކުރިމަތިލުމަށް ފަސް އުފެއްދުން ހުށަހަޅަންޖެހޭ ގޮތަށް ވަނީ ބަދަލު ގެނެސްފައެވެ. މީގެކުރިން ނޫސްވެރިކަމުގެ އެވޯޑަށް ކުރިމަތިލުމަށް ހުށަހަޅަންޖެހެނީ3ޚަބަރާއި2ރިޕޯޓެވެ.\nކުރިން ފީޗާ ދާއިރާއަށް ވާދަކުރާ ބޭފުޅުންނަށް އެހެން އެއްވެސް ދާއިރާއަށް ވާދަނުކުރެވޭ ގޮތަށް އޮތް ނަމަވެސް މިހާރު ގެނެވުނު އިސްލާހާއެކީ އެހެން ދާއިރާތަކަށް ވާދަކުރާ ބޭފުޅުންނަށްވެސް ފީޗާ ދާއިރާއަށް ވާދަކުރެވޭ ގޮތަށް ވަނީ އުސޫލަށް އިސްލާހު ގެނެސްފައެވެ.\nއަދި މީގެއިތުރަށް އެހެން އަހަރުތަކާއި ހިލާފަށް މިއަހަރު އިނާމަށް ކުރިމަތިލާފައިވާ ހުރިހާ ނޫސްވެރިނާ އިންޓަވިއު ކުރުމަށް ވަނީ ހަމަޖެހިފައެވެ، އެހެން އަހަރުތަކުގައި އިންޓަވިއު ކުރަނީ ހަމައެކަނި އުނުމީދީ ނޫސްވެރިޔާގެ އިނާމަށް ވާދަކުރާ ފަރާތްތަކާއެވެ.


މާރުކޭޓުތައް އަލުން ހުޅުވާއިރު އަމަލުކުރަންޖެހޭ އުސޫލުތައް!\nކޯވިޑް-19ގެ ފުރަބަންދު އުވަލާ މާލޭ ސިޓީގެ މާރުކޭޓުތައް އަލުން ހުޅުވާއިރު ހިދުމަތް ދިނުމުގައި އަމަލު ކުރަންޖެހޭ އުސޫލުތައް މާލޭ ސިޓީ ކައުންސިލުން އާންމުކޮށްފިއެވެ.\nސިޓީ ކައުންސިލުން ބުނީ ކޯވިޑްއަށްފަހު މާރުކޭޓްތައް އަލުން ހުޅުވާއިރު ގޮޅިތައް ކޮންމެ ދުވަހަކު އެއްފަހަރު ޑިސްއިންފެކްޓްކޮށް ސާފްކުރަންޖެހޭނޭކަމަށެވެ. އަދި ވިއްކަން ބަހައްޓާފައި ހުންނަ ތަކެތި ބިންމަތީގައި ނުބެހެއްޓުމާއި، ގޮޅީގައި ތިބޭ މީހުން ސާފްތާހިރުކޮށް ތިބުމާއި، އިޖްތިމާއީ ގައިދުރުކަމުގެ މިންގަނޑުތަކަށް ކަމޭ ހިތުމާއި ބަލީގެ އަލާމަތްތައް ފެންނިއްޖެނަމަ ގޮޅީގައި މަސައްކަތް ނުކުރުމަކީވެސް ސިޓީ ކައުންސިލުން ކަނޑައަޅާފައިވާ މިންގަނޑުތަކުގައި ހިމެނޭކަމެކެވެ.\nސިޓީ ކައުންސިލުން މާރުކޭޓްތައް ހިންގަންޖެހޭ އުސޫލުތަކާއި ބަހައްޓަންޖެހޭ މިންގަނޑުތައް އާންމުކޮށްފައިވާއިރު މާލޭގައި ހިންގާ މާރުކޭޓުތައް ކަމާބެހޭ ފަރާތްތަކުގެ އިރުޝާދާގެ ހުޅުވަން ހަމަޖެހިފައިވަނީ އަންނަ މަހުއެވެ.\nމާލޭ ސިޓީ ކައުންސިލުން ނެރެފައިވާ މިންގަނޑުތަކަކީ ހެލްތް ޕްރޮޓެކްޝަން އެޖެންސީގެ އުސޫލުތަކާއި އެއްގޮތްވާ ގޮތުގެ މަތިން ކަނޑައަޅާފައިވާ މިންގަނޑެއްކަމަށް ސިޓީ ކައުންސިލުން ބުނެއެވެ.


މާރެސް އަތޮޅު ވޮލީ މުބާރާތުގައި އެންމެފަހުގެ ޗެމްޕިއަން ގޮއިދޫއިން އެޓީމުގެ ފެންވަރު ދައްކާލި އިރު، ކަމަދޫގެ ފުރަތަމަ މެޗު ކާމިޔާބުކޮށްފި\nމާރެސް އަތޮޅު ވޮލީ މުބާރާތުގައި އެންމެފަހުގެ ޗެމްޕިއަން ގޮއިދޫއިން އެޓީމުގެ ފެންވަރު ދައްކާލި އިރު، ކަމަދޫގެ ފުރަތަމަ މެޗު ކާމިޔާބުކޮށްފިއެވެ.\nބ. މާޅޮސް ރެކްރިއޭޝަން އެންޑް އެންވަޔަރމަންޓް ސޮސައިޓީ (މާރެސް) ން ބ. އަތޮޅުގެ ރަށްތަކަށް ހުޚުވާލައިގެން ބާއްވާ މި މުބާރާތުގެ ފުރަތަމަ މެޗު ގޮއިދޫއިން ކާމިޔާބުކުރީ ދަރަވަންދޫ އާބައްދަލުކޮށް ސީދާ3ސެޓުންނެވެ.\nއެންމެ ފަހުގެ ޗެމްޕިއަން ގޮއިދޫއިން މި މެޗުގެ ސެޓުތައް އެޓީމުން ގެންދިޔައީ 25،21، 25،8 އަދި 25، 17 އިންނެވެ. މި މެޗުގެ މޮޅު ކުޅޫންތެރިޔާގެ މަޤާމަށް ހޮވުނީ ގޮއިދޫގެ ޖާރޒީ ނަމްބަރު 12 ޝާނިޔާ އަޙްމަދު ނިޒާމްއެވެ.\nމި މުބާރާތުގެ ދެވަނަ މެޗު ކަމަދޫއިން ކާމިޔާބުކުރީވެސް ސީދާ3ސެޓުންނެވެ. މުބާރާތުގައި އަލަށް ވާދަކުރި ކަމަދޫއިން މާޅޮސް ޓީމާ ބައްދަލުކޮށް މި މެޗު ކާމިޔާބުކުރީ 25،19، 25،17 އަދި 25،19 އިންނެވެ. މޮޅު ކުޅުންތެރިއަކަށް ހޮވުނީ ކަމަދޫ ޖާރޒީ ނަމްބަރު 12 މަރިޔަމް ޝިޒާނާ އެވެ.\nމި މަހުގެ 18 އާއިހަމައަށް ކުރިއަށްދާ މި މުބާރާތުގައި އަންހެން ޑިވިޜަންގައި4ޓީމާއި ފިރިހެން ޑިވިޜަންގައި6ޓީމު ވަނީ ބައިވެރިވެފައެވެ.\nފިރިހެން ޑިވިރަންގެ މެޗުތައް އެޕްރީލް 19ން 27 އަށް ކުރިއަށް ގެންދިއުމަށް ތާވަލުކޮށްފައިވާ އިރު، މި ޑިވިޜަންގައި ވާދަކުރަނީ ގޮއިދޫ، މާޅޮސް، ދަރަވަންދޫ، ކުޑަރިކިލު، ކަމަދޫ އަދި ދޮންފަނެވެ.\n2016 ވަނަ އަހަރު ފެށި މިމުބާރާތުގައި މިހާތަނަށް ވަނީ އަންހެން ޑިވިޝަންގެ3މުބާރާތެއް ބާއްވާފައެވެ.\nފައިބެއަހަރުގެ މުބާރާތުގައި އަތޮޅުގެ5ރަށަކުން 8 ޓީމުވަނީ ވާދަކޮށްފައިވާ އިރު، ފިރިހެން ޑިވިޜަން އަދި އަންހެން ޑިވިޜަންގެ ޗެމްޕިއަންކަންވެސް ހޯދާފައިވަނީ ގޮއިދޫއިން ހޯދާފައިވަނީ ފައިނަލުގައި މާޅޮހާއި ވާދަކޮށްގެންނެވެ.\nމާރެސް ޖަމިއްޔާއިން މި މުބާރާތް ބާއްވަމުން އަންނަނީ އަތޮޅުގައި ތިބި ވޮލީކުޅުންތެރިންނަށް މުބާރާތެއްގައި ވާދަކޮށް އެކުޅުންތެރިންގެ ހުނަރު ދައްކާލުމަށް ފުރުޞަތުހޯދައި ދިނުމާއި ކުޅުންތެރިންގެ ހުނަރު ރަނގަޅުކުރުމުގެ ފުރުޞަތު ހޯދައިދިނުމަށެވެ. އަދި އެއްމާޙައުލަކުން ބައްދަލުވެ، އެކުވެރިކަން އާލާ ކުރުވުމަށެވެ.\nސްވިމިންގ އެސޯސިއޭޝަން ޗެމްޕިއަންޝިޕްގައި ކިޑްސް ކެޓަގަރީ އިތުރުކޮށް ބައިވެރިވާން ހުޅުވާލައިފި\n200 މީޓަރުގެ ފްރީ ސްޓައިލް ފެތުމުގެ ޤައުމީ ރެކޯޑު އައުކޮށްފި\nއައިއޯއައިޖީގައި ވާދަކުރާ ރާއްޖޭގެ ފިރިހެން ބީޗުވޮލީ ޓީމު ރިހި މެޑެލް ހޯދައިފި\nއައިއޯއައިޖީގެ ސަތޭކަ މީޓަރު ދުވުމުގެ ފައިނަލަށް ސާއިދު, ފައިނަލް މިއަދު ހަވީރު..\nރާއްޖެއާއި ބޫޓާން ބައްދަލުކުރި މެޗް ނައިބު ރައީސް ބައްލަވައިލައްވައިފި


އިމްރާން ކަހަލަ ނާތަހުޒީބު ބާޣީ އަކަށް މިނިސްޓަރުކަން ދޭކަށް ނުޖެހޭ: މުސްތަފާ – Dhen.mv\nއިމްރާން ކަހަލަ ނާތަހުޒީބު ބާޣީ އަކަށް މިނިސްޓަރުކަން ދޭކަށް ނުޖެހޭ: މުސްތަފާ\nހޯމް މިނިސްޓަރު އިމްރާން ކަހަލަ ބާޣީ އަކަށް މިނިސްޓަރުކަން ދޭކަށް ނުޖެހޭ ކަމަށް ތިމަފަރަފުށީ ދާއިރާގެ ކުރީގެ މެމްބަރު މުހައްމަދު މުސްތަފާ ވިދާޅުވެއްޖެއެވެ.\nމުސްތަފާ އިއްޔެ ކުރެއްވި ޓްވީޓުތަކެއްގައި ވަނީ އިމްރާން އަށާއި މި ސަރުކާރަށް ވަރަށް ބޮޑަށް ފާޑުވިދާޅުވެ ވާހަކަ ދައްކާފައެވެ. އޭނާ ވިދާޅުވީ އިމްރާން ކާހަލަ ނާތަހުޒީބު ބާޣީ އަކަށް ވެރިކަން ދޭން ޖެހޭ ކަމަށް ގަބޫލު ނުކުރާކަމަށެވެ.\n"މިއީ އެމްޑީޕީގެ ސަރުކާރެއް. އިމްރާން ކަހަލަ ބާޣީއަކަށް ހޯމް މިނިސްޓަރުކަން ދޭކަށް ނުޖެހޭ. މަ ޗިސް ޗިސް ކިޔާފަ ޓްވީޓުކުރިއަކަށް ނުވާނެ މުހައްމަދު ނަޝީދު. ބާޣީން ބޭރު ކުރޭ. ވެރިކަން ނިކަން ފިސާރި ކެރިގެން ކޮށްބަލަ."\nމުސްތަފާ ވިދާޅުވީ މާފުށިން ހައްޔަރުކުރި ޓޫރިސްޓުގެ ގަޔަށް ފުލުހުން އަތްލައި ހެދުމުން ވެސް އިމްރާންނަށް އެކަން ވީ ރަނގަޅު ކަމަކަށް ކަމަށާއި އެވަރުގެ ބޭފުޅަކަށް މިނިސްޓަރުކަން ދޭން ހެޔޮނުވާނެ ކަމަށެވެ.\n"ހަރުކަށި ވިސްނުމާއި ދެކޮޅަށް އަޅަ ފިޔަވަޅު އެންމެ ފުރަތަމަ އަޅަން ޖެހެނީ ހޯމް މިނިސްޓަރު އިމްރާންގެ މައްޗަށް. މި ރާއްޖޭގައި ހިންގާ ހުރިހާ ނުބައި ނުލަފާ ކަމެއް ހިންގަނީ އިމްރާން." މުސްތަފާ ވިދާޅުވިއެވެ.\nމުސްތަފާ އިތުރަށް ވިދާޅުވީ މީގެ ދެ މަސް ކުރިން 1400 ހަރުކަށި ފިކުރުގެ މީހުންން ރާއްޖޭގައި ތިބި ކަމަށް އިމްރާން ވިދާޅުވެފައިވާއިރު އެ މީހުން މޮނިޓަރު ކޮށް ހޯދިފައި ނުވުމަކީ މިނިސްޓަރު އިމްރާން ފެއިލްވެފައިވާ ކަމުގެ ހެއްކެއް ކަމަށެވެ.


"Bodu hiyaanaathun bodu manfaa hoahdhevee Nasheed"\n"ބޮޑު ހިޔާނާތުން ބޮޑު މަންފާ ހޯއްދެވީ ނަޝީދު"\nއެމްއެމްޕީއާރްސީގެ ހިޔާނާތުގެ އެންމެ ބޮޑު މަންފާއެއް ހޯއްދެވީ ކުރީގެ ރައީސް އަދި މިހާރު ރައްޔިތުންގެ މަޖިލިހުގެ ރައީސް ކަމުގައި ހުންނެވި އެމްޑީޕީގެ ރައީސް މުހައްމަދު ނަޝީދު ކަމަށް އެ ޕާޓީގެ ހަރަކާތްތެރި މެންބަރު ފުރަހަނި ޝުއައިބު އަލީ ވިދާޅުވެ ތުހުމަތުތަކެއް ކުރައްވައިފި އެވެ.\nމި ވަގުތު ސްރީލަންކާގައި ދިރިއުޅުއްވާ ޝުއައިބަކީ އެމްޑީޕީގެ ފިޔަވަޅު އަޅާ ކޮމިޓީގެ ކުރީގެ ނައިބު މުގައްރިރެވެ. އޭނާ ހުންނެވީ އެމްޑީޕީގެ ބައެއް ވެރިންނަށް ނިސްބަތްވާ ކާޓޫނުތަކެއް ކުރައްސަވައިގެން ސަސްޕެންޑް ކޮށްފައެވެ.\nޓްވީޓް ކުރައްވައިގެން އެމްޑީޕީގެ ސިޔާސަތުތަކަށާއި ރައީސް ނަޝީދަށް ފަހަކަށް އައިސް ފާޑު ވިދާޅުވާ ޝުއައިބު ކުރެއްވި ޓުވީޓެއްގައި ވިދާޅުވީ އެމްއެމްޕީއާރުސީގެ ޚިޔާނާތުގެ ފައިސާ އިން އެންމެ ބޮޑު މަންފާއެއް ހޯއްދެވީ ރައީސް ނަޝީދު ކަމަށާއި އަދި އެ ފައިސާއިން އެމްޑީޕީގެ ލީޑަރުންނަށް ސޮދަގާތް ކޮށްފައިވާ ކަމަށެވެ.\nމީގެ އިތުރުން ގާނޫނު އަސާސީއަށް ބަދަލު ގެނެސް ބިން ވިއްކުމާއި ރައީސާއި ނައިބު ރައީސްގެ އުމުރަށް ބަދަލު ގެނައީ އިނގިރޭސި ވިލާތުގައި ހުންނަވައިގެން ސީދާ ރައީސް ނަޝީދު ފޮނުއްވެވި އަމުރުތަކަށް ކަމަށެވެ. އެ ހަގީގަތްތަކުގެ މައްޗަށް ފަސް އަޅައި ނުފޮރުވޭނެ ކަމަށް ވެސް ޝުއައިބު ވިދާޅުވި އެވެ.\nޝުއައިބަކީ ރައީސް ނަޝީދުގެ ވަރަށް އަރިސް ބޭފުޅެކެވެ. އަދި އެ މަނިކުގެ ސަރުކާރުގައި ރައީސް އޮފީހުގެ އިސް މަގާމެއް ވެސް ޝުއައިބު ފުރުއްވެވި އެވެ. އެކަމަކު ދެވަނަ ފަހަރަށް އެމްޑީޕީއަށް ވެރިކަން ލިބި މަޖިލީހުގެ ސުޕަ މެޖޯރިޓީއެއް ލިބުމާ ހަމައިން ފެށިގެން ޝުއައިބު ގެންދަވަނީ އެމްޑީޕީގެ ސިޔާސަތުތަކަށް ފާޑު ވިދާޅުވަމުންނެވެ.\nއެމްޑީޕީގައި އެތައް އަހަރެއް ވަންދެން މަސައްކަތް ކުރެއްވި ޝުއައިބުގެ ވާހަކަތައް މިހާރު ހުރީ ނަޝީދާ ދެކޮޅަށެވެ.\nރައީސް މުހައްމަދު ނަޝީދު ހިޔާނާތް ޕޮލިޓިކްސް


Mee Ehme Corrupt Raees, Vagah Nagaafaivaa Adhadhu 35 Billion Dollarah Araa - Vaguthu\nމިއީ އެންމެ ކޮރަޕްޓް ރައީސް، ވަގަށް ނަގާފައިވާ އަދަދު 35 ބިލިއަން ޑޮލަރަށް\nއިންޑޮނޭޝިޔާގައި 32 އަހަރު ވަންދެން ވެރިކަން ކުރެއްވި މޮހަންމަދު ސުހާޓޯ އަކީ ދުނިޔޭގެ އެންމެ ކޮރަޕްޓް ރައީސްގެ ލަގަބު އެރުވިފައިވާ ފަރާތެވެ.\nއޭނާގެ ވެރިކަމުގައި އޭނާ 35 ބިލިއަން ޑޮލަރު ވަގަށް ނަގާފައިވާކަމަށް ލަފާކުރެވިފައިވާއިރު މިއީ ދެން ދުނިޔޭގެ އެފަދަ އެހެން ކޮރަޕްޓް ވެރިންނާއި އަޅާކިޔާއިރު އެތައް ގުނަ ބޮޑު އަދަދެކެވެ. އެގޮތުން ފިލިޕީންސްގެ ފާރޑިނެންޑް މާކޮސް އަދި ނައިޖީރިއާގެ ސަނި އަބަޗާ ފަދަ ފަރާތްތަކުގެ ކޮރަޕްޝަންގެ ފައިސާގެ އަދަދާއި ސުހާޓޯގެ ފައިސާގެ އަދަދާއިވެސް އެތައް ބިލިއަން ޑޮލަރުގެ ތަފާތެއް އުޅެއެވެ.\nސުހާޓޯގެ އިދިކޮޅު ފަރާތްތަކުން ސުހާޓޯގެ ސިޔާސަތްތަކަށްވަނީ މަކަރާއި ހީލަތާއި، އޮޅުވާލުމާއި، ކޮރަޕްޝަންގެ ނަމުން ނަން ދީފައެވެ. ސުހާޓޯގެ ވެރިކަމުގައި ސަރުކާރުގެ ބޮޑެތި މަގާމުތަކަށާއި ބޮޑެތި ވިޔަފާރިތަކުގެ އިސް މަގާމުތަކަށް ނުފޫޒުގެ ބޭނުންކޮށްގެން ވަނީ އޭނާގެ އާއިލާގެ މެންބަރުން އައްޔަނުކޮށްފައެވެ.\nއޭގެ ބަދަލުގައި އެ ފަރާތްތަކުން ވަނީ މިލިއަނުން މިލިއަނުން ސުހާޓޯއަށް ފައިސާ ފޮނުވައިފައެވެ. ފައިސާއާއި ބެހޭ އެކި މުއައްސަސާތަކުންވެސް ކޮންމެވެސް ވަރެއްގެ އަދަދެއް ދެއްކުމަށް އެންގިގެންދިޔައިރު އިންޑޮނޭޝިޔާގެ މުއްސަނދި ރައްޔިތުންވެސް ދިޔައީ ބޮޑެތި ފައިސާގެ އަދަދު ދައްކަމުންނެވެ. އެ ހުރިހާ ފައިސާއެއްވެސް އައިސްފައިވަނީ ހިލޭސާބަހަށް ދޭ އެހީއެއްގެ ގޮތުގައި އަދި ހަދިޔާތަކެއްގެ ނަމުގައެވެ.\nއަދި އެގައުމުގެ ވިޔަފާރިތަކަށް ވެސް ވަނީ ސުހާޓޯގެ އާއިލާއާއި ގުޅުން ހުރި ވިޔަފާރިތަކާއި މުއާމަލާތްކުރަން މަޖުބޫރުކުރުވައިފައެވެ. ސުހާޓޯ އާއިލާއާއި ގުޅުން ހުރި ވިޔަފާރިތަކަށް އިންޑޮނޭޝިޔާގެ ބޭންކުތަކުން ބޮޑެތި ލޯނުތައް ނަގައި އަބުރާ އެ ފައިސާ ނުދައްކައިވެސް ތިބެވެއެވެ.\nސުހާޓޯއާއި ދެކޮޅަށް ދައުވާ ކުރުމަށް އެތައް އަހަރުތަކެއް މަތިން އިންޑޮނޭޝިޔާގައި ވަނީ މަސައްކަތްކުރެވިފައެވެ. އެހެންނަމަވެސް އޭނާގެ ޑޮކްޓަރުން ވަނީ ސުހާޓޯގެ ހުރި ސިކުނޑީގެ ނުރައްކާތެރި ބައްޔެއްގެ ސަބަބުން އޭނާއާއި ދެކޮޅަށް ދައުވާ ކުރުމަކީ އެދެވޭ ކަމެއް ނޫންކަމުގައި ބުނެފައެވެ.\nސުހާޓޯގެ އާއިލާއިންވެސް ވަނީ ކޮރަޕްޝަންގެ މައްސަލަތަކަށް ވަރުގަދަޔަށް އިންކާރުކޮށްފައެވެ. އެންމެ ފަހުން ސުހާޓޯ 2008 ވަނަ އަހަރު މަރުވެގެންދިޔައިރު އޭނާއާއި ދެކޮޅަށް އުފުލުނު ތުހުމަތުތައް އޭނާގެ ދަރިންގެ މައްޗަށް ވަނީ އުފުލިފައެވެ.\nއިންތިހާބަށް ފަހު އިންޑޮނޭޝިއާ: މުޒާހަރާތައް ކޮންޓްރޯލް ކުރަން ކަރުނަ ގޭސް ޖަހައިފި\nޖަލަކުން 100 އަށްވުރެ ގިނަ ގައިދީން ފިލައިފި\nއިންޑޮނީޝިއާގައި މުސްލިމުންތަކަކަށް ވަޅިން ހަމަލާދީފި\nމެއި 1, 2018 23:58\nޙުސް ޔާނު ހަމަ\nމެއި 2, 2018 00:48\nޙުސް އަންނި. ސިއުނަ އަށް2ރަށެއް .އަނެކަކައް އަނެއް ރައް.މިހެން ގޮސް ގަންޖާ ޜައްތައް ވިއްކާލައިފި.\nމެއި 2, 2018 08:40\nނަންވާނީ ޔާނު. އެކަމަކު ރީނދޫ ކެރަފާ ނަޝީދު ގައުމުގެ މާލިއްޔާ ދަވާލާފަ ގައުމުގެ މުއްސަނދިކަމާ ގައުމުގެ މައިދޮރޯށި ވިއްކާލައިގެން އަންބޮނޑި އަށް ޑޮލަރު އަޅާލިކަމެއް ނޭނގޭ....!!!\nރަން 30 އަހަރުގެ ބާނީ ކިހާވަރެއް ބަނޑުފުޅު އެޅުއްވިތޯ؟ 300 ބިލިއަންކަމައްވެސް ވެދާނެ.\nމެއި 2, 2018 10:51\nއެބުނާހެން ރާއްޖެ މާކަޑައެއްނު ނެގިވަރު ބެލޭނެ އެއްވެސް ގޮތެއްނެތް.\nމެއި 2, 2018 02:02\nމިރާއްޖޭގައި މިހާރު ވެރިކަމަށްސަވާރުވެ ތިބިމީހުން އަގަވަތަށް ވެއްޓޭއިރު ތިޔައަދަދު އެކައްޗަކަށްވެސް ނުވާނެ !\nމެއި 2, 2018 05:08\nމައުމޫނުގެ އެއްމެ ގާތުގައި ހުރި އެކަކުތީ....\nމެއި 2, 2018 08:47\nމިޤައުމުގައި މިހުރި މީހާއަށްވުރެ މީހަކު ކޮރަޮޕްޓް އޭވަގުތުގައި މިލިޔުނީ ކޮންބަޔަކަށް އޮޅުވާލަންބާ؟؟؟\nމެއި 2, 2018 11:36\nމަނާމް ކަލެއަށް އޮޅުވައިލަން ވެގެން ލިޔުނު އެއްޗެއް. ✌\nމެއި 2, 2018 12:16\nކޮރަޕްޓް ރައީސުންގެ ލިސްޓެއް ހަދާލަން ފެނޭ ވަގުތު އިން...ހެހެ\nމެއި 2, 2018 21:15\nކުދީންނޭ.. ސުހާޓޯ ނުވާނެ އެއްޗަކައް މީތާއީން އީކޮނޮމީސްޓު ފައީބާއީރު..